kottayam | നാടിനെ നടുക്കിയ റോഡ് അപകടത്തിനു ഇടയാക്കിയത് റോഡിലെ വളവും കനത്ത മഴയുമെന്നു സൂചന; അപകടത്തിൽ മരിച്ചവരുടെ എണ്ണം നാലായി - Malayalivartha.com Widgets Magazine\nനാടിനെ നടുക്കിയ റോഡ് അപകടത്തിനു ഇടയാക്കിയത് റോഡിലെ വളവും കനത്ത മഴയുമെന്നു സൂചന; അപകടത്തിൽ മരിച്ചവരുടെ എണ്ണം നാലായി\n17 OCTOBER 2020 06:10 PM IST\nനാടിനെ നടുക്കിയ പുതുപ്പള്ളി ഇരവിനല്ലൂർ തൃക്കോതമംഗലത്ത് റോഡ് അപകടത്തിനു ഇടയാക്കിയത് റോഡിലെ വളവും കനത്ത മഴയുമെന്നു സൂചന. വെള്ളിയാഴ്ച വൈകിട്ട് അഞ്ചരയോടെയാണ് പുതുപ്പള്ളി വാകത്താനം റോഡിൽ ഇരവിനല്ലൂരിനു സമീപം കെ.എസ്.ആർ.ടി.സി ബസിൽ കാറിടിച്ച് മൂന്നു പേർ മരിച്ചത്. അപകടത്തിൽ പരിക്കേറ്റ് മെഡിക്കൽ കോളേജ് ആശുപത്രിയിൽ ചികിത്സയിലായിരുന്ന കുട്ടി മരിച്ചു. ഇതോടെ അപകടത്തിൽ മരിച്ചവരുടെ എണ്ണം നാലായി.\nമുണ്ടക്കയം കരിനിലം കുന്നപ്പള്ളിയിൽ കുഞ്ഞുമോന്റെ മകൻ ജിൻസ് (33), ജിൻസിന്റെ അച്ഛന്റെ സഹോദരിയുടെ ഭർത്താവ് കുന്നന്താനം സ്വദേശി മുരളി (70), ഇദ്ദേഹത്തിന്റെ മകൾ ജലജ (40), ജലജയുടെ മകൻ അമിത് (എട്ട്) എന്നിവരാണ് മരിച്ചത്. അപകടത്തിൽ പരിക്കേറ്റ ജലജയുടെ അനുജത്തിയുടെ മകൻ അതുൽ (10) മെഡിക്കൽ കോളേജ് ആശുപത്രി വെന്റിലേറ്ററിൽ ചികിത്സയിലാണ്.\nഅപകടത്തിന്റെ സിസിടിവി ക്യാമറാ ദൃശ്യങ്ങളാണ് ഇപ്പോൾ വാകത്താനം പൊലീസ് പുറത്തു വിട്ടിരിക്കുന്നത്. പുതുപ്പള്ളി - വാകത്താനം റോഡിലെ വളവിൽ മറ്റൊരു വാഹനത്തെ മറികടക്കാൻ ശ്രമിക്കുമ്പോൾ റോഡിൽ നിന്നും തെന്നിമാറിയ കാർ എതിർ ദിശയിൽ നിന്നു വന്ന ബസിൽ ഇടിക്കുന്നതാണ് ദൃശ്യങ്ങളിൽ വ്യക്തമായിരിക്കുന്നത്. ഇടിയുടെ ആഘാതത്തിൽ കാറിന്റെ മുൻഭാഗം ബസിന്റെ അടിയിലേയ്ക്കു ഇടിച്ചു കയറുന്നത് വീഡിയോ ദൃശ്യങ്ങളിൽ വ്യക്തമാണ്.\nറോഡിലെ തെന്നലിൽ കാർ തെന്നി മാറിയാണ് അപകടമുണ്ടായതെന്നു സിസിടിവി ക്യാമറാ ദൃശ്യങ്ങളിൽ നിന്നും വ്യക്തമാണ്. കെ.എസ്.ആർ.ടി.സി ബസ് തങ്ങളുടെ കൃത്യമായ ലൈനിലൂടെയാണ് കടന്നു വന്നിരുന്നതെന്നു സിസിടിവി ദൃശ്യങ്ങളിൽ വ്യക്തമാണ്. കാർ മറ്റൊരു കാറിനെ ഓവർടേക്ക് ചെയ്ത് എത്തിയതാണ് എന്നാണ് സംശയിക്കുന്നത്. മുന്നിൽ പോകുന്ന ബൈക്ക് കടന്നു പോയതിനു ശേഷം കാർ അപ്രതീക്ഷിതമായി വലത്തേയ്ക്കു വെട്ടിത്തിരിയുന്നത് സിസിടിവി ക്യാമറാ ദൃശ്യങ്ങളിൽ കാണാൻ സാധിക്കുന്നുണ്ട്.\nഇതിനു തൊട്ടുപിന്നാലെ മറ്റൊരു കാറും അപകട സ്ഥലത്തേയ്ക്കു കടന്നു വരുന്നതും സിസിടിവി ക്യാമറാ ദൃശ്യങ്ങളിൽ നിന്നും വ്യക്തമായിട്ടുണ്ട്. വെള്ളിയാഴ്ച വൈകിട്ട് അഞ്ചരയോടെയാണ് പുതുപ്പള്ളി ഇരവിനല്ലൂർ കൊച്ചാലുമ്മൂട്ടിൽ കെ.എസ്.ആർ.ടി.സി ബസും കാറും തമ്മിൽ കൂട്ടിയിടിച്ച് ഒരു കുടുംബത്തിലെ മൂന്നു പേർ മരിച്ചത്. പാമ്പാടിയിലെ മരണവീട്ടിൽ പോയ ശേഷം മടങ്ങിവരികയായിരുന്നു കുടുംബം. ചങ്ങനാശേരിയിൽ നിന്നും പുതുപ്പള്ളി വഴി ഏറ്റുമാനൂരിലേയ്ക്കു പോകുകയായിരുന്ന കെ.എസ്.ആർ.ടി.സി ബസുമായി കൂട്ടിയിടിക്കുകയായിരുന്നു.\nഅപകടത്തിൽ മരിച്ച നാലുപേരുടെയും മൃതദേഹങ്ങൾ മെഡിക്കൽ കോളേജ് ആശുപത്രി മോർച്ചറിയിൽ സൂക്ഷിച്ചിരിക്കുകയായിരുന്നു. പോസ്റ്റ്‌മോർട്ടത്തിനു ശേഷം മൃതദേഹം ബന്ധുക്കൾക്കു വിട്ടു നൽകും.\nഅപകടത്തിൽ കാർ പൂർണ്ണമായും തകർന്നു. കാറിന്റെ മുൻഭാഗം ബസിന്റെ മുന്നിലേയ്ക്കു ഇടിച്ചു കയറുകയായിരുന്നു. കാർ ഓടിച്ചിരുന്നത് ജിൻസായിരുന്നു. മുരളിയും ജിൻസിനൊപ്പം മുൻ സീറ്റിലാണ് ഇരുന്നിരുന്നത്. ഇരുവരും ഇടിയുടെ ആഘാതത്തിൽ കാറിന്റെ അടിയിലേയ്ക്കു ഇടിച്ചു കയറുകയായിരുന്നു. കോട്ടയത്തു നിന്നും എത്തിയ അഗ്നിരക്ഷാ സേനാ ഉദ്യോഗസ്ഥരാണ് കാർ വെട്ടിപ്പൊളിച്ച് മുരളിയുടെയും ജിൻസിന്റെയും മൃതദേഹങ്ങൾ പുറത്ത് എടുത്തത്.\nകഞ്ഞിക്കുഴി മാഗ്നഫിൻകോർപ്പ് ലിമിറ്റഡിലെ ഉദ്യോഗസ്ഥനാണ് ജിൻസ്. ജിൻസിന്റെ ഭാര്യ - ശ്രീക്കുട്ടി. മകൾ - നിയാമോൾ.


അടുക്കളയിലെ ഈ ഒരു സാധനം ക്കൊണ്ട് ഇത്രയും ഉപയോഗങ്ങളോ...!! - Creator Pen\nഅടുക്കളയിലെ ഈ ഒരു സാധനം ക്കൊണ്ട് ഇത്രയും ഉപയോഗങ്ങളോ…!!\nഅടുക്കളയിലെ ഈ ഒരു സാധനം ക്കൊണ്ട് ഇത്രയും ഉപയോഗങ്ങളോ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nകാലിലെ വലിയൊരു പ്രശ്നം ഇത് മൂലം പരിഹരിക്കാം…!!\nസവാള ഉപയോഗിക്കുന്നവർ അറിഞ്ഞിരിക്കണം, സവാളയെ കുറിച്ച് നാം അറിയേണ്ട കാര്യങ്ങളുണ്ട്…!!


രാജ്യത്ത് തിങ്കളാഴ്ച മുതൽ ആറു പേർക്ക് വരെ ഒത്തുചേരാം. കൂടുതൽ ഇളവുകളുമായി പ്രധാനമന്ത്രി. ഇന്നലെ 377 കോവിഡ് മരണങ്ങൾ റിപ്പോർട്ട് ചെയ്തു | Malayalam UK\nMay 29 05:28 2020 by News Desk\tPrint This Article\nലണ്ടൻ : ബ്രിട്ടനിൽ തിങ്കളാഴ്ച മുതൽ ആറു പേർക്ക് വരെ ഒത്തുചേരാം. വിവിധ വീടുകളിൽ നിന്നുള്ളവർക്ക് പരസ്പരം സൗഹൃദം പങ്കിടാനുള്ള അവസരമാണിത്. കൂടുതൽ ഔട്ട്ഡോർ ഇളവുകൾ നിലവിൽ വരുന്നതിന്റെ ഭാഗമായി പ്രധാനമന്ത്രിയാണ് ഇത് അറിയിച്ചത്. പൂന്തോട്ടങ്ങളിലും പാർക്കുകളിലും വച്ച് കൂടിക്കാഴ്ച്ച നടത്താവുന്നതാണ്. “ഈ മാറ്റങ്ങൾ അർത്ഥമാക്കുന്നത് സുഹൃത്തുക്കളും കുടുംബവും അവരുടെ പ്രിയപ്പെട്ടവരെ കണ്ടുമുട്ടാൻ തുടങ്ങുമെന്നാണ്. അതവർ ഏറെക്കാലമായി കാത്തിരുന്നതും സന്തോഷകരവുമായ നിമിഷം ആയിരിക്കും. ” ജോൺസൻ പറഞ്ഞു. സർക്കാരിന്റെ അഞ്ച് ടെസ്റ്റുകൾ നേരിടുന്നതിനാൽ ഇത് സാധ്യമാണെന്ന് പ്രധാനമന്ത്രി പറഞ്ഞു. തിങ്കളാഴ്ച മുതൽ ബാർബിക്യൂവും അനുവദിക്കും. കൈകഴുകുക, വ്യക്തിശുചിത്വം പാലിക്കുക, സാമൂഹിക അകലം പാലിക്കുക തുടങ്ങിയ നടപടികൾ ജനങ്ങൾ ശ്രദ്ധിക്കണമെന്ന് ജോൺസൻ കൂട്ടിച്ചേർത്തു. ആളുകൾ മറ്റ് വീടുകളിൽ രാത്രി താമസിക്കാൻ സർക്കാർ ആഗ്രഹിക്കുന്നില്ലെന്നും അദ്ദേഹം പറഞ്ഞു.\nസുരക്ഷിതമായാൽ ചില ലോക്ക്ഡൗൺ നിയന്ത്രണങ്ങൾ ക്രമേണ ലഘൂകരിക്കുന്നതിന് പാർട്ടി പിന്തുണയ്ക്കുന്നുവെന്ന് ലേബർ പാർട്ടി നേതാവ് കെയർ സ്റ്റാർമർ പറഞ്ഞു. സ്‌കോട്ട്‌ലൻഡിൽ രണ്ട് വ്യത്യസ്ത വീടുകളിൽ നിന്നുള്ള ആളുകൾക്ക് വെള്ളിയാഴ്ച മുതൽ ഔട്ട്‌ഡോർ സന്ദർശനം നടത്താം. എന്നാൽ അതിഥികളെ സ്വീകരിക്കാൻ പാടില്ലെന്ന് ഫസ്റ്റ് മിനിസ്റ്റർ നിക്കോളാസ് സ്റ്റർജിയൻ അറിയിച്ചു. വെയിൽസിൽ ഈയൊരിളവ് തിങ്കളാഴ്ച മുതൽ പ്രാബല്യത്തിൽ വരും. വടക്കൻ അയർലണ്ടിൽ, ജൂൺ 8 മുതൽ 10 പേരുമായി മാത്രം വിവാഹചടങ്ങുകൾ നടത്താം. ആളുകൾ സാമൂഹ്യ അകലം പാലിക്കുകയും കൈകഴുകുകയും ചെയ്യേണ്ടത് അത്യാവശ്യമാണെന്ന് യുകെ സർക്കാരിന്റെ മുഖ്യ മെഡിക്കൽ ഉപദേഷ്ടാവ് പ്രൊഫ. ക്രിസ് വിറ്റി പറഞ്ഞു. “നിങ്ങൾ ഒരു ബാർബിക്യൂ പോലുള്ള എന്തെങ്കിലും ചെയ്യുകയാണെങ്കിൽ, ഒരു വ്യക്തിയിൽ നിന്ന് മറ്റൊരാളിലേക്ക് അത് കൈമാറുമ്പോൾ കൈ കഴുകുന്നില്ലെങ്കിൽ വൈറസ് പടരാനുള്ള സാധ്യത ഏറെയാണ്.” അദ്ദേഹം കൂട്ടിച്ചേർത്തു. കൂടുതൽ പ്രാദേശിക രോഗവ്യാപനം ഉണ്ടാകുമെന്ന് പ്രധാനമന്ത്രി മുന്നറിയിപ്പ് നൽകി. എന്നാൽ പ്രാദേശിക ലോക്ക്ഡൗണുകളുടെ ഫലമായി വരുമാനം നഷ്ടപ്പെടുന്ന ആളുകളെ സഹായിക്കുമെന്ന് അദ്ദേഹം ഉറപ്പ് നൽകി.\nബ്രിട്ടനിൽ ഇന്നലെ കോവിഡ് ബാധിച്ച് 377 പേർ കൂടി മരിച്ചു. ഇതോടെ ആകെ മരണസംഖ്യ 37,837 ആയി ഉയർന്നു. ഓഫീസ് ഫോർ നാഷണൽ സ്റ്റാറ്റിസ്റ്റിക്സിന്റെ പുതിയ പഠനപ്രകാരം ഇംഗ്ലണ്ടിലെ 15 പേരിൽ ഒരാൾക്ക് (ഏകദേശം 7%) ഇതിനകം വൈറസ് ബാധിച്ചുകഴിഞ്ഞു. ഇനി കാര്യങ്ങൾ ജാഗ്രതയോടെ ചെയ്യേണ്ടതുണ്ട്. ആളുകളെ ഘട്ടം ഘട്ടമായി നിരീക്ഷിക്കണം. അത് കൈകാര്യം ചെയ്യുന്നതിന് ടെസ്റ്റ് ആൻഡ് ട്രേസ് സിസ്റ്റം ഫലപ്രദമായിരിക്കേണ്ടതുണ്ട്.” സർക്കാരിന്റെ മുഖ്യ ശാസ്ത്ര ഉപദേഷ്ടാവ് സർ പാട്രിക് വാലൻസ് അറിയിച്ചു. ഈസ്റ്ററിനുശേഷം, ലോക്ക്ഡൗൺ നടപടികൾ സുരക്ഷിതമായി ലഘൂകരിക്കുന്നതിനായാണ് സർക്കാർ അഞ്ച് വ്യവസ്ഥകൾ ഏർപ്പെടുത്തിയത്. ഉചിതമായ സുരക്ഷാ നടപടികൾ സ്വീകരിച്ചാൽ തിങ്കളാഴ്ച മുതൽ ദന്തചികിത്സ വീണ്ടും തുടങ്ങും. അടുത്ത ആഴ്ച മുതൽ സ്കൂളുകളും ഔട്ട്‌ഡോർ മാർക്കറ്റുകളും കാർ ഷോറൂമുകളും തുറന്ന് പ്രവർത്തിക്കും. ജൂൺ 15 മുതൽ അവശ്യേതര കടകൾക്കും തുറന്ന് പ്രവർത്തിക്കാം. രോഗവ്യാപനം തടയുന്നതിൽ നാം പുരോഗതി കൈവരിച്ചതിനാൽ രണ്ട് മീറ്റർ സാമൂഹിക അകലം പാലിക്കൽ നടപടി കുറയ്ക്കുമെന്ന് പ്രതീക്ഷിക്കുന്നതായി ജോൺസൺ എം‌പിമാരോട് പറഞ്ഞു.


നാസിക്കിൽ നിന്നു പുറപ്പെട്ട ആ കുരിശിന്റെ വഴി 200 കിലോമീറ്റർ താണ്ടി ബോമ്പെ നഗരത്തിലെ ആസാദ് മൈതാനത്ത് അവസാനിച്ചു. മനുഷ്യ സഹനത്തിന്റെ ഏല്ലാ സീമകളെയും മറികടന്ന്, കരളലയിക്കുന്ന ഒരു പീഡാനുഭവ യാത്ര ആയിരുന്ന് അത്. | ranjith antony | farmers march | Vartha Jalakam\nനാസിക്കിൽ നിന്നു പുറപ്പെട്ട ആ കുരിശിന്റെ വഴി 200 കിലോമീറ്റർ താണ്ടി ബോമ്പെ നഗരത്തിലെ ആസാദ് മൈതാനത്ത് അവസാനിച്ചു. മനുഷ്യ സഹനത്തിന്റെ ഏല്ലാ സീമകളെയും മറികടന്ന്, കരളലയിക്കുന്ന ഒരു പീഡാനുഭവ യാത്ര ആയിരുന്ന് അത്.\nജാഥയുടെ വീഢിയൊ ക്ലിപ്പുകൾ കാണണം. മനുഷ്യൻ മനുഷ്യനെ ഹൄദയം കൊണ്ട് തൊടുന്ന അനേകം മുഹൂർത്തങ്ങൾ ആ ജാഥയിൽ ഉടനീളം ഉണ്ടായിരുന്നു. മുമ്പൈ നഗരത്തിലേയ്ക്ക് ജാഥ പ്രവേശിച്ചപ്പോൾ നഗരവാസികൾ മുകളിലെ ബാൽക്കണിയിൽ നിന്ന് പുഷ്പ വൄഷ്ടി നടത്തുന്നു. ചെമ്പുകളിൽ ഭക്ഷണവുമായി ഓടി എത്തുന്നു. വെള്ളവും തോർത്തും നൽകുന്നു. ഒരു പറ്റം മനുഷ്യരുടെ വേദന ഏറ്റെടുക്കുകയായിരുന്നു അവർ.\nഇൻഡ്യ കണ്ട ഏറ്റവും വലിയ ഒരു അവകാശപ്പോരാട്ടത്തിന് തിരശ്ശീല വീണു. നാസിക്കിൽ നിന്നു പുറപ്പെട്ട ആ കുരിശിന്റെ വഴി 200 കിലോമീറ്റർ താണ്ടി ബോമ്പെ നഗരത്തിലെ ആസാദ് മൈതാനത്ത് അവസാനിച്ചു. മനുഷ്യ സഹനത്തിന്റെ ഏല്ലാ സീമകളെയും മറികടന്ന്, കരളലയിക്കുന്ന ഒരു പീഡാനുഭവ യാത്ര ആയിരുന്ന് അത്. ഒരു പക്ഷെ ഗാന്ധിജിയുടെ ദണ്ഢി യാത്രയ്ക്ക് സമാനമായൊരു പ്രകടനമായിരിക്കണം ഇത്. ആധുനിക ഇൻഡ്യ ഇത്തരം ഒരു സമരം ഇത് വരെ കണ്ടിരിക്കില്ല.\nജാഥയുടെ വീഢിയൊ ക്ലിപ്പുകൾ കാണണം. മനുഷ്യൻ മനുഷ്യനെ ഹൄദയം കൊണ്ട് തൊടുന്ന അനേകം മുഹൂർത്തങ്ങൾ ആ ജാഥയിൽ ഉടനീളം ഉണ്ടായിരുന്നു. മുമ്പൈ നഗരത്തിലേയ്ക്ക് ജാഥ പ്രവേശിച്ചപ്പോൾ നഗരവാസികൾ മുകളിലെ ബാൽക്കണിയിൽ നിന്ന് പുഷ്പ വൄഷ്ടി നടത്തുന്നു. ചെമ്പുകളിൽ ഭക്ഷണവുമായി ഓടി എത്തുന്നു. വെള്ളവും തോർത്തും നൽകുന്നു. ഒരു പറ്റം മനുഷ്യരുടെ വേദന ഏറ്റെടുക്കുകയായിരുന്നു അവർ. തങ്ങൾ ആർക്കെങ്കിലും ശല്യമാകാതിരിക്കാൻ പ്രകടനക്കാരും ശ്രദ്ധിച്ചു. പബ്ലിക് പരീക്ഷ എഴുതുന്ന വിദ്യാർത്ഥികൾക്ക് തങ്ങളുടെ പ്രകടനം തടസ്സമാകുമെന്ന് ഭയന്ന് അവർ പ്രകടനത്തിന്റെ അവസാന ലാപ് നേരത്തെ ആക്കി.\nഇതിൽ ഒന്നും പെടാത്ത കുറേ ജീവികളും ഉണ്ടായിരുന്നു. ജാഥയിലെ കൊടിയുടെ കളറു കണ്ട് വിളറി പിടിച്ച ട്വിറ്ററിൽ ജീവിക്കുന്ന രണ്ട് കാലും മരത്തലയും ഉള്ള കുറേ ജീവികൾ. രാഷ്ട്രീയം എന്നത് കൊടിയുടെ നിറം മാത്രമാണെന്ന് വിചാരിക്കുന്നവർ. ഈ ചുട്ട് പൊള്ളുന്ന വെയിലിൽ 200 കിലോമീറ്റർ നടക്കും എന്ന് തീരുമാനിച്ച ആ മനുഷ്യരുടെ ഉള്ള് കാണാൻ കഴിയാത്തവർ. പൊരിവെയിലിൽ നടന്ന് ഉള്ളം കാല് തഴമ്പിച്ച് പൊട്ടിയത് കണ്ടിട്ടും ഹൄദയത്തിന്റെ കൊണിലെവിടെയും ഒരു തുള്ളി സഹതാപം പോലും തോന്നാത്തവർ.\nഇന്നത്തെ ഇൻഡ്യയെ പ്രതിനിധീകരിക്കുന്ന രണ്ട് വിഭാഗമാണിവർ. രണ്ട് ധ്രുവങ്ങളിലെ മനുഷ്യർ. ഈ അന്തരം എങ്ങനെ വന്നു എന്ന് തിരിച്ചറിഞ്ഞാൽ ഈ കർഷകരുടെ നടപ്പു സമരത്തിന്റെ കാരണവും മനസ്സിലാകും.\nകൃഷി എന്നത് ഒരു സംരംഭമാണ്. ഓണ്ട്രപ്രണർഷിപ് ആണ്. എല്ലാ സംരംഭങ്ങളിലെയും പോലെ പ്രഥമമായ ആവശ്യം മൂലധനത്തിലേയ്ക്കുള്ള ആക്സസ്സ് ആണ്. നിരവ് മോഡിയെ പോലുള്ളവർക്ക് യാതൊരു ജാമ്യ വ്യവസ്ഥയില്ലാതെ ലഭിക്കുന്നതും, നാസിക്കിലെ ഒരു കർഷകന് അപ്രാപ്യവുമാണ് ഇത്. നാലാൾ ജാമ്യവും, വസ്തുവിന്റെ ആധാരവും കൊണ്ട് കൊടുത്താൽ പോലും ഒരു കർഷകന് ലോണ് കിട്ടണമെന്നില്ല. ഇതിനാണ് ക്രോണി ക്യാപ്പിറ്റലിസം എന്ന് പറയുന്നത്. രാജ്യത്തെ ഫിനാൻഷ്യൽ ടൂളുകൾ തങ്ങളുടെ ശിങ്കിടികൾക്ക് മാത്രം പ്രാപ്യമാക്കുന്ന രീതിയാണ് ക്രോണി ക്യാപ്പിറ്റലിസം.\nക്യാപ്പിറ്റലിസം എന്ന ധനകാര്യ വ്യവസ്ഥയിലെ ഏറ്റവും നീചമായ പ്രകടനമാണ് ക്രോണി ക്യാപ്പിറ്റലിസം. 1993 ൽ ലിബറലൈസേഷന് നടപ്പാക്കുമ്പോൾ അതിന്റെ ഗുണം ട്രിക്കിൾ ഡൌണ് ചെയ്ത് അടിസ്ഥാന വർഗ്ഗങ്ങളിലേയ്ക്കു വരെ എത്തുമെന്നായിരുന്നു പ്രതീക്ഷ. പക്ഷെ നടപ്പായത് ഉപരിപ്ലവമായ ക്രോണി ക്യാപ്പിറ്റലിസവും. അതിന്റെ അപ്പക്കഷ്ണങ്ങൾ 1990 കളിലെ ലോവർ മിഡിൽ ക്ലാസ് വരെ എത്തി. അവരൊക്കെ 25 കൊല്ലം കൊണ്ട് പതിയെ അപ്പർ മിഡിൽ ക്ലാസ്സുകളിലേയ്ക്ക് എടുത്തുയർത്തപ്പെട്ടു. പക്ഷെ വലിയൊരു വിഭാഗം അങ്ങ് താഴെകിടയിൽ തന്നെ നിന്ന് പോയി. അവർ നേരിടുന്നത് ലിബറലൈസേഷന്റെ തിക്താനുഭവങ്ങൾ മാത്രം. ലിബറലൈസേഷന്റെ ഗുണഫലങ്ങൾ അനുഭവിച്ചവർ, അവരുടെ മേൻമ കൊണ്ടൊ, കഠിനാദ്ധ്വാനം കൊണ്ടൊ അല്ല. They were at the right place at the right time. ജോലിക്കാരായ മാതാപിതാക്കളും, സ്ഥലമൊ, സ്വർണ്ണമൊ, കുടുംബ സ്വത്തൊ നീക്കിയിരുപ്പായി ഉണ്ടായിരുന്നവർക്ക് ലിബറലൈസേഷനിൽ പങ്ക് കൊള്ളാൻ സാധിച്ചു. അതില്ലായിരുന്നവർ അവിടെ തന്നെ നിന്നു പോയി. ലിബറലൈസേഷൻ വാഗ്ദാനം ചെയ്ത ധനകാര്യ സംവിധാനങ്ങളൊക്കെ താഴെത്തട്ടിലുള്ളവർക്ക് അപ്രാപ്യമായി നിന്നു.\nഈ അന്തരം പ്രകടമായി തുടങ്ങി എന്നതാണ് കിസാൻ സഭ നയിച്ച ഈ സമര ജാഥ വെളിവാക്കുന്നത്. പക്ഷെ ജനാധിപത്യത്തിലെ ഡിസന്റ് ആവശ്യപ്പെടുന്ന എല്ലാ മര്യാദകളോടെയുമാണ് അവർ തങ്ങളുടെ പ്രതിഷേധം പ്രകടിപ്പിച്ചത്. ചരിത്രത്തിൽ നിന്ന് എന്തെങ്കിലും പഠിക്കാനുണ്ടെങ്കിൽ ഒരു കാര്യം മനസ്സിലാക്കണം. സിസ്റ്റത്തിൽ നിന്ന് അകന്നു പോകുന്നവർ എല്ലാക്കാലത്തും ഇത്ര സമാധാനപരമായി പ്രതിഷേധിക്കണം എന്നില്ല. ഫ്രഞ്ച് റെവല്യൂഷൻ തൊട്ട് ചരിത്രത്തിൽ നീണ്ട് കിടക്കുന്ന ഉദാഹരണങ്ങൾ അനവധി ഉണ്ട്.\nഅത് കൊണ്ട്, ട്വിറ്ററിലിരുന്ന് കുരയ്ക്കുന്ന മൃഗങ്ങൾ ഒരൽപം അടങ്ങു. നിങ്ങൾക്കുള്ള "അച്ചാദിൻ" 25 കൊല്ലം മുന്നെ തന്നെ നരസിംഹറാവു എത്തിച്ചു തന്നിട്ടുണ്ട്. കിട്ടാതെ പോയവർ ചോദിച്ചു വന്നതാണ് ഇപ്പോൾ നിങ്ങൾ കണ്ട് കൊണ്ടിരിക്കുന്നത്. മര്യദയുടെ ഭാഷയിലാണ് അവർ ചോദിക്കുന്നത്. അവരോട് മര്യാദകെട്ട ഭാഷ ഉപയോഗിച്ചാൽ ചിലപ്പോൾ ഇരിക്കുന്ന "അച്ചാദിൻ" അവർ മുറിച്ചെടുത്തങ്ങ് കൊണ്ട് പോകും. 200 കിലോമീറ്റർ നടന്നിട്ടും തളരാത്തവരാണവർ. അവരെ അണ്ടർ എസ്റ്റിമേറ്റ് ചെയ്യരുത്...\n#TAGS : Ranjith antony farmers march


ഇവര് ഇഞ്ചി ഉപയോഗിക്കുന്നത് അപകടം | Nine Types of People That Should Never Use Ginger - Malayalam BoldSky\n» ഇവര് ഇഞ്ചി ഉപയോഗിക്കുന്നത് അപകടം\nഇവര് ഇഞ്ചി ഉപയോഗിക്കുന്നത് അപകടം\nUpdated: Monday, September 26, 2016, 9:51 [IST]\nആരോഗ്യത്തിന് ഏറ്റവും ഗുണം ചെയ്യുന്ന ഒന്നാണ് ഇഞ്ചി. അമൃതിനു തുല്യമാണ് പലപ്പോഴും ഇഞ്ചിയുടെ ഉപയോഗം. ഇഞ്ചിക്കറി ഉണ്ടെങ്കില് പിന്നെ യാതൊരു വിധത്തിലുള്ള കറികളും ഊണിനു വേണ്ടെന്നാണ് പലരുടേയും ശാസ്ത്രം. ചൂടുചോറില് തൈരൊഴിക്കുമ്പോള് സയനൈഡ് തുല്യം\nഎന്നാല് ഇഞ്ചി ഉപയോഗിക്കാന് പാടില്ലാത്ത ചിലരുണ്ട്. പലപ്പോഴും ഇഞ്ചിയുടെ ഉപയോഗത്തെ ഒരു കൈയ്യകലത്തില് നിര്‍ത്തേണ്ടവര്. ആരൊക്കെയാണ് ഇഞ്ചി ഉപയോഗത്തിന്റെ കാര്യത്തില് പുറകിലേക്ക് നില്‍ക്കേണ്ടത് എന്ന് നിങ്ങള്‍ക്കറിയാമോ?\nസാധാരണ ശരീരഭാരത്തില് നിന്നും അസാധാരണമായി ഭാരം കുറവുള്ളവര് ഒരിക്കലും ഇഞ്ചി ഉപയോഗിക്കരുത്. ഇത് വീണ്ടും ശരീരത്തിലെ കൊഴുപ്പിനെ കുറയ്ക്കുകയും ഭാരക്കുറവിലേക്കും മറ്റ് ആരോഗ്യ പ്രശ്‌നങ്ങളിലേക്കും കാരണമാകുന്നു. ചൂടുവെള്ളത്തില് തേന് ചേര്‍ത്താല് മരണം ഫലം\nരക്തസംബന്ധമായ പ്രശ്‌നങ്ങള് ഉള്ളവര്\nഇഞ്ചിയ്ക്ക് രക്തയോട്ടത്തെ വര്‍ദ്ധിപ്പിക്കുന്ന പ്രവണതയാണ് ഉള്ളത്. എന്നാല് ഹീമോഫീലിയ പോലുള്ള പ്രശ്‌നങ്ങള് കൊണ്ട് വലയുന്നവര് ഒരിക്കലും ഇഞ്ചി ഉപയോഗിക്കരുത്. ഇത് പലപ്പോഴും അമിത രക്തസ്രാവത്തിന് കാരണമാകുന്നു.\nഎന്തെങ്കിലും തരത്തിലുള്ള അസുഖങ്ങള്‍ക്ക് സ്ഥിരമായി മരുന്നു കഴിയ്ക്കുന്നവരും ഇഞ്ചി ഉപയോഗിക്കുന്ന കാര്യത്തില് ശ്രദ്ധിക്കണം. ഇത് പലപ്പോഴും അസുഖത്തെ വര്‍ദ്ധിപ്പിക്കാന് കാരണമാകുന്നു.\nഗാലസ്റ്റോണ് പ്രശ്‌നങ്ങള് ഉള്ളവര്\nഗാലസ്റ്റോണ് പ്രശ്‌നങ്ങള് ഉള്ളവര് ഒരിക്കലും ഇഞ്ചി ഉപയോഗിക്കാന് പാടില്ല. ഇത് പിത്താശയത്തില് പിത്ത നീര് വര്‍ദ്ധിക്കാന് കാരണമാകും.\nശസ്ത്രക്രിയയ്ക്ക് വിധേയരാവയവരും ഒരിക്കലും ഇഞ്ചി ഉപയോഗിക്കാന് പാടില്ല. കുറച്ച് സമയത്തേക്കെങ്കിലും ഇവര് ഇഞ്ചി ഉപയോഗത്തില് നിന്ന് അകലം പാലിയ്ക്കണം.\nമലശോധന സംബന്ധമായ പ്രശ്‌നങ്ങളെ അഭിമുഖീകരിയ്ക്കുന്നവരും ഒരിക്കലും ഇഞ്ചി ഉപയോഗിക്കരുത്. ഇത് ഇത്തരം പ്രശ്‌നങ്ങളെ വര്‍ദ്ധിപ്പിക്കുകയേ ഉള്ളൂ.\nരക്തസമ്മര്‍ദ്ദം കൊണ്ട് ബുദ്ധിമുട്ടുന്നവരും ഒരിക്കലും ഇഞ്ചി ഉപയോഗിക്കരുത്. ഇത് രക്തസമ്മര്‍ദ്ദത്തെ വര്‍ദ്ധിപ്പിക്കുന്നു.\nRead more about: ginger bp diabetes health ഇഞ്ചി ആരോഗ്യം പ്രമേഹം\nNine Types of People That Should Never Use Ginger\nRecently ginger has become commonly used all over the world. However it can be dangerous in some situations.


സംസ്ഥാനത്ത് കോവിഡ് രൂക്ഷമാകുന്നു; ഇന്ന് 6986 പേര്‍ക്ക് കോവിഡ് - IBC Live\nതിരുവനന്തപുരം: കേരളത്തില് ഇന്ന് 6986 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 1271, എറണാകുളം 842, മലപ്പുറം 728, കോട്ടയം 666, കണ്ണൂര് 575, തിരുവനന്തപുരം 525, തൃശൂര് 423, ആലപ്പുഴ 339, പാലക്കാട് 325, കൊല്ലം 304, ഇടുക്കി 291, കാസര്‍ഗോഡ് 251, പത്തനംതിട്ട 246, വയനാട് 200 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 65,003 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.75 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,37,68,841 സാമ്പിളുകളാണ് പരിശോധനയ്ക്കായി അയച്ചത്.\nകഴിഞ്ഞ ദിവസങ്ങളിലുണ്ടായ 16 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4783 ആയി. ഇന്ന് രോഗം സ്ഥിരീകരിച്ചവരില് 197 പേര് സംസ്ഥാനത്തിന് പുറത്ത് നിന്നും വന്നവരാണ്. 6258 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 504 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 1243, എറണാകുളം 809, മലപ്പുറം 695, കോട്ടയം 601, കണ്ണൂര് 470, തിരുവനന്തപുരം 381, തൃശൂര് 395, ആലപ്പുഴ 338, പാലക്കാട് 135, കൊല്ലം 298, ഇടുക്കി 276, കാസര്‍ഗോഡ് 228, പത്തനംതിട്ട 205, വയനാട് 184 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n27 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 6, എറണാകുളം 5, തൃശൂര് 4, കോഴിക്കോട് 3, തിരുവനന്തപുരം, ഇടുക്കി, കാസര്‍ഗോഡ്2വീതം, കൊല്ലം, പത്തനംതിട്ട, പാലക്കാട് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 2358 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 130, കൊല്ലം 208, പത്തനംതിട്ട 64, ആലപ്പുഴ 190, കോട്ടയം 176, ഇടുക്കി 77, എറണാകുളം 120, തൃശൂര് 205, പാലക്കാട് 185, മലപ്പുറം 265, കോഴിക്കോട് 407, വയനാട് 34, കണ്ണൂര് 216, കാസര്‍ഗോഡ് 81 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 44,389 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 11,17,700 പേര് ഇതുവരെ കോവിഡില് നിന്നും മുക്തി നേടി.


റിസാറ്റ് 2ബി ചാര ഉപഗ്രഹം ഭ്രമണപഥത്തില് - FUTURE KERALA - Daily on Business Economy and Society\nഎതു കാലാവസ്ഥയിലും, രാത്രിയിലും തെളിവാര്‍ന്ന ചിത്രങ്ങള് നല്‍കുന്ന ഉപഗ്രഹം\nന്യൂഡെല്‍ഹി: ഭൗമനിരീക്ഷണത്തിന് സൈന്യത്തെ സഹായിക്കാനുദ്ദേശിച്ചുള്ള റിസാറ്റ് 2ബി ചാര ഉപഗ്രഹത്തിന്റെ വിക്ഷേപണം വിജയകരം. ശ്രീഹരിക്കോട്ടയിലെ സതീഷ് ധവാന് സ്‌പേസ് സെന്ററില് നിന്ന് ഇന്നലെ രാവിലെ 5.47 നായിരുന്നു സുപ്രധാനമായ വിക്ഷേപണം നടന്നത്. വിക്ഷേപിച്ച് 15 മിനിറ്റിനുള്ളില് പിഎസ്എല്‍വിസി 46 റോക്കറ്റ്, റിസാറ്റ് 2ബിയെ ഭൂമിയില് നിന്ന് 555 കിലോമീറ്റര് അകലെയുള്ള ഭ്രമണപഥത്തിലെത്തിച്ചു. 2019 ലെ ഐഎസ്ആര്‍ഒയുടെ മൂന്നാമത്തെ വിജയകരമായ വിക്ഷേപണമാണ് ഇത്.\nപാക്കിസ്ഥാനും ചൈനയ്ക്കും മേല് ഇന്ത്യക്ക് നിര്‍ണായക നിരീക്ഷണ ശേഷി നേടിത്തരുന്നതാണ് റിസാറ്റ് 2ബി. പാക് അധീന കശ്മീരിലെ ഭീകര കേന്ദ്രങ്ങള് നിരീക്ഷിക്കുകയാണ് പ്രധാന ഉദ്ദേശ്യം. മേഘാവൃതമായ കാലാവസ്ഥയിലും മിഴിവാര്‍ന്ന ചിത്രങ്ങളെടുക്കാന് ശേഷിയുണ്ട്. രാത്രിയും പകലും സങ്കീര്‍ണമായ കാലാവസ്ഥകളിലും നിരീക്ഷണം കാര്യക്ഷമമായിരിക്കും. ഏകദേശം അഞ്ചുവര്‍ഷമാണ് ഉപഗ്രഹത്തിന്റെ ആയുസ്. സൈനികാവശ്യത്തിന് പുറമെ കാര്‍ഷിക, വനപരിപാലന, ദുരന്ത നിവാരണ മേഖലകളിലും സേവനം നല്‍കും.\nനിലവില് 2009 ല് വിക്ഷേപിച്ച റിസാറ്റ്-2 ഉപയോഗിച്ചാണ് പാക് അധീന കാശ്മീരില് ഇന്ത്യ നിരീക്ഷണം നടത്തുന്നത്. ഒപ്റ്റിക്കല് ഇമേജിംഗ് സാങ്കേതിക വിദ്യ ഉപയോഗിക്കുന്ന കാര്‍ട്ടോസാറ്റും നിരീക്ഷണത്തിനായി ഉണ്ടെങ്കിലും മേഘാവൃതമായ അന്തരീക്ഷത്തില് പ്രയോജനപ്പെടില്ല. ഈ സാഹചര്യത്തില് എക്‌സ് ബാന്‍ഡ് റഡാര് ഇമേജിംഗ് പ്രയോജനപ്പെടുത്തിയിരിക്കുന്ന റിസാറ്റ്-2ബിയുടെ വിക്ഷേപണം വലിയ നേട്ടമാണ്. റിസാറ്റ പരമ്പരയിലെ നാല് ഉപഗ്രഹങ്ങള് കൂടി ഐഎസ്ആര്‍ഒ വൈകാതെ വിക്ഷേപിക്കും.


ബ്രൂസല്ലോസിസ് അഥവ മാള്‍ട്ടാപ്പനി : Rashtradeepika\nബ്രൂസല്ലോസിസ് അഥവ മാള്‍ട്ടാപ്പനി\nപനികള്‍ക്കും, പനിപ്പേരുകള്‍ക്കും, പനിപ്പേടികള്‍ക്കും, പനിക്കഥകള്‍ക്കും പഞ്ഞമില്ലാത്ത കേരളത്തില് പുതിയ വാര്‍ത്താതലക്കെട്ടായി ബ്രൂസല്ല രോഗവും സ്ഥാനം പിടിച്ചിരിക്കുന്നു. ദീര്‍ഘവീക്ഷണത്തോടെയുള്ള മുന്‍കരുതലുകള്‍ക്കു പകരം താത്കാലിക വിവാദങ്ങളിലാണ് പലപ്പോഴും നമുക്കു താത്പര്യം. ബ്രൂസല്ലോസിസ് എന്ന രോഗത്തെ മനസിലാക്കി അതു തടയാനും അതുവഴി കര്‍ഷകര്‍ക്കുണ്ടാകുന്ന സാമ്പത്തിക നഷ്ടം നികത്താനും പൊതുജനാരോഗ്യം സംരക്ഷിക്കാനുമുള്ള ശാസ്ത്രീയ നടപടികളാണു വേണ്ടത്.\n1853–1856 കാലഘട്ടത്തില് നടന്ന ക്രിമിയന് യുദ്ധകാലത്താണ് മാള്‍ട്ടയില് ഈ രോഗം കണ്ടെത്തുന്നത്. അതിനാല് ആദ്യത്തെ പേര് മാള്‍ട്ടാ പനിയെന്നായി. 1887 ല് ബാക്ടീരിയയാണ് രോഗകാരണമെന്ന് ബ്രൂസ് കണ്ടുപിടിച്ചതോടെ ബ്രൂസല്ല എന്ന പേരും കിട്ടി. 1897 ല് ബാങ്ങ് എന്ന ശാസ്ത്രജ്ഞന് ബ്രൂസല്ല അബോര്‍ട്ടസ് ബാക്ടീരിയയെ വേര്‍തിരിച്ചതോടെ ബാങ്ങ്‌സ് രോഗം എന്ന പേരും കിട്ടി. മനുഷ്യനില് വരുന്ന രോഗത്തിന് മെഡിറ്ററേനിയന് പനി, അണ്‍ഡുലന്റ് ഫീവര്, മാള്‍ട്ടാ പനി എന്നിങ്ങനെ നിരവധി പേരുകള്. മൃഗങ്ങളില് വരുന്നതിന് കണ്‍ണ്ടേജിയസ് അബോര്‍ഷന്, ബാംങ്ങ്‌സ് രോഗം എന്നിങ്ങനെ നാമങ്ങള്. പൊതുവില് ബ്രൂസല്ലോസിസ് എന്ന് ഈ അസുഖത്തെ നമുക്കു വിളിക്കാം.\nകര്‍ഷകര്‍ക്ക് സാമ്പത്തികനഷ്ടം ഉണ്ടാക്കുന്ന കന്നുകാലികളിലെ പകര്‍ച്ചവ്യാധി എന്ന നിലയിലും മനുഷ്യരിലേക്ക് പകരുന്ന ജന്തുജന്യരോഗമായതിനാലും പൊതുജനാരോഗ്യ പ്രശ്‌നമായും ബ്രൂസല്ലോസിസ് രോഗത്തെ കാണണം. കന്നുകാലി, പന്നി, ചെമ്മരിയാട്, ആട്, ഒട്ടകം, കുതിര, നായ, അയവെട്ടുന്ന മറ്റു നിരവധി മൃഗങ്ങള്, സമുദ്ര സസ്തനികള് തുടങ്ങി മനുഷ്യരില് വരെ രോഗബാധ കാണപ്പെടുന്നു.\nമിഡില് ഈസ്റ്റ്, മെഡിറ്ററേനിയന് പ്രദേശം, സബ്‌സഹാറന്, ആഫ്രിക്ക, ചൈന, ഇന്ത്യ, പെറു, മെക്‌സിക്കോ എന്നിവിടങ്ങളില് ഈ രോഗബാധ കൂടുതലായി കാണപ്പെടുന്നു. മധ്യ, തെക്കുപടിഞ്ഞാറന് ഏഷ്യന് രാജ്യങ്ങളിലാണ് രോഗബാധ കൂടുതല് കാ ണപ്പെടുന്നത്. പശ്ചിമ, ഉത്തര യൂറോപ്പിലെ രാജ്യങ്ങള്, കാനഡ, ജപ്പാന്, ഓസ്‌ട്രേലിയ, ന്യൂസിലാന്‍ഡ് തുടങ്ങിയ രാജ്യങ്ങള് രോഗവിമുക്തമാണ്.\nബ്രൂസല്ല കുടുംബത്തിലെ വിവിധ സ്പീഷിസില്‍പ്പെട്ട ബാ ക്ടീരിയകളാണ് ഓരോ പ്രത്യേക ജന്തുവിഭാഗത്തിലും രോഗമുണ്ടാക്കുന്നത.് എന്നാലും മിക്കവാറും ബ്രൂസല്ല ബാക്ടീരിയകളും പല ജീവിവര്‍ഗങ്ങളിലും രോഗം വരുത്താന് കഴിവുള്ളവയാണ്. ബ്രൂസല്ല അബോര്‍ട്ടസ്, ബ്രൂസല്ല മെലിറ്റന്‍സിസ്, ബ്രൂസല്ല സൂയിസ് എന്നിവയാണ് കന്നുകാലി, ആട്, പന്നി എന്നിവയില് രോഗകാരണമാക്കുന്നത്. ഈ മൂന്നു ജീവികളിലേയും ബ്രൂസല്ല രോഗങ്ങള് ലോക മൃഗാരോഗ്യസംഘടന (OIE) യുടെ ലിസ്റ്റില് ഉള്‍പ്പെട്ടതിനാല് രോഗബാധ ഉണ്ടായാല് കൃത്യമായി റിപ്പോര്‍ട്ട് ചെയ്യപ്പെടണം.\nമൃഗങ്ങളില് പ്രത്യുത്പാദന വ്യൂഹത്തേയും മനുഷ്യരില് റെട്ടിക്കുലോ എന്‍ഡോത്തീലിയല് സിസ്റ്റത്തെയുമാണ് രോഗം പ്രധാനമായും ബാധിക്കുന്നത്. ഗര്‍ഭമലസല്, പ്രത്യുത്പാദന പരാജയം എന്നിവയാണ് ബ്രൂസല്ലയുടെ പ്രത്യേകത. ആദ്യത്തെ ഗര്‍ഭമലസലിനുശേഷം കന്നുകാലികളില് വീണ്ടും വിജയകരമായ ഗര്‍ഭധാരണം നടക്കുമെങ്കിലും അതേ മൃഗങ്ങള് ബാക്ടീരിയുടെ വാഹ കരും സ്രോതസുമായി വര്‍ത്തിക്കുന്നു.\nപ്രസവസമയത്തോ, ഗര്‍ഭമലസിയ സമയത്തോ ആണ് ബ്രൂസല്ല പ്രധാനമായും പടരുന്നത്. രോഗബാധയുള്ള മൃഗത്തിന്റെ ഗര്‍ഭപാത്രത്തിലെ ജന്മസ്രവങ്ങളില് ധാരാളം ബാക്ടീരിയ അടങ്ങിയിരിക്കും. ശരീരത്തിനു വെളിയില് പ്രത്യേകിച്ച് തണുപ്പും ആര്‍ദ്രതയുമുള്ള പരിസ്ഥിതിയില് മാസങ്ങളോളം ഇവ നിലനില്‍ക്കുന്നു. തീറ്റ, വെള്ളം തുടങ്ങിയവയിലൂടെ വദനമാര്‍ഗം രോഗം പകരുന്നു. ശരീരത്തിനുള്ളിലും അകിടിലും താമസമുറപ്പിക്കുന്നതിനാല് പാലിലും കാണപ്പെടും. കൂടാതെ ചര്‍മ്മത്തിലെ മുറിവുകള് ശ്ലേഷ്മസ്തരങ്ങള് എന്നിവ വഴിയും രോഗം മനുഷ്യനിലും മൃഗങ്ങളിലും എത്താം. കാട്ടുപന്നി, ബൈസണ് തുടങ്ങി നിരവധി വന്യജീവികള് ഈ രോഗത്തിന്റെ റിസര്‍വോയര് ആയി പ്രവര്‍ക്കുന്നതിനാല് രോഗം തുടച്ചുനീക്കാന് ബുദ്ധിമുട്ടാണ്. രോഗാണു കടന്ന തീറ്റ, വെള്ളം എന്നിവ കൂടാതെ ഇണ ചേരല് വഴിയും കന്നുകാലികളില് രോഗം പടരുന്നു. ഗര്‍ഭകാലത്തിന്റെ മൂന്നാം ഘട്ടത്തില് (6–9 മാസം) ആണ് ഗര്‍ഭമലസല് കാണപ്പെടുക. സന്ധിവീക്കം ലസിക്കാഗ്രന്ഥിവീക്കം, മറുപിള്ള വീഴാതിരിക്കല്, വന്ധ്യത പാലുത്പാദനത്തിലെ കുറവ് എന്നിവയുണ്ടാകാം. 3–24 ആഴ്ച അല്ലെങ്കില് മാസങ്ങള് സമയമെടുത്താണ് രോഗലക്ഷണങ്ങള് പ്രത്യക്ഷപ്പെടുക. മൂരികളില് വൃക്ഷണങ്ങള് വലുതാകും. മുട്ടില് സന്ധിവേദന പോലുള്ള പ്രശ്‌നങ്ങള്. കുതിരകളില് പുറത്തോ, തലയുടെ പിറകിലോ മുഴകള് കാണപ്പെടാം. ഗര്‍ഭമലസുകയോ ദുര്‍ബലരായ മൃതപ്രായരായ കുതിരക്കുട്ടികള് ജനിക്കുകയോ ചെയ്യാം.\nകന്നുകാലികളിലെ ബ്രൂസല്ല രോഗബാധ സാമ്പത്തികമായി ഏറെ പ്രാധാന്യമുള്ളതാണ്. പ്രത്യുത്പാദന ശേഷിക്കുറവ്, ഗര്‍ഭമസല്, വന്ധ്യത, മറുപിള്ള വീഴാതിരിക്കല്, പ്രായമെത്താതെയുള്ള ജനനം, ദുര്‍ബലരായ കുഞ്ഞുങ്ങള് തുടങ്ങിയവയൊക്കെ കര്‍ഷകനു നഷ്ടം വരുത്തുന്നു. ചികിത്സ പ്രായോഗികമായി ഫലപ്രദമാകില്ല. ഇതിനു നേരത്തേ കണ്ടുപിടിച്ച് ചികിത്സിക്കണം. ഇതുപലപ്പോഴും നടക്കില്ല. ശരീരത്തിന്റെ വിവിധ ഭാഗങ്ങളില് താമസമുറപ്പിച്ച് ലക്ഷണങ്ങളില്ലാതെ മറ്റുള്ളവയ്ക്ക് രോഗം പടര്‍ത്താന് വിരുതരാണ് ഇവര്.\nമനുഷ്യരിലേക്ക് പകരുന്ന ജന്തുജന്യരോഗങ്ങളില് പ്രധാനമാണ് ബ്രൂസല്ലോസിസ്. വെറ്ററിനറി ഡോക്ടര്‍മാര്, ക്ഷീരകര്‍ഷകര്, അറവുശാലകളിലെ പണിക്കാര്, മൃഗങ്ങളെ കൈകാര്യം ചെയ്യുന്നവര്, ലാബോറട്ടറികളില് ബ്രൂസല്ലയുമായി ബന്ധപ്പെട്ട് ഗവേഷണം നടത്തുന്നവര് തുടങ്ങി തങ്ങളുടെ ജോലിസംബന്ധമായി മേല്‍പറഞ്ഞ മൃഗങ്ങളുമായി നിരന്തര സമ്പര്‍ക്കം പുലര്‍ത്തുന്നവര്‍ക്കാണ് രോഗസാധ്യത കൂടുതല്. മൃഗങ്ങളുമായും ഗര്‍ഭമലസിയ വിസര്‍ജ്യങ്ങള്, മൂത്രം, ശവശരീരം ചാണകം തുടങ്ങിയവ കൈകാര്യം ചെയ്യുമ്പോഴും മുന്‍കരുതല് വേണം. പാസ്ച്യൂറൈസേഷന് ചെയ്‌തോ തിളപ്പിക്കാതെയോ കുടിക്കുന്ന പാല്, ബട്ടര്, വെണ്ണ, ചീസ് നല്ലതുപോലെ വേവിക്കാത്ത മാംസം, മാംസോത്പന്നങ്ങള് എന്നിവ വഴിയും രോഗബാധയുണ്ടാകാം. കൂടാതെ ലാബോറട്ടറിയില് ബ്രൂസല്ല ബാക്ടീരിയ കള്‍ച്ചര് ഉപയോഗിച്ച് ജോലി ചെയ്യുന്നവരും മുന്‍കരുതലെടുക്കണം.\nഇടയ്ക്കിടെ കൂടുകകയും കുറയുകയും ചെയ്യുന്ന പനിയാണിത്. പ്രത്യേകിച്ച് രാവിലെയും വൈകുന്നേരവും. ക്ഷീണം, തലവേദന, അമിത വിയര്‍പ്പ്, ശരീരഭാരം കുറയല്, ഉറക്കമില്ലായ്മ, വിശപ്പില്ലായ്മ, മലബന്ധം, സന്ധിവേദന, നടുവേദന, തൊണ്ടവേദന, പ്ലീഹയുടെ വലിപ്പം കൂടുക, തലകറക്കം തുടങ്ങിയ ലക്ഷണങ്ങള് കാണിക്കാം. പുരുഷന്‍മാരില് വൃഷണക്കേട് ഉണ്ടാകുന്നു. സ്ത്രീകളിലെ ഗല്‍ഭമലസല് കൃത്യമായി സ്ഥിരീകരിക്കപ്പെട്ടിട്ടില്ല. പുരുഷന്‍മാരില് വന്ധ്യതയും സ്ത്രീകളില് ഗര്‍ഭധാരണ പ്രശ്‌നങ്ങളും ഭീഷണിയാകും.\nകന്നുകാലികളില് ഗര്‍ഭമലസല് അവസാനഘട്ടങ്ങളില് കണ്ടാല് രോഗബാധ സംശയിക്കണം. രക്തം, പാല് എന്നിവയിലൂടെ രോഗം സ്ഥിരീകരിക്കാനുള്ള സംവിധാനം മൃഗസംരക്ഷണവകുപ്പിനുണ്ട്. രോഗം സ്ഥിരീകരിക്കാനുള്ള മാര്‍ഗരേഖ ലോക മൃഗാരോഗ്യസംഘടന നല്‍കുന്നു. രക്തപരിശോധന പാല് പരിശോധന എന്നിവ വഴി രോഗബാധിതരെ കണ്ടെത്തുന്ന വിധത്തിലുള്ള ജാഗ്രതയാണ് ഏറെ പ്രധാനം. പുതുതായി വാങ്ങുകയും വില്‍ക്കുകയും ചെയ്യുന്ന മൃഗങ്ങളില് പരിശോധന നടത്തണം. സ്ഥിരമായ രോഗബാധയുള്ള സ്ഥലത്ത് 4,8 മാസം പ്രായത്തില് വാക്‌സിനേഷന് നടത്താറുണ്ട്.\nരോഗം ഉറപ്പായാല് മനുഷ്യത്വപരമായ മാര്‍ഗങ്ങള് ഉപയോഗിച്ച് കൊല്ലുക എന്നതാണ് രോഗം പടരാതിരിക്കാനുള്ള പ്രധാന മാര്‍ഗം. അനസ്‌തേഷ്യ കൊടുത്തു മയക്കിയോ മറ്റു നിര്‍ദ്ദേശിക്കപ്പെടുന്ന മാര്‍ഗങ്ങള് ഉപയോഗിച്ച് (കാപ്റ്റീവ് ബോള്‍ട്ട് പിസ്റ്റള്)മയക്കിയോ വിദഗ്ധരുടെ മേല് നോട്ടത്തില് വേദനയറിയാതെ കൊന്ന് ആഴത്തില് കുഴിച്ചു മൂടുകയോ, ഉയര്‍ന്ന മര്‍ദ്ദത്തില് ചൂടാക്കി വേവി ച്ചു പൊടിക്കുന്ന റെന്‍ഡറിങ്ങ്് പ്രക്രിയ നടത്തുകയോ വേണം. കേന്ദ്ര പരിസ്ഥിതി വനം വകുപ്പിന്റെ കീഴിലുള്ള ജന്തുക്ഷേമബോര് ഡിന്റെ മാനദണ്ഡങ്ങള് ഇക്കാര്യത്തില് പാലിക്കണം. മനുഷ്യരിലെ രോഗബാധ തടയാന് മൃഗങ്ങളിലെ രോഗബാധ നിയന്ത്രിക്കുകയാണ് ആദ്യം ചെയ്യേണ്ടത്.\nകന്നുകാലികളില് നിന്നും ലഭിക്കുന്ന ഭക്ഷണസാധനങ്ങള് (പാല്, മാംസം തുടങ്ങിയവ) പാസ്ചുറൈസേഷന് ചെയ്‌തോ തിളപ്പിച്ചോ അല്ലെങ്കില് നന്നായി വേവിച്ചതിനുശേഷമോ മാത്രം ഉപയോഗിക്കണം. പ്രസവസമയത്തും കന്നുകാലികളുടെ ഗര്‍ഭമലസിയാലും കൈകൊണ്ട് തൊടരുത്. കൈയുറകള് ധരിക്കണം. രോഗബാധയുടെ സാധ്യത കൂടുതലുള്ള സ്ഥലങ്ങളില് ജോലി ചെയ്യുന്നവര് സംരക്ഷണ വസ്ത്രങ്ങള്, സാമഗ്രികള് എന്നിവ ഉപയോഗിക്കണം. ഗര്‍ഭാവശിഷ്ടങ്ങള്, ഗര്‍ഭമലസിയതിന്റെ ബാക്കിഭാഗങ്ങള്, മറുപിള്ള, മറ്റു വിസര്‍ജങ്ങള് എന്നിവ അയഡിന്, ക്ലോറിന് എന്നിവ ഉപയോഗിച്ച് അണുനാശനം നടത്തി ആഴത്തില് കുഴിച്ചിടണം. ഫാമും, ചുറ്റുപാടുകളും കശാപ്പുശാലകളും കൃത്യമായി അണുനശീകരണം നടത്തണം.\nഅസിസ്റ്റന്റ് പ്രഫസര് ഡിപ്പാര്‍ട്ട്‌മെന്റ് ഓഫ് എല്‍പിഎം, വെറ്ററിനറി കോളജ്, മണ്ണുത്തി, തൃശൂര്


വൈറ്റില, കുണ്ടന്നൂർ മേൽപ്പാലങ്ങളുടെ ഉദ്ഘാടനം ജനുവരി9ന് - Keralabhooshanam Daily വൈറ്റില, കുണ്ടന്നൂർ മേൽപ്പാലങ്ങളുടെ ഉദ്ഘാടനം ജനുവരി9ന്\nHome/NEWS/LATEST/വൈറ്റില, കുണ്ടന്നൂർ മേൽപ്പാലങ്ങളുടെ ഉദ്ഘാടനം ജനുവരി9ന്\nവൈറ്റില, കുണ്ടന്നൂർ മേൽപ്പാലങ്ങളുടെ ഉദ്ഘാടനം ജനുവരി9ന്. കിഫ്ബി ധന ലഭ്യത ഉറപ്പുവരുത്തി നിർമിച്ച ഫ്‌ളൈ ഓവറുകളാണ് ജനുവരി9ന് മുഖ്യമന്ത്രി പിണറായി വിജയൻ ഉദ്ഘാടനം ചെയ്യുന്നത്. ചടങ്ങിൽ പൊതുമരാമത്ത് വകുപ്പ് മന്ത്രി ജി സുധാകരൻ അധ്യക്ഷത വഹിക്കും. ധനകാര്യ വകുപ്പ് മന്ത്രി ഡോ. ടി എം തോമസ് ഐസക് മുഖ്യാതിഥിയാകും. കൊച്ചി കോര്പറേഷൻ മേയർ അഡ്വ. എം അനിൽ കുമാർ, ഹൈബി ഈഡൻ എം പി, എം സ്വരാജ് എംഎൽഎ, പി ടി തോമസ് എംഎൽഎ, ജോർജ് ഫെർണാണ്ടസ് എംഎൽഎ ഉൾപ്പെടെയുള്ള ജനപ്രതിനിധികൾ പങ്കെടുക്കും.\nരണ്ട് പാലങ്ങളിലേയും ഭാരപരിശോധന പൂർത്തിയാക്കി റിപ്പോർട്ട് സമർപ്പിച്ചിരുന്നു. സാങ്കേതികവും നിയമപരവും സുരക്ഷാപരവുമായ പരിശോധനകളുടെ ഭാഗമായാണ് പാലങ്ങളുടെ ഭാരപരിശോധന നടത്തിയത്. ഇതേ തുടർന്നാണ് ഉദ്ഘാടന പരിപാടികൾ തീരുമാനിച്ചത്. ഈ രണ്ട് ഫ്‌ളൈ ഓവറുകളും വരുന്നതോടെ തിരക്ക് ഗണ്യമായി കുറയ്ക്കാനാവുമെന്നാണ് പ്രതീക്ഷിക്കുന്നത്. കൊച്ചിക്കാരുടെ വർഷങ്ങളായുള്ള കാത്തിരിപ്പാണ് സാക്ഷാത്കരിക്കാൻ പോകുന്നത്.\n2017 ഡിസംബർ 11 നാണ് മുഖ്യമന്ത്രി പിണറായി വിജയൻ വൈറ്റില മേൽപ്പാലത്തിന്റെ നിർമ്മാണോദ്ഘാടനം നടത്തിയത്. 85 .9 കോടി രൂപ നിർമാണച്ചെലവ് കണക്കാക്കിയെങ്കിലും 78.36 കോടി രൂപയ്ക്കാണ് കരാർ ഒപ്പുവച്ചിരുന്നത്. 440 മീറ്റർ ദൂരമാണ് പാലത്തിനു ഉള്ളത്. അപ്രോച്ച് റോഡ് ഉൾപ്പെടെ മേൽപ്പാലത്തിന്റെ ആകെ നീളം 720 മീറ്റർ. ദേശിയ പാതയിൽ ആറുവരിപ്പാതയോടെയാണ് മേൽപ്പാലത്തിന്റെ രൂപരേഖ. മെട്രോ പാലവുമായി അഞ്ചര മീറ്ററിന്റെ ഉയര വ്യത്യാസമുണ്ട്. ഇന്ത്യയിൽ വാഹനങ്ങളുടെ അനുവദനീയമായ ഉയരപരിധി 4.7 മീറ്ററാണ്. ഏത് വാഹനങ്ങളും സുഗമമായി കടന്നു പോകുമെന്ന് സാരം.\n'വീട്ടിലെ തേങ്ങാവെട്ടി പണിതതല്ല പാലം'; വീ ഫോര് പ്രവര്‍ത്തകരെ ന്യായീകരിച്ച് ജസ്റ്റിസ് കമാല് പാഷ


'എന്റെ ലോകം, എന്റെ ശക്തി;' മകന്റെ ജന്മദിനം ആഘോഷിച്ച് നവ്യ നായർ - OMF Media Live\nCelebrities Celebrity News ‘എന്റെ ലോകം, എന്റെ ശക്തി;’ മകന്റെ ജന്മദിനം ആഘോഷിച്ച് നവ്യ നായർ\n‘എന്റെ ലോകം, എന്റെ ശക്തി;’ മകന്റെ ജന്മദിനം ആഘോഷിച്ച് നവ്യ നായർ\nദിലീപ് നായകനായ ഇഷ്ടം എന്ന ചിത്രത്തിലൂടെ മലയാള സിനിമയിലേക്ക് എത്തിയ താരമാണ് നവ്യ നായർ. പ്രിഥ്വി നായകനായ നന്ദനം എന്ന ചിത്രത്തിലെ ബാലമണി എന്ന കഥാപാത്രത്തിലൂടെയാണ് നവ്യ ഏറെ ശ്രദ്ധിക്കപ്പെട്ടത്. അഴകിയ തീയെ എന്ന ചിത്രത്തിലൂടെ തമിഴിലും അഭിനയിച്ചു.\n2010ലാണ് താരത്തിന്റെ വിവാഹം കഴിഞ്ഞത് മുംബൈയിൽ ജോലി ചെയ്യുന്ന സന്തോഷ് എൻ. മേനോനാണ് താരത്തിൻറെ കഴുത്തിൽ താലി ചാർത്തിയത്, വിവാഹത്തോടെ സിനിമയിൽ നിന്ന് വിട്ട് നിന്ന താരത്തിന് ആ വർഷം തന്നെ മകൻ ജനിച്ചത്, നവ്യ നായരുടെ മകൻറെ പേര് സായി കൃഷ്‌ണ മേനോൻ എന്നാണ്,\nസിനിമയിൽ സജീവം അല്ലെങ്കിലും ടെലിവിഷൻ ഷോകളിലും റിയാലിറ്റി ഷോകളിലും നവ്യ നായർ സജീവമാണ്, ഈ അടുത്ത് ഫ്ളവേഴ്സിൽ സംപ്രേഷണം ചെയ്‌തിരുന്ന നവ്യ നായർ പങ്കെടുത്തത് വളരെ ശ്രദ്ധേയം ആയിരുന്നു.\nഇപ്പോഴിതാ താരം പങ്കുവെച്ചിരിക്കുന്ന ചിത്രങ്ങളാണ് സോഷ്യൽ മീഡിയയിൽ വൈറലാകുന്നത്. മകൻ സായിയുടെ ജന്മദിനം ആഘോഷിക്കുന്ന ചിത്രങ്ങളാണ് താരം പങ്ക് വെച്ചിരിക്കുന്നത്. എന്റെ ലോകവും ശക്തിയുമായ മകന് ജന്മദിനാശംസകൾ എന്നാണ് നടി കുറിച്ചത്.\nPrevious articleഹിറ്റ് തെലുങ്ക് ഗാനത്തിന് ചുവടുവെച്ച് നിത്യ ദാസും മകളും; വിഡിയോ വൈറൽ\nNext article“എനിക്കൊരു കുഞ്ഞിനെ നൽകി എന്റെ വിനിജ പോയി, അവൾ മോർച്ചറിയിലാണ് അവൾക്ക് കൂട്ടായി ഞാൻ പുറത്തുണ്ട്” കുറിപ്പ്


ആ മഹാവിഷ്ണുവും കത്തനാരും ഇവിടെയുണ്ട്, അത് ഈ മനുഷ്യനാണ് | seethi sahib drama artist kadamattathu kathanaar rakthrakhshassu drama actor seethi sahib\nNov 21, 2018, 11:10 AM IST\nനാടകം തുടങ്ങുംമുമ്പുള്ള മൂന്നാമത്തെ ബെല്ലിനായി കാത്തിരിപ്പ്... ആ ശബ്ദം വീണ്ടും മുഴങ്ങാൻ ഈ മനുഷ്യൻ കൊതിക്കുന്നു...\n# ജോസഫ് മാത്യു | josephmathew007@gmail.com\nആ ഗേറ്റ് ഞാൻ വാങ്ങണമെന്ന് വിചാരിച്ചിരുന്നു; അപ്പോഴേയ്ക്കും അതാരോ വാങ്ങിപ്പോയി: രജനികാന്ത്\nനാല്‍പത് വര്‍ഷങ്ങള്‍ക്ക് മേലെയായി ശിവാജി റാവു എന്ന രജനികാന്ത് ഇന്ത്യന് ..\nവേദിയിലെ വിളക്കുകള് പെട്ടെന്ന് അണയുന്നതുപോലെ ജീവിതത്തിലെ വിളക്കുകള് അണഞ്ഞുപോയ ഒരാളാണിത്... അരങ്ങിലെ ഇടിമുഴക്കമായിരുന്നു ഒരിക്കല്... കൊല്ലം സീതി എന്ന സീതി സാഹിബ്. കലാനിലയത്തിന്റെ പ്രതാപകാലത്ത് അവരുടെ നാടകങ്ങള് കണ്ടിട്ടുള്ളവര് ഇദ്ദേഹത്തെ മറക്കാനിടയില്ല. 'കടമറ്റത്ത് കത്തനാര്' നാടകത്തില് കത്തനാരായി വേഷമിട്ടയാള്. 'നാരദന് കേരളത്തില്' എന്ന നാടകത്തില് മഹാവിഷ്ണുവായി, 'രക്തരക്ഷസി'ല് പോലീസുകാരന്റെ മകന് ചന്ദ്രനായി. വിവിധ സമിതികളിലായി എത്ര സ്റ്റേജുകള് പിന്നിട്ടുവെന്ന് അദ്ദേഹം ഓര്‍ക്കുന്നില്ല. ഓര്‍മകളില് പതുക്കെയെങ്കിലും ഇരുട്ടുവീണു തുടങ്ങിയിരിക്കുന്നു.\nവര്‍ണങ്ങള് മാറിമറിഞ്ഞ അരങ്ങിലെ സ്‌പോട്ട് ലൈറ്റിന് കീഴില്‍നിന്ന്, രോഗങ്ങളാണ് അദ്ദേഹത്തെ ജീവിതത്തിന്റെ അണിയറയിലേക്ക് തിരിച്ചുവിളിച്ചത്. ആദ്യം ഹൃദയാഘാതത്തിന്റെ രൂപത്തില്, പിന്നീട് പാര്‍ക്കിന്‍സണ്‍സ് രോഗത്തിന്റെ രൂപത്തില്.\nകൊല്ലം രാമന്‍കുളങ്ങര സ്വദേശിയായ സീതി സാഹിബ് ഇപ്പോള് തൃപ്പൂണിത്തുറ ഇരുമ്പനത്താണ് താമസം, സി.ഐ.എസ്.എഫില് ഉദ്യോഗസ്ഥനായ മകന് സീജുവിനൊപ്പം. തന്റെ ഇപ്പോഴത്തെ സ്ഥിതിക്ക് ചേര്‍ന്ന ഒരു റോള് കിട്ടിയാല് ഇനിയും നാടകത്തില് അഭിനയിക്കണമെന്നാണ് ആഗ്രഹം.\nവേദിയില് വീണുമരിച്ച കുയിലന്റെ കൂടെ അഭിനയിച്ചിട്ടുണ്ട് സീതി. 'ഒരു നാടക കലാകാരന് ഇതില്‍പ്പരം ഒരു നല്ല മരണം ലഭിക്കാനില്ല' എന്ന് അദ്ദേഹം പറയുന്നു. നാടകമാണ് തന്റെ ജീവശ്വാസം. ഇപ്പോഴും അടുത്തെവിടെ നാടകമുണ്ടായാലും അദ്ദേഹം കാണാന് പോകും. ഒറ്റയ്ക്ക് യാത്ര ചെയ്യരുതെന്ന് മക്കള് സ്‌നേഹപൂര്‍വം നിര്‍ബന്ധിക്കുമെങ്കിലും കഴിയുന്നത്ര തന്റെ കാര്യങ്ങള് തനിയെ ചെയ്യണമെന്ന നിലപാടുകാരനാണ് അദ്ദേഹം. അസുഖബാധിതനാണെങ്കിലും യാത്ര ചെയ്യുന്നതിന് ഒരു മടിയുമില്ല.\nപത്താം ക്ലാസില് ആദ്യനാടകം\nവീടിനടുത്ത് ഒരു ശിവക്ഷേത്രമുണ്ടായിരുന്നു. അവിടെ മണ്ഡലം ചിറപ്പുകാലത്ത് നാട്ടിലെ കലാകാരന്‍മാര് ചേര്‍ന്ന് നാടകം കളിക്കുന്ന പതിവുണ്ട്. പറവൂര് ജോര്‍ജിന്റെ 'ഒഴുക്കിനെതിരേ' എന്ന നാടകത്തില് അഭിനയിച്ച് സീതിയും അവരിലൊരാളായി. ആദ്യവേഷം പക്ഷേ, സ്ത്രീവേഷമായിരുന്നു. ജ്യേഷ്ഠന് പരേതനായ കൊല്ലം ഷാജഹാന് അന്ന് തിരുവനന്തപുരം മണക്കാട് വസന്തകോകിലത്തിന്റെ ബാലെ ട്രൂപ്പില് പാട്ടുപാടാന് പോകുമായിരുന്നു. ഒരു ദിവസം ട്രൂപ്പുടമ ഷാജഹാനോട് നാരദന്റെ വേഷം ചെയ്യാന് ഒരാളെക്കിട്ടുമോ എന്ന് ചോദിച്ചു. സ്‌കൂളില് ഇതിനകം മികച്ച നടനെന്ന പേരെടുത്ത അനുജന് സീതിയെയാണ് അദ്ദേഹം നിര്‍ദേശിച്ചത്. അങ്ങനെ മുളങ്കാടകം സ്‌കൂളില് പത്താം ക്ലാസില് പഠിക്കുമ്പോള് സീതി പ്രൊഫഷണല് നാടകകാരനായി.\nപ്രീഡിഗ്രിക്ക് പഠിച്ചെങ്കിലും പരീക്ഷയെഴുതിയില്ല. 60-ഓളം സ്റ്റേജുകളിലാണ് നാരദന് കളിച്ചത്. 10 രൂപയാണ് പ്രതിഫലം. അന്നത് തരക്കേടില്ലാത്ത തുകയാണ്. നാട്ടില്‍നിന്ന് തിരുവനന്തപുരത്തേക്ക് അന്ന് മൂന്ന് രൂപയേ ബസ്നിരക്കുള്ളു.\nനാരദന്റെ അഭിനയം കണ്ട കൊല്ലം ശശികുമാര് അദ്ദേഹത്തിന്റെ ട്രൂപ്പിലേക്ക് ക്ഷണിക്കുന്നു. ഒരുവര്‍ഷം അവിടെ. തുടര്‍ന്ന് വെട്ടൂര് പുരുഷന്റെ ദേവി തിേയറ്റേഴ്സില്. അതില് താഴ്ന്ന ജാതിക്കാരനായ ഒരു എസ്.ഐ.യുടെ വേഷമായിരുന്നു. അത് വഴിത്തിരിവായി. തുടര്‍ന്ന് എ.കെ. തിേയറ്റേഴ്സിലെത്തി. പിന്നീട് കായംകുളം ജനനി, കൊച്ചിന് നാടകവേദി, തിരുവനന്തപുരം അശ്വതി, കൊല്ലം അര്‍ച്ചന, കൊല്ലം ആതിര, കൊല്ലം യൂണിവേഴ്സല്, കൊല്ലം കാദംബരി എന്നീ സമിതികളില്. 'പരസ്യം പതിക്കരുത്', 'ഉത്തരായണക്കിളി', 'വേട്ടപ്പക്ഷി', 'കിരീടം ഇല്ലാത്ത രാജാവ്', 'മാര്‍ത്താണ്ഡ വര്‍മ', 'വേലുത്തമ്പി ദളവ' എന്നിവ നാടകങ്ങളില് ചിലതുമാത്രം.\nഅവിടെനിന്നാണ് 'കലാനിലയ'ത്തില് എത്തുന്നത്. 'നാരദന് കേരളത്തില്' എന്ന നാടകത്തില് അനന്തശയനവുമായി മഹാവിഷ്ണു അവതരിക്കുമ്പോള് ആളുകള് ഭക്തിപൂര്‍വം കൈകൂപ്പിയിരുന്നത് സീതി ഓര്‍ക്കുന്നു.\nഏതെങ്കിലും ഒരു സ്ഥലത്ത് 15 ദിവസം ക്യാമ്പ് ചെയ്ത് നാടകം അവതരിപ്പിക്കുന്ന രീതിയായിരുന്നു അക്കാലത്ത്. ഉത്തരേന്ത്യയിലും വിവിധയിടങ്ങളില് നാടകം അവതരിപ്പിച്ചു. കളി കഴിഞ്ഞാല് ഗ്രീന്റൂമിലേക്ക് ആളുകള് തിക്കിത്തിരക്കി വരുമായിരുന്നു. 'മഹാവിഷ്ണു'വിനെയും 'കത്തനാരെ'യുമൊക്കെ നേരിട്ടു കാണാന്. ഒരു നടന് ഇതിലും വലിയ സന്തോഷം വേറൊന്നുമില്ലെന്ന് അദ്ദേഹം ഓര്‍ക്കുന്നു.\n1997-ല് വാപ്പ മരിച്ചു. ഭാര്യയും രണ്ട് മക്കളുമുള്ള സീതിക്ക് ചെലവുകള് താങ്ങാന് കഴിയാതായി. നാടകത്തില്‍നിന്ന് കിട്ടുന്ന തുച്ഛമായ തുകകൊണ്ടു മാത്രം ജീവിക്കാന് കഴിയില്ലെന്ന സ്ഥിതി. ഇതോടെ ഗള്‍ഫില് പോകാന് തീരുമാനിച്ചു. വാച്ചര് ജോലി എന്നു പറഞ്ഞാണ് കൊണ്ടുപോയത്. പക്ഷേ, മരുഭൂമിയില് ആടിനെ നോക്കലാണ് അവിടെ ചെന്നപ്പോള് കിട്ടിയത്. അരങ്ങുകളെ അടക്കിവാണ നടന് ജീവിത്തിന്റെ വെയിലേറ്റ് വാടി. എങ്ങനെയും രക്ഷപ്പെടണമെന്നായി.\nഒടുവില് പിടികൊടുത്ത് ജയിലിലായി. അധികൃതര് തിരികെ കയറ്റിവിട്ടു. പിന്നീട് മറ്റൊരു വിസയില് വീണ്ടും പോയി. രണ്ട് ഘട്ടങ്ങളിലായി 15 വര്‍ഷത്തോളം ഗള്‍ഫില് ജോലി ചെയ്തതിന്റെ പ്രയോജനമുണ്ടായി. നാടായ കൊല്ലത്ത് ഒരു വീടുവെച്ചു. രാമന്‍കുളങ്ങര മതേതര നഗറിലെ 'രാജധാനി' എന്ന വീട്. ഭാര്യ ഓച്ചിറക്കാരി സീനത്തും മറ്റൊരു മകന് സിജിനുമാണ് ഇപ്പോഴിവിടെയുള്ളത്.\nരണ്ടാമത്തെ ഗള്‍ഫ് വാസത്തിനിടെയാണ് ഹൃദ്രോഗമുണ്ടായത്. ചെന്നൈയില് ബൈപ്പാസ് ശസ്ത്രക്രിയയ്ക് വിധേയനായി. ഇതോടെ വേദിയില്‍നിന്നകന്നു. ആരോഗ്യം വീണ്ടെടുത്ത് വീണ്ടും രണ്ട് സമിതികളുമായി സഹകരിച്ചുവരവെയാണ് പാര്‍ക്കിന്‍സണ്‍സ് രോഗം ബാധിക്കുന്നത്. പൂര്‍ണമായി ചികിത്സിച്ച് മാറ്റാവുന്ന രോഗമല്ലെങ്കിലും നിയന്ത്രിച്ചു നിര്‍ത്താനുള്ള ശ്രമത്തിലാണ് സീതി സാഹിബ്. സംസാരവും നടപ്പും പതുക്കെയായതാണ് മാറ്റം. കുറച്ച് ഓര്‍മക്കുറവുമുണ്ട്. പക്ഷേ, നാടകത്തെക്കുറിച്ച് പറയാന് തുടങ്ങിയാല് കണ്ണുകള് തിളങ്ങും. വീണ്ടും അരങ്ങിലെത്താന് കഴിയാത്തതില് ദുഃഖം കണ്ണില് നിറയും.\n'രക്തരക്ഷസി'ലെ പോലീസുകാരന്റെ മകന് ചന്ദ്രന്റെ വേഷമാണ് തനിക്ക് ഏറ്റവും ഇഷ്ടപ്പെട്ടതെന്ന് സീതി പറയുന്നു. മഹാവിഷ്ണുവും കത്തനാരും കാണികള് ഏറ്റെടുത്തവയാണ്. സീരിയലുകളിലും സിനിമകളിലും ചെറുവേഷങ്ങള് ചെയ്തിട്ടുണ്ട്. 'നാറാണത്തുഭ്രാന്തന്', 'ചൂള', 'ആയുധം', 'കറന്‍സി', 'ജനകന്' തുടങ്ങിയ സിനിമകളിലാണ് അഭിനയിച്ചത്. വിറയ്ക്കുന്ന ഒരു വയസ്സന് കഥാപാത്രം കിട്ടിയാല് തനിക്ക് ഇനിയും ചെയ്യാനാകുമെന്നാണ് അദ്ദേഹം വിശ്വസിക്കുന്നത്.\nനാടകം തുടങ്ങുംമുമ്പുള്ള മൂന്നാമത്തെ ബെല്ലിനായുള്ള കാത്തിരിപ്പ്... ആ ശബ്ദം വീണ്ടും മുഴങ്ങാന് അദ്ദേഹം കൊതിക്കുന്നു. 'സഹൃദയരായ കലാസ്‌നേഹികളേ.....'\nContent Highlights : seethi sahib drama artist kadamattathu kathanaar rakthrakhshassu drama actor seethi sahib kolam seethi\nseethi sahib drama ctor\nകമല്‍ഹാസന് തമിഴര് എന്തു കൊടുത്തു?\nജോയേട്ടനായി ജയസൂര്യ വീട്ടിലെത്തി; ജീവിതത്തെ ജയിച്ചുതുടങ്ങിയെന്ന് വിഘ്‌നേശ്\nമണിച്ചിത്രത്താഴിലെ ശങ്കരന് തമ്പി ഇങ്ങനെയായിരുന്നെങ്കിലോ?


അടിച്ചു തകര്‍ത്ത് സണ്‍റൈസേഴ്സ് , 69 റണ്ണിന്റെ ജയം - Malayali Express\nഅടിച്ചു തകര്‍ത്ത് സണ്‍റൈസേഴ്സ് , 69 റണ്ണിന്റെ ജയം\nപഞ്ചാബ് കിങ്സ് ഇലവനെതിരേ നടന്ന ഐ.പി.എല്. ക്രിക്കറ്റില് സണ്‍റൈസേഴ്സ് ഹൈദരാബാദിന് 69 റണ്ണിന്റെ ഉജ്വല ജയം.\nആദ്യം ബാറ്റ് ചെയ്ത ഹൈദരാബാദ് ടീം ആറ് വിക്കറ്റ് നഷ്ടത്തില് 201 റണ്ണെടുത്തു. മറുപടി ബാറ്റ് ചെയ്ത പഞ്ചാബ് ടീം 16.5 ഓവറില് 132 റണ്ണിന് ഓള്‍ഔട്ടായി. 37 പന്തില് ഏഴ്് സിക്സറും അഞ്ച് ഫോറുമടക്കം 77 റണ്ണെടുത്ത വെസ്റ്റിന്‍ഡീസ് താരം നികോളാസ് പൂരന് മാത്രമാണു പഞ്ചാബ് നിരയില് പിടിച്ചുനിന്നത്. 13-ാം സീസണിലെ ഏറ്റവും വേഗമേറിയ അര്‍ദ്ധ ശതകം പൂരന് സ്വന്തമാക്കി. പൂരന് 17 പന്തിലാണ് അര്‍ദ്ധ ശതകം നേടയത്. 19 പന്തില് അര്‍ദ്ധ ശതകം നേടിയ രാജസ്ഥാന് റോയല്‍സിന്റെ മലയാളി താരം സഞ്ജു സാംസണിന്റെ റെക്കോഡാണ് പൂരന് മറികടന്നത്. 202 റണ് വിജയ ലക്ഷ്യം പിന്തുടര്‍ന്നിറങ്ങിയ കിംഗ്സ് ഇലവന് പഞ്ചാബിന് ഒന്‍പത് ഓവര് പിന്നിട്ടപ്പോഴേക്ക് മൂന്ന് വിക്കറ്റ് നഷ്ടമായി. ഹൈദരാബാദിനു വേണ്ടി റാഷിദ് ഖാന് മൂന്ന് വിക്കറ്റും ഖലീല് അഹമ്മദ്, തങ്കവേലു നടരാജന് എന്നിവര് രണ്ട് വിക്കറ്റ് വീതവുമെടുത്തു.\nഓപ്പണര്‍മാരായ ജോണി ബെയര്‍സ്റ്റോ (55 പന്തില് ആറ് സിക്സറും ഏഴ് ഫോറുമടക്കം 97), നായകന് കൂടിയായ ഡേവിഡ് വാര്‍ണര് (40 പന്തില് ഒരു സിക്സറും അഞ്ച് ഫോറുമടക്കം 52) എന്നിവരുടെ ബാറ്റിങ് വെടിക്കെട്ടാണ് ഹൈദരാബാദ് ടീമിനെ ഇരുനൂറിലെത്തിച്ചത്. ഹൈദരാബാദ് 220 ന് മേലെ നേടുമെന്നു തോന്നിപ്പിച്ചെങ്കിലും രവി ബിഷ്ണോയി വിലങ്ങായി.\nഇന്നിംഗ്സിലെ 16-ാം ഓവര് എറിയാന് രവി ബിഷ്ണോയ് എത്തുമ്പോള് ഹൈദരാബാദ് വിക്കറ്റ് പോകാതെ 160 എന്ന നിലയിലായിരുന്നു. ബെയര്‍സ്റ്റോയെയും വാര്‍ണറിനെയും ഒരേ ഓവറില് പുറത്താക്കി ബിഷ്ണോയ് ടീമിനെ തിരിച്ചു കൊണ്ടുവന്നു. താനെറിഞ്ഞ ആദ്യ ഓവറില് 18 റണ് വഴങ്ങിയ താരം പിന്നീട് മൂന്ന് വിക്കറ്റുമായി ശക്തമായ തിരിച്ചുവരവ് നടത്തി. അവസാന അഞ്ചോവറില് 41 റണ് നേടിയ സണ്‍റൈസേഴ്സ് ആറ് വിക്കറ്റ് നഷ്ടത്തില് 201 റണ്ണിലെത്തുകയായിരുന്നു. അവസാന ഓവറുകളില് അഭിഷേക് ശര്‍മയുടെയും (ആറ് പന്തില് 12) കെയിന് വില്യംസണിന്റെയും (10 പന്തില് 20) വെടിക്കെട്ടുകള് ടീമിന് അനുഗ്രഹമായി. 58 റണ്ണാണ് സണ്‍റൈസേഴ്സ് ഓപ്പണര്‍മാര് പവര്‍പ്ലേയില് നേടിയത്. സീസണില് സണ്‍റൈസേഴ്സിന്റെ പവര്‍പ്ലേയിലെ ഏറ്റവും ഉയര്‍ന്ന സ്‌കോര് കൂടിയാണത്.\nഐ.പി.എല്. പോയിന്റ് പട്ടിക\n(ടീം, മത്സരം, ജയം, തോല്‍വി,\nപോയിന്റ് എന്ന ക്രമത്തില്)\nമുംബൈ6428\nഡല്‍ഹി5428\nഹൈദരാബാദ്6336\nകൊല്‍ക്കത്ത5326\nബാംഗ്ലൂര്5326\nചെന്നൈ6244\nരാജസ്ഥാന്5234\nപഞ്ചാബ്6152\n‘വ്യാജ വാര്‍ത്ത’ കണ്ടെത്താന് ശ്രീറാം വെങ്കിട്ടരാമനും: കൊലക്കേസ് പ്രതിയെ ഫാക്ട് ചെക്ക് സംഘത്തില് ഉള്‍പ്പെടുത്തിയതെന്തിനെന്ന് വിമര്‍ശനം\nലൈഫ് മിഷന് അധോലോക ഇടപാടെന്ന് സി.ബി.ഐ ഹൈക്കോടതിയില്


calicut uapa case who is the third person | യുവാക്കള്‍ക്ക് ലഘുലേഖകളും വലിയ ബാനറുകളും നല്‍കിയതും ഉണ്ണിയെന്ന് പൊലീസ് പക്ഷം; യുഎപിഎ കേസില് കുരുക്കു മുറുകുന്നു? - marunadantv.com\nയുവാക്കള്‍ക്ക് ലഘുലേഖകളും വലിയ ബാനറുകളും നല്‍കിയതും ഉണ്ണിയെന്ന് പൊലീസ് പക്ഷം; യുഎപിഎ കേസില് കുരുക്കു മുറുകുന്നു?\nകോഴിക്കോട് സിപിഎം പ്രവര്‍ത്തകരെ മാവോയിസ്റ്റ് ബന്ധം ആരോപിച്ചു അറസ്റ്റു ചെയ്ത സംഭവത്തില് കുരുക്ക് മുറുക്കുന്നു. കേസില് പ്രതികളാ അലനും താഹയ്ക്കും ഒപ്പമുണ്ടായിരുന്ന മൂന്നാമന്റെ സിസി ടിവി ദൃശ്യങ്ങളാണ് പുറത്തുവന്നത്. ഇയാള് മാവോയിസ്റ്റാണെന്നാണ് പൊലീസ് വാദം. കേസില് അലന് ഷുഹൈബ്, താഹ ഫസല് എന്നിവരെ അറസ്റ്റു ചെയ്ത സ്ഥലത്തിന് തൊട്ടടുത്ത് ഫുട്ബോള് ടെര്‍ഫിലെ സിസിടിവി ദൃശ്യമാണ് ലഭിച്ചത്. അലനും താഹയ്ക്കുമൊപ്പം മൂന്നാമന് ബൈക്കില് സഞ്ചരിക്കുന്ന ദൃശ്യമാണ് കിട്ടിയത്. ഇയാള് കോഴിക്കോട് സ്വദേശിയാണെന്നും പൊലീസ് പറഞ്ഞു. പൊലീസെത്തിയപ്പോള് ഓടി രക്ഷപെട്ടത് ഇയാള്‍ക്ക് മാവോവാദി ബന്ധം സംശയിക്കുന്നുണ്ട്.\nസിപിഎം പ്രവര്‍ത്തകരായ യുവാക്കള്‍ക്കൊപ്പമുണ്ടായിരുന്നത് മാവോയിസ്റ്റ് നേതാവായ ഉണ്ണിയെന്നാണ് അറിയുന്നത്. ഇയാളാണ് നഗരം കേന്ദ്രീകരിച്ചുള്ള മാവോയിസ്റ്റുകളുടെ പ്രവര്‍ത്തനങ്ങള്‍ക്ക് നിര്‍ദ്ദേശം നല്‍കുന്നതെന്നാണ് വിവിധ രഹസ്യാന്വേഷണ വിഭാഗങ്ങള്‍ക്ക് ലഭിച്ച വിവരം. ഉണ്ണിയെന്ന പേര് യഥാര്‍ത്ഥ പേരല്ലെന്നും അര്‍ബണ് മേഖലയുമായി ബന്ധപ്പെട്ടുള്ള യുവാക്കള്‍ക്കിടയില് അറിയപ്പെടുന്ന പേരാണിതെന്നുമാണ് രഹസ്യാന്വേഷണ വിഭാഗം പറയുന്നത്. പൊലീസ് പിടിയിലായ അലന്‍ഷുഹൈബും താഹഫസലും ഉണ്ണിയെന്ന പേരിലുള്ളയാളെ കുറിച്ച് വിവരം നല്‍കിയിട്ടുണ്ട്.\nലഘുലേഖകളും വലിയ ബാനറുകളും ഉണ്ണിയാണ് നല്‍കിയിരുന്നത്. ആറുമാസം മുമ്പാണ് ഉണ്ണി യുവാക്കളുമായി അടുത്തബന്ധം പുലര്‍ത്താന് തുടങ്ങിയത്. അതിനു ശേഷം താമരശേരിയിലും കോഴിക്കോട് നഗരത്തിലും വച്ച് പലപ്പോഴും കണ്ടുമുട്ടിയിരുന്നു. മൊബൈല് വഴി യാതൊരു ബന്ധവും ഉണ്ണിയും യുവാക്കളും തമ്മിലുണ്ടായിരുന്നില്ല. കൂടിക്കാഴ്ച നടക്കുമ്പോള് അടുത്ത തവണ എവിടെ വച്ച് കാണാമെന്നത് നിര്‍ദ്ദേശിക്കുകയാണ് പതിവെന്നാണ് രഹസ്യാന്വേഷണ വിഭാഗം പറയുന്നത്. യുവാക്കള്‍ക്ക് ഉണ്ണി പല പുസ്തകങ്ങളും കൈമാറിയിട്ടുണ്ടെന്നും അന്വേഷണ സംഘത്തിന് വിവരം ലഭിച്ചു.\nപോസ്റ്ററുകളും ലഘുലേഖകളും സൂക്ഷിക്കാനിടം ചോദിച്ചായിരുന്നു ഉണ്ണി യുവാക്കളുമായി ആദ്യം ബന്ധപ്പെട്ടിരുന്നതെന്നും ഈ ബന്ധം പിന്നീട് വലുതാവുകയായിരുന്നുവെന്നുമാണ് അന്വേഷണസംഘം പറയുന്നത്. യുവാക്കളുടെ വീട്ടില് നിന്ന് ലഘുലേഖകള്‍ക്കു പുറമേ ബാനറുകളും ഭൂപടവും ലഭിച്ചിട്ടുണ്ട്. കൂടാതെ പ്രത്യേക കോഡിലുള്ള കത്തും ക്ണ്ടെത്തിയിട്ടുണ്ട്. അക്ഷരങ്ങളില് ചിലത് മാത്രം രേഖപ്പെടുത്തികൊണ്ട് എഫൊര് ഷീറ്റില് കൈകൊണ്ടെഴുതിയ കത്താണ് ലഭിച്ചത്. ഇതിലെ സന്ദേശമെന്താണെന്നത് യുവാക്കളും വ്യക്തമാക്കിയിട്ടില്ല.\nഅതേസമയം, മാവോയിസ്റ്റ് പ്രവര്‍ത്തകരാണെന്ന് അലനും താഹയും സമ്മതിച്ചതായി പൊലീസ് എഫ്ഐആറില് പറയുന്നത്. ഇവരില് നിന്ന് മാവോയിസ്റ്റ് കേന്ദ്രക്കമ്മിറ്റിയുടെ ലഘുലേഖ പിടിച്ചെടുത്തു. ബുക്കുകളുടെ പുറംചട്ടയില് കോഡ് ഭാഷയില് എഴുത്തുകളുണ്ട്. മരട് ഫ്ളാറ്റ് കേസുമായി ബന്ധപ്പെട്ട ലേഖനം ഇവരില് നിന്ന് പിടിച്ചെടുത്തെന്നും എഫ് ഐ ആറില് പറയുന്നു.പ്രതികളുടെ ജാമ്യാപേക്ഷയില് വിധി പറയുന്നത് നാളത്തേക്ക് മാറ്റി കോടതി ഉത്തരവിട്ടു.\nഅതിനിടെ കേസില് എന്‍ഐയുടെ അപ്രതീക്ഷിത നീക്കവും ഉണ്ടായിട്ടുണ്ട്. യുഎപിഎ ചുമത്തി യുവാക്കളെ അറസ്റ്റ് ചെയ്ത കേസ് ഏറ്റെടുക്കുന്നതിന് സാധ്യത തേടി എന്‍ഐഎ എത്തി. കൊച്ചി യൂണിറ്റിലെ പ്രത്യേക സംഘമാണ് കോഴിക്കോടെത്തി പ്രാഥമിക അന്വേഷണം നടത്തിയത്. കേസ് ഏറ്റെടുത്തേക്കാമെന്ന് എന്‍ഐഎ വൃത്തങ്ങള് സൂചിപ്പിക്കുന്നുണ്ട്. സംഭവവുമായി ബന്ധപ്പെട്ട് പൊലീസില് നിന്നും മറ്റ് ഏജന്‍സികളില് നിന്നും വിവരങ്ങള് സ്വീകരിച്ചിട്ടുണ്ടെന്നും സൂചന. കൃത്യമായ ദിശ കേസില് എന്‍ഐഎക്കുണ്ട്. കേരളത്തിലേതടക്കമുള്ള മാവോയിസ്റ്റ് നീക്കങ്ങള് നിരീക്ഷിക്കാന് കേന്ദ്രത്തില് നിന്ന് എന്‍ഐഎക്ക് നിര്‍ദ്ദേശം കിട്ടിയതിന്റെ അടിസ്ഥാനത്തിലാണ് സ്വമേധയാ കേസിലെ ഇടപെടല്.\nRead more topics: # CALICUT, # uapa, # uapa case,


ഞാന് പറയാത്ത കാര്യങ്ങള് പറഞ്ഞുവെന്നാക്കി, പ്രചരിച്ച വാര്‍ത്തകള് തെറ്റാണെന്ന് നടന് ബാല | Actor Bala about fake news - Malayalam Filmibeat\n» ഞാന് പറയാത്ത കാര്യങ്ങള് പറഞ്ഞുവെന്നാക്കി, പ്രചരിച്ച വാര്‍ത്തകള് തെറ്റാണെന്ന് നടന് ബാല\nഞാന് പറയാത്ത കാര്യങ്ങള് പറഞ്ഞുവെന്നാക്കി, പ്രചരിച്ച വാര്‍ത്തകള് തെറ്റാണെന്ന് നടന് ബാല\nUpdated: Thursday, December 1, 2016, 19:13 [IST]\n22 ഫീമെയില് കോട്ടയം! അനുകരണവുമായി ജ്യോതികയുടെ പരുക്കന് പോലീസ് വേഷം, നാച്ചിയാര് റിവ്യൂ വായിക്കാം!\nസൂര്യയെ താരമാക്കിയ ബാലയ്‌ക്കൊപ്പം ജ്യോതികയുടെ പരുക്കന് പോലീസ്! നാച്ചിയാര് തിയറ്ററിലേക്ക്!\nപ്രണവ് മോഹന്‍ലാലിനെ ആഘോഷിച്ചു കഴിഞ്ഞെങ്കില് മടങ്ങി വരൂ, അടുത്ത താരപുത്രന് റെഡിയാണ്!!\nഅവളെ കാണാനില്ല.. മകന്‍റെ കാമുകിയെത്തേടി വിക്രം.. സന്തോഷത്തോടെ താരപുത്രന്!\nആരോടും ഒന്നും പറയരുത്, വിവാഹമോചന സമയത്തെ മാനസിക സംഘര്‍ഷത്തില് നിന്ന് രക്ഷിച്ചത് അജിത്താണെന്ന് ബാല!!\nഅമൃതയുടെ കല്യാണം നേരത്തെയായിപ്പോയി എന്ന് അച്ഛന്, അതാണോ വിവാഹ മോചനത്തിന് കാരണം?\n'മെര്‍സല്' ഒഴിവാക്കിയത് ബുദ്ധിമോശം.. നഷ്ടപ്പെടുത്തിയ ഭാഗ്യത്തെ പഴിച്ച് ജ്യോതിക!\nഎനിക്കിനി കരയണ്ട.. ഞാന് ഇനി കരഞ്ഞാല് സംഭവിക്കുന്നത്...; അമൃത സുരേഷ് പറയുന്നു\nആരാധികമാരെ കല്യാണം കഴിച്ച മോഹന്‍ലാലും ബാലയും; ഇവര് മാത്രമല്ല ഈ പട്ടികയില്.. കാണൂ..\nകഴിഞ്ഞ ദിവസം കന്യക വാരികയ്ക്ക് നല്‍കിയ അഭിമുഖത്തില് പറഞ്ഞ കാര്യം വളച്ചൊടിച്ച് പ്രചരിപ്പിച്ച ഓണ്‍ലൈന് മാധ്യമങ്ങള്‍ക്കെതിരെ നടന് ബാല. എല്ലാവരെയും കണ്ണടച്ച് വിശ്വസിച്ചതാണ് തന്റെ ബലഹീനത എന്ന് ഞാന് പറഞ്ഞുവെന്ന് തെറ്റിദ്ധരിപ്പിച്ചാണ് ഓണ്‍ലൈന് മാധ്യമങ്ങള് മാധ്യമങ്ങള് വാര്‍ത്തകള് പ്രചരിപ്പിച്ചത്.\nതൊണ്ണൂറ് ശതമാനം ആളുകളും നല്ലവരാണെന്നാണ് ഞാന് പറഞ്ഞത്. വലിയൊരു സൗഹൃദമുള്ള ആളാണ് ഞാന്. അഭിമുഖത്തില് ഞാന് പറഞ്ഞതും കന്യക പ്രസ്ഥീകരിച്ചതും അതിനെ മാനിക്കുന്ന വാക്കുകളാണ്. ബാല കന്യകയോട് പ്രതികരിച്ചു.\nഎനിക്ക് എന്റെ സുഹൃത്താക്കാന് ഒരു ഡിമാന്റും വേണ്ട, പണക്കാരനായാലും പാവപ്പെട്ടവനായാലും നല്ല മനുഷ്യനായാല് മതി.\nതൊണ്ണൂറു ശതമാനം ആളുകളും നല്ലവരാണ് എന്നാണ്. എല്ലാവരെയും കണ്ണും അടച്ച് വിശ്വസിക്കും. അതാണ് എന്റെ ബലഹീനത എന്നാണ് ബാല അഭിമുഖത്തില് പറഞ്ഞത്.\nഞാന് പറഞ്ഞതും പറയാത്തതുമായി വളച്ചൊടിച്ച് സെന്‍സേഷന് ഉണ്ടാക്കിയവരോട് എനിക്ക് ഒന്നേ പറയാനുള്ളൂ. നിങ്ങള് എന്നോട് ക്ഷമ പറയേണ്ട. ദൈവത്തോട് മാപ്പ് പറയണം. നിങ്ങളും നന്നായിരിക്കട്ടെ എന്ന് മാത്രമാണ് പറയാനുള്ളത്-ബാല പറഞ്ഞു.\nഇത്തരത്തില് വാര്‍ത്തകള് പ്രചരിപ്പിച്ചത് തന്നെ വേദനിപ്പിച്ചുവെന്ന് ബാല പറഞ്ഞു.\nRead more about: bala malayalam film malayalam movie news malayalam cinema മലയാളം സിനിമ ബാല\nActor Bala about fake news.


കണ്ണൂരും കരുണയും വിരൽ ചൂണ്ടുന്നത് | Kannur and Karuna Medical Colleges - Article | Madhyamam\nHomechevron_rightOpinionchevron_rightColumnschevron_rightകണ്ണൂരും കരുണയും വിരൽ ...\ndate_range 18 April 2018 8:01 AM GMT\nമെഡിക്കൽ വിദ്യാഭ്യാസരംഗം വീണ്ടും കലുഷിതമായതെന്തുകൊണ്ട്? വൈദ്യവിദ്യാഭ്യാസം കച്ചവടത്തിന് വിധേയമാകുന്നു എന്ന വാദം നിലനിൽക്കുമ്പോൾ തന്നെ വിദ്യാഭ്യാസ വാണിജ്യത്തെ സ്വാധീനിക്കുന്ന സാമൂഹിക ഘടകങ്ങൾ എന്തൊക്കെയാണെന്ന് അന്വേഷിക്കേണ്ടതും ആവശ്യമാണ്. ഒരുവേള അതൊക്കെയാവും കണ്ണൂർ, കരുണ മെഡിക്കൽ കോളജ് വിഷയത്തിൽ സർക്കാറിനുതന്നെ വല്ലായ്മ വരുത്തിയ ഓർഡിനൻസും ബില്ലും ചർച്ചചെയ്യപ്പെടാൻ സാഹചര്യമൊരുക്കിയത്. കച്ചവടക്കണ്ണുള്ളവർ നിക്ഷേപവുമായി വൈദ്യവിദ്യാഭ്യാസരംഗം കൈയടക്കി എന്നതുകൊണ്ടുമാത്രം മേഖല ജീർണിച്ചുപോകില്ല. അതിൽ പങ്കാളികളാകാൻ തയാറുള്ള ഉപഭോക്തൃ സമൂഹവും കൂടി വേണം. സ്വകാര്യമേഖലയെ അനുകൂലിക്കുന്ന വലിയൊരു സമൂഹം നമുക്കുചുറ്റുമുണ്ട് എന്ന് അനുമാനിക്കേണ്ടിയിരിക്കുന്നു. നിലവിലുള്ള കണക്കുകൾ പുതുതായി വൈദ്യശാസ്ത്രം പഠിക്കാനെത്തുന്നവർക്ക് അനുകൂലമല്ലെങ്കിലും മെഡിക്കൽ സീറ്റിനുവേണ്ടി സമ്മർദം തുടരുന്നത് സമൂഹത്തിലെ വാണിജ്യത്വരയെ സൂചിപ്പിക്കുന്നു.\nകേരളത്തിൽ കുട്ടികളെ ഡോക്ടറാക്കുക എന്നത് രക്ഷാകർത്താക്കൾക്കുമേൽ ഉണ്ടാകുന്ന ശക്തമായ സാമൂഹിക സമ്മർദമാണ്. സ്ഥിരജോലിക്ക് മറ്റുസാധ്യതകൾ ഇല്ലാത്തിടത്തു യാഥാസ്ഥിതിക സമീപനങ്ങൾ ഉണ്ടാകുന്നത് ശരിയായിത്തോന്നാം. സംസ്ഥാനത്തിപ്പോഴും ആയിരത്തിനൊന്ന് എന്ന അനുപാതത്തിൽ ഡോക്ടർമാരെ വിന്യസിക്കാനായിട്ടില്ല; ആയിരം പേർക്ക് ഒരു ഡോക്ടർ എന്ന നിരക്ക് ലോകാരോഗ്യസംഘടന ശിപാർശചെയ്യുന്നു. ഈ അനുപാതമെത്തുംവരെ ഡോക്ടർമാരെ ഉൽപാദിപ്പിക്കാമെന്നു കരുതുന്നതും പൂർണമായും ശരിയല്ല. സർക്കാർ ആരോഗ്യമേഖലയിൽ മുതൽ മുടക്കാൻ മടിച്ചുനിന്നാൽ ആരോഗ്യരംഗം നാമറിയാതെതന്നെ സ്വകാര്യവത്കരിക്കപ്പെടും. ഇപ്പോൾ ഏകദേശം 7500 തസ്തികകളാണ് വൈദ്യവിദ്യാഭ്യാസത്തിലും ആരോഗ്യവകുപ്പിലുമായി നിലവിലുള്ളത്. ഉദ്ദേശം 4000 വിദ്യാർഥികൾ പ്രതിവർഷം മെഡിക്കൽ കോളജുകളിൽ പ്രവേശനം നേടുന്നുവെങ്കിൽ സർക്കാർ ജോലിയിലുണ്ടാകാൻ പോകുന്ന സമ്മർദം ഊഹിക്കാവുന്നതേയുള്ളൂ. ഇവരിൽ 25 ശതമാനം പേർക്കാണ് ബിരുദാനന്തര പഠനത്തിന് സാധ്യതയുള്ളത്; വലിയ വിഭാഗം ബിരുദധാരികൾ സ്വകാര്യമേഖലയിലെ ചുരുങ്ങിയവേതനവുമായി നിരന്തരം പോരാടിക്കൊണ്ടിരിക്കും. എം.ബി.ബി.എസ് ഡോക്ടർമാരുടെ സേവനം വാങ്ങാൻ സമൂഹം തയാറാവുന്നില്ലെങ്കിൽ അവരുടെ സ്വതന്ത്ര പ്രാക്ടീസും പരിമിതപ്പെടും. സമൂഹം സാമ്പത്തികമായി പിന്താങ്ങുന്ന തൊഴിലുകൾ മാത്രമേ നിലനിൽക്കൂ എന്ന ലളിതമായ സാമ്പത്തികവിജ്ഞാനം മതി ഇത് മനസ്സിലാക്കാൻ.\nഅഞ്ചുകൊല്ലംകൂടി കഴിഞ്ഞാൽ നമ്മുടെ ആരോഗ്യമേഖലയിൽ വരാൻപോകുന്ന സമ്മർദങ്ങളുടെ രൂപമിതാണ്. ഭൂരിപക്ഷം സ്വകാര്യ മെഡിക്കൽ കോളജുകളിൽ പഠനാന്തരീക്ഷം, ലബോറട്ടറി, ക്ലിനിക്കൽ സൗകര്യങ്ങൾ, രോഗികളുടെ ലഭ്യത, രോഗങ്ങളുടെ വൈവിധ്യം, സ്ത്രീരോഗികളുടെ സാന്നിധ്യം എന്നിവ കൃത്യമായി അളക്കുന്നതിനു സംവിധാനങ്ങളില്ല. യൂനിവേഴ്സിറ്റി, മെഡിക്കൽ കൗൺസിൽ തുടങ്ങിയ സ്ഥാപനങ്ങൾ ഇതിൽ ഇടപെടാറുമില്ല. മെഡിക്കൽ ഗവേഷണം, ഫോറൻസിക് മെഡിസിൻ, കമ്യൂണിറ്റി മെഡിസിൻ എന്നീ സുപ്രധാന വിഷയങ്ങൾക്ക് നിസ്സാര ഗൗരവമാണ് വിദ്യാർഥികൾ നൽകുന്നത്. പ്രകടമായ ഇത്തരം മാറ്റങ്ങൾക്കിടയിലും മെഡിക്കൽ സീറ്റുകളുടെ ഡിമാൻഡ് നിലനിൽക്കുന്നുവെന്നുള്ളത് നമ്മെ ആശ്ചര്യപ്പെടുത്തും.\nപഠനാന്തരീക്ഷത്തിൽ മാത്രമല്ല ഇടിവുള്ളത്; പഠിതാക്കളിലും മാറ്റം പ്രകടമാണ്. 2017 ലെ പ്രവേശന പരീക്ഷാഫലങ്ങൾ പരിശോധിച്ചാൽ വ്യക്തമാകുമത്. സർക്കാർ കോളജിൽ പ്രവേശനം ലഭിക്കുന്ന ഏറ്റവും താഴത്തെ റാങ്ക് ഓൾ ഇന്ത്യ ലിസ്റ്റിൽ 4914 ആണ്. ഓപൺ കാറ്റഗറിയിൽ സ്വകാര്യ കോളജിൽ പ്രവേശനം നേടിയ ഏറ്റവും താഴത്തെ റാങ്ക് 22,856 ആണ്. ഉദ്ദേശം 40,000 ത്തിനടുത്തു റാങ്ക് നേടിയവർ വരെ പ്രൈവറ്റ് കോളജിൽ പഠിക്കുന്നുണ്ട്. വിഷമകരവും സങ്കീർണവുമായ നിരവധി വിഷയങ്ങൾ പഠിച്ചുപോകാനുള്ള പരിമിതമായ സമയമേ എം.ബി.ബി.എസ് കോഴ്‌സിൽ ഏർപ്പാടാക്കിയിട്ടുള്ളൂ. പലപ്പോഴും വിദ്യാർഥികൾക്ക് പാഠ്യവിഷയങ്ങൾ ഗ്രഹിക്കുന്നതിൽ വലിയ അന്തരമുണ്ടായാൽ എന്താണുചെയ്യുക എന്നതിൽ വ്യക്തതയില്ല. എന്നിട്ടും പരീക്ഷാഫലങ്ങൾ പുറത്തുവരുമ്പോൾ 85 ശതമാനം പേരും പാസാകുകയാണ് പതിവ്.\nമെഡിക്കൽ വിദ്യാഭ്യാസത്തിലെ അകം പൊരുളുകൾ പഠിക്കേണ്ടതിെൻറ ആവശ്യം അതിനാൽ സുപ്രധാനമാണ്. ശ്യാമ രാജഗോപാൽ (2014) നടത്തിയ പഠനത്തിൽ പറയുന്നത് കേരളത്തിൽ 2002 മുതൽ വൈദ്യശാസ്ത്രപഠനത്തിനെത്തുന്നവർ ഏറെയും പെൺകുട്ടികളാണെന്നാണ്. ഇത് ക്രമമായി വർധിച്ചുവരുന്നു എന്നത് സ്വാഗതാർഹം തന്നെ. 2011 ൽ പ്രവേശനം ലഭിച്ചവരിൽ 457 ആൺകുട്ടികളും 1012 പെൺകുട്ടികളും ഉണ്ടായിരുന്നു. പ്രവീൺലാൽ പിന്നീട് നടത്തിയ പഠനത്തിലും ഈ പ്രവണത സ്ഥിരീകരിക്കുകയുണ്ടായി. കൃഷ്ണ റാവു, ആരുഷി ഭട്‌നാഗർ (2017) എന്നിവർ നടത്തിയ ലോകാരോഗ്യ സംഘടന പഠനത്തിൽ കണ്ടത് നമ്മുടെ എം.ബി.ബി.എസ് ബിരുദധാരികളിൽ 75 ശതമാനം പേരും കേരളത്തിൽ തന്നെ പ്രവർത്തിക്കുന്നു എന്നാണ്. ഉദ്ദേശം 20 ശതമാനം പേര് ഇതരസംസ്ഥാനങ്ങളിലും അഞ്ചു ശതമാനം പേര് വിദേശത്തും പോകുന്നു. ഭാഷ, സംസ്കാരം എന്നിവയുയർത്തുന്ന പ്രതിബന്ധങ്ങളാവണം ഡോക്ടർമാരുടെ ദേശാന്തരഗമനത്തെ നിരുത്സാഹപ്പെടുത്തുന്നത്. കേരളസമൂഹത്തിെൻറ കർശനമായ യാഥാസ്ഥിതികത എന്തുപങ്കുവഹിക്കുന്നു എന്നതും ഇനിയും കണ്ടെത്തേണ്ടിയിരിക്കുന്നു. ഇക്കാരണത്താൽ മാതാപിതാക്കളെ സംബന്ധിച്ചിടത്തോളം പെൺകുട്ടികൾക്ക് അനുയോജ്യമായ  പ്രഫഷനൽ വിദ്യാഭ്യാസമാണ് മെഡിസിൻ.\nഉപരിപഠനം ലഭ്യമായാൽ നന്ന്; ഇല്ലെങ്കിലും മുഷിയില്ല, പ്രാക്ടീസും വിവാഹവുമായി കഴിയാമല്ലോ എന്ന ചിന്തക്ക് ആക്കം കൂടും. നാം കരുതുന്നതിലും പ്രബലമായ നിലപാടാണിത്. ആകൃതി റാവു, അന്ന ഐസക് (2016) എന്നിവരുടെ പഠനത്തിൽ പെൺകുട്ടികൾ വിവാഹിതരാകുന്നത് 2005 - 2014, കാലഘട്ടത്തിൽ 22.9 വയസ്സിൽ നിന്ന് 21.4 വയസ്സിലേക്കു താഴ്ന്നിരിക്കുന്നതായി കണ്ടു. പെൺകുട്ടികളുടെ വിവാഹപ്രായം താഴുന്നത് അഭികാമ്യമായ മാറ്റമല്ല; വികസനത്തിനനുകൂലവുമല്ല. ശക്തമായ സാമൂഹിക സമ്മർദം ഇതിനുപിന്നിലുണ്ട് എന്നു കരുതേണ്ടിയിരിക്കുന്നു.പെൺകുട്ടികൾക്ക് സ്വയം വികസിക്കാനും തങ്ങളുടെ പ്രവർത്തനമേഖലയും ജീവിതരീതികളും തിരഞ്ഞെടുക്കാനും പൂർണ സ്വാതന്ത്ര്യം ഉണ്ടാവുകയാണ് ഉത്തമം. അതൊരു ഉട്ടോപ്യൻ ആശയമായി സമൂഹം കാണുന്നുവെന്ന് കരുതേണ്ടിയിരിക്കുന്നു. അതിനാൽത്തന്നെ സുപ്രീംകോടതി വിലക്കിയ തലവരിപ്പണം നൽകാനും, എൻ.ആർ.ഐ സീറ്റ് വലിയ വിലകൊടുത്തു കരസ്ഥമാക്കാനും നമുക്ക് മടിയില്ല. സ്വകാര്യ കോളജുകളിലെ ഫീസ് ഘടനയും അനുബന്ധ െചലവുകളും വളരെ വലുതായിട്ടുപോലും അനേകം സാധാരണക്കാർ മെഡിക്കൽ സീറ്റിനു പിന്നാലെ പോകുന്നതിനു കാരണം മറ്റൊന്നല്ല. െചലവാക്കിയ പണം തിരികെക്കിട്ടാൻ പ്രവേശനം നഷ്ടപ്പെട്ട വിദ്യാർഥികൾ ശ്രമം തുടങ്ങിക്കഴിഞ്ഞു. അവർ ഉയർത്തുന്ന വാദങ്ങളിൽ തലവരിപ്പണമായോ സംഭാവനയായോ തങ്ങൾക്ക് പണം നൽകേണ്ടിവന്നുവെന്നു സൂചനകളുണ്ട്.\nദേശീയ മെഡിക്കൽ കമീഷൻ ബിൽ എന്തെല്ലാം ഭേദഗതികളോടെയാണ് പുറത്തുവരുകയെന്ന് ഇപ്പോൾ പറയാനാവില്ല. ലഭ്യമായ സൂചനകളനുസരിച്ചു ബിരുദാനന്തര പഠനം കോളജുകൾക്ക് സ്വന്തമായി, പ്രത്യേകിച്ച് നിയന്ത്രണങ്ങളില്ലാതെ നടത്താവുന്ന പദ്ധതിയായി ചുരുങ്ങുമെന്നു കരുതുന്നു. അങ്ങനെവന്നാൽ എം.ബി.ബി.എസ് അംഗീകാരം കോളജിനെ സംബന്ധിച്ചിടത്തോളം നിലനിർത്തിയേപറ്റൂ. മുൻ വർഷത്തെ പ്രവേശനത്തിൽ ഉണ്ടായ പ്രശ്നങ്ങൾ മെഡിക്കൽ കമീഷൻ ബിൽ നിയമമാകും മുമ്പ് പരിഹരിക്കപ്പെടുക എന്നത് കണ്ണൂർ, കരുണ മെഡിക്കൽ കോളജുകളെ സംബന്ധിച്ചിടത്തോളം സർവപ്രധാനമാകുന്നത് അങ്ങനെയാണ്. പരോക്ഷമായെങ്കിലും അവർക്ക് ഗുണം ചെയ്യുന്നതാണ് 2017 ലെ ഓർഡിനൻസ്. നിയമസഭ 2018ൽ ബിൽ ചർച്ചക്കെടുക്കുമ്പോൾ രാഷ്ട്രീയകക്ഷികൾ വിദ്യാഭ്യാസത്തോടുള്ള തങ്ങളുടെ നയങ്ങൾ മാറ്റിവെച്ചു മാനേജ്മെൻറനുകൂല നിലപാടെടുത്തതും അതിനാലാവണം. ബിൽ നിയമമായിക്കഴിഞ്ഞാൽ അതിന്മേൽ വരുന്ന കേസുകൾ നടത്തേണ്ടത് സർക്കാർ സ്വാഭാവികമായും ബാധ്യതയായിക്കൊള്ളുമല്ലോ.\nമനു െസബാസ്റ്റ്യൻ (നവംബർ 2017) എഴുതിയ ലേഖനത്തിൽ 21/ 2017 ാം നമ്പർ ഓർഡിനൻസിെൻറ കഥ വിവരിക്കുന്നു. ഭരണതലത്തിലെ എതിർപ്പ് മറികടന്ന് നിയമവകുപ്പ് നൽകിയ ഉപദേശമാണത്രെ ഓർഡിനൻസിൽ കലാശിച്ചത്. ഓർഡിനൻസ് ഫലത്തിൽ ലക്ഷ്യമിട്ടത് നിലവിലുള്ള കോടതിവിധികളെ പ്രവർത്തനരഹിതമാക്കാനായിരുന്നു. ഒറ്റത്തവണ തീർപ്പാക്കൽ പദ്ധതിയിലൂടെ പ്രവേശനം നഷ്ടപ്പെട്ട വിദ്യാർഥികൾക്ക് പഠനം തുടരാൻ മറ്റു നിയമങ്ങളോ കോടതിവിധികളോ തടസ്സമാകില്ല എന്ന നിലവന്നു. കോടതിവിധികൾ മറികടക്കാൻ നിയമനിർമാണത്തിനു പരിമിതികളുണ്ട്. ഒരു പ്രത്യേക നടപടി അരുത് എന്ന് കോടതി പറഞ്ഞുകഴിഞ്ഞാൽ നിയമനിർമാണം വഴി അങ്ങനെയാവാം എന്നു പറയുന്നത് നിയമത്തിെൻറ ദൃഷ്ടിയിൽ അനഭിമതമാണ്. അനേകം കോടതിവിധികളിലൂടെ തീർപ്പാക്കിയ പ്രശ്നമാണിത്. മുല്ലപ്പെരിയാർ ജലനിരപ്പ് ഉയർത്തുന്ന തർക്കത്തിൽ കേരളവും തമിഴ്നാടും തമ്മിൽ നടന്ന 2014 ലെ കേസിലും സുപ്രീംകോടതി പറഞ്ഞത് കോടതിവിധി തടയുന്ന നിയമനിർമാണം തെറ്റാണെന്നുതന്നെ.\nമനു സെബാസ്റ്റ്യൻ മറ്റൊരു വൈകല്യം കൂടി ചൂണ്ടിക്കാണിക്കുന്നു. ഓർഡിനൻസിന് ‘ഏക വ്യക്തി നിയമം’ എന്ന പോരായ്‌മ ഭവിച്ചിരുന്നു. ഇതിെൻറ ഗുണഭോക്താക്കൾ ഒന്നോ രണ്ടോ വ്യക്തികൾ മാത്രമായി ചുരുങ്ങിയതാണ് കാരണം. കണ്ണൂർ, കാരുണ്യ, മെഡിക്കൽ കോളജുകളെ മാത്രം ബാധിക്കുന്ന പ്രശ്നം തരണം ചെയ്യാനുദ്ദേശിച്ചിരിക്കുന്നു എന്നതിനാലാണത്. എല്ലാരും തുല്യർ എന്ന ഭരണഘടനാ സങ്കൽപത്തെ ഹനിക്കാൻ പോന്ന കാഴ്ചപ്പാടാണ്. അങ്ങനെ ഇത് നിയമത്തിെൻറ നൈതികതയോടുള്ള ചോദ്യമായി. ഗവർണർ ആദ്യം ഒപ്പിടാതെ മടക്കിയ ഓർഡിനൻസ് രണ്ടാം വട്ടമാണ് അംഗീകരിച്ചത്. ഗവർണർ എന്ന പദവിയിൽ ഒരു പക്ഷേ, രണ്ടാം വട്ടം ഒപ്പിടേണ്ടതായി വരാം. മുൻ ചീഫ് ജസ്റ്റിസ് ആയിരുന്ന ഗവർണർക്ക് അങ്ങനെ ചെയ്യേണ്ടി വരുമ്പോൾ പരസ്പരം ചേരാത്ത രണ്ടു നിയമസംഹിതകളിൽ അടങ്ങിയ അതിസങ്കീർണതകൾ നാം ദർശിക്കുന്നു. കണ്ണൂർ, കരുണ മെഡിക്കൽ കോളജുകളിലെ നിഷ്കളങ്കരായ വിദ്യാർഥികളുടെ പ്രശ്നമായി ഇതിനെ കാണാനാവില്ല. വിദ്യാഭ്യാസത്തിലും സമൂഹത്തിലും മൂലധന ഇടപെടലുകളിലും ഉണ്ടായിവരുന്ന മാറ്റങ്ങളുടെ ദൃശ്യാവിഷ്‌കാരമാണ് നാം കാണുന്നത്.\nTAGS:kannur medical college karuna medical college medical education article Malayalam Nedws\nNews Summary - Kannur and Karuna Medical Colleges - Article


എന്നും നവീകരിക്കപ്പെട്ടു കൊണ്ടിരിക്കുന്ന നടനാണ് മമ്മൂട്ടി : സത്യൻ അന്തിക്കാട് - Mammootty Times\nഎന്നും നവീകരിക്കപ്പെട്ടു കൊണ്ടിരിക്കുന്ന നടനാണ് മമ്മൂട്ടി : സത്യൻ അന്തിക്കാട്\nപുതിയ മമ്മൂട്ടി സിനിമയുടെ പ്രത്യേകതകളും വിശേഷങ്ങളും മമ്മൂട്ടിയുടെ അഭിനയ രീതിയെക്കുറിച്ചുമെല്ലാം സത്യൻ അന്തിക്കാട് മനസുതുറക്കുന്നു\nവർഷങ്ങൾക്കുശേഷം.. കൃത്യമായി പറഞ്ഞാൽ നീണ്ട 22 വര്ഷങ്ങള്ക്കുശേഷം സത്യൻ അന്തിക്കാട് സംവിധാനം ചെയ്യുന്ന ചിത്രത്തിൽ മമ്മൂട്ടി നായകനാകുകയാണ്. മമ്മൂട്ടിയും സത്യൻ അന്തിക്കാടും വീണ്ടും ഒന്നിക്കുന്നു എന്ന വാർത്ത വളരെയേറെ വാർത്താപ്രാധാന്യം നേടിയിരിക്കുന്നു. തൃശൂരിൽ നടന്ന കൈരളി ചാനലിന്റെ ഒരു അവാർഡ് ദാന ചടങ്ങിൽ പ്രസംഗിക്കവെയാണ് സത്യൻ അന്തിക്കാട് ഈ വിവരം ആദ്യമായി വെളിയപ്പെടുത്തുന്നത്. അതോടെ അതൊരു വലിയ വാർത്തയായി.. തുടർ വിജയങ്ങളിലൂടെയും വ്യത്യസ്തവും അഭിനയ പ്രാധാന്യവുമുള്ള വേഷങ്ങളിലൂടെയും വിസ്മയിപ്പിച്ചുകൊണ്ട് 2019ന്റെ താരവും നടനുമായി ഒരേസമയം മാറിയ മമ്മൂട്ടിയെ നായകനാക്കി വർഷങ്ങളുടെ ഗ്യാപ്പിനുശേഷം സത്യൻ അന്തിക്കാട് ഒരു ചിത്രമൊരുക്കുന്നു എന്ന വാർത്ത ഏറെ പ്രതീക്ഷയോടെയാണ് പ്രേക്ഷകർ വീക്ഷിക്കുന്നത്. ഈ അവസരത്തിൽ റെഡഡിയോ മാംഗോയുടെ ‘പോപ്കോൺ ‘ എന്ന പ്രോഗ്രാമിൽ മനോരമ ലേഖകൻ ഉണ്ണി കെ വാര്യർ, സത്യൻ അന്തിക്കാടുമായി നടത്തിയ സംഭാഷണത്തിൽ പുതിയ മമ്മൂട്ടി സിനിമയുടെ പ്രത്യേകതകളും വിശേഷങ്ങളും മമ്മൂട്ടിയുടെ അഭിനയ രീതിയെക്കുറിച്ചുമെല്ലാം സത്യൻ അന്തിക്കാട് മനസുതുറക്കുന്നു. അഭിമുഖത്തിന്റെ പ്രസക്ത ഭാഗങ്ങൾ :\nമമ്മൂട്ടിയെ കാസ്റ്റ് ചെയ്യാൻ തീരുമാനിക്കുന്നത് എന്തുകൊണ്ടാണ്?\nമമ്മൂട്ടിയില്ലാത്ത സിനിമകളാണ് ഞാൻ കൂടുതൽ ചെയ്തിട്ടുള്ളത് എങ്കിലും ഏറ്റവും കൂടുതൽ നിരന്തരം കോൺടാക്ട് ചെയ്യുകയും സൗഹൃദം നിലനിർത്തുകയും ചെയ്യുന്ന ഒരു സുഹൃത്തും കൂടിയാണ് മമ്മൂട്ടി. ഞാൻ എപ്പോഴും ഒരു സിനിമ കഴിഞ്ഞു ചെറിയൊരു ഗ്യാപ്പിനുശേഷം അടുത്ത സിനിമയെപ്പറ്റി ആലോചിക്കുമ്പോൾ അതെന്തായിരിക്കണം, അതിലെ വിഷയം എന്തായിരിക്കണം ആരെ കേന്ദ്രീകരിച്ചുകൊണ്ട് ആ സിനിമ ചെയ്യണം എന്നൊക്കെ ഒരുപാട് ആലോചിച്ച ശേഷമാണ് തീരുമാനം എടുക്കാറുള്ളത്. ഇത്തവണ ഞാൻ ആലോചിച്ചത്, മമ്മൂട്ടി എന്നുപറയുന്ന ഒരു മഹാനടൻ, ഞാൻ സംവിധാനം തുടങ്ങുന്ന സമയത്ത് തന്നെ മമ്മൂട്ടി സ്റ്റാർ ആണ്. 22 വർഷമായി ഞാൻ അവസാനമായി മമ്മൂട്ടിയെ ഉപയോഗിച്ചത് ഒരാൾ മാത്രം എന്ന സിനിമയിലാണ് . അതിനു മുൻപ് അർത്ഥം, കളിക്കളം, നമ്പർ വൺ സ്നേഹതീരം, ശ്രീധരന്റെ ഒന്നാം തിരുമുറിവ്, ഗോളാന്തര വാർത്ത തുടങ്ങിയ പടങ്ങൾ ചെയ്തിട്ടുണ്ട് എങ്കിലും വലിയൊരു ഗ്യാപ്പിനുശേഷം മമ്മൂട്ടിയെ വീണ്ടും ഉപയോഗിക്കണം എന്നൊരു തോന്നൽ ഉള്ളിൽ ഉണ്ടാകുന്നത്, പലപ്പോഴും അതൊരു ഇൻഡ്യൂഷനാണ്. അടുത്ത സിനിമയിൽ ആരായിരിക്കണം\nഇഖ്ബാൽ കുറ്റിപ്പുറം ആണ് പുതിയ സിനിമ എഴുതുന്നത്. കുറച്ചു നാളുകൾ ആയി ഞങ്ങൾ ഇത് ചിന്തിക്കുന്നു.\nമമ്മൂട്ടിയിൽ നമ്മൾ കണ്ടിട്ടുള്ള ആകർഷണീയത എന്നുപറയുന്നത് വളരെ കൂടുതലുണ്ട്. മമ്മൂട്ടിയുടെ ശബ്ദം, പൗരുഷമുള്ള രൂപം, മമ്മൂട്ടി എന്നുപറയുന്ന നടന്റെ ഒരു ഇമേജ് ഇതെല്ലാം ചേർത്തുകൊണ്ടുള്ള ഒരു ക്യാരക്ടറാണ് ഞങ്ങൾ ചിന്തിക്കുന്നത്.\nഅതായത്, വളരെ ഇന്നസെന്റായിട്ടുള്ള, പക്ഷെ വളരെ സജീവമായിട്ടുള്ള, എനെർജെറ്റിക് ആട്ടിട്ടുള്ള മമ്മൂട്ടിയെയാണ് ഈ സിനിമയിൽ പ്രസന്റു ചെയ്യാൻ ആഗ്രഹിക്കുന്നത്.\n22 വർഷം എന്നത് വളരെ വലിയ കാലയളവാണ്. ഇത്രയും വര്ഷത്തിനിടയ്ക്ക് മമ്മൂട്ടിയെ ഉപയോഗിക്കാൻ വൈകിയപ്പോയി എന്ന് തോന്നിയിട്ടുണ്ടോ, എപ്പോഴെങ്കിലും?\n22 വർഷം ആയി എന്നത് ഇപ്പോൾ നമ്മൾ ഇതിനെപ്പറ്റി ചർച്ച ചെയ്യുമ്പോഴാണ് ഓർക്കുന്നത്. 22 വർഷം എന്ന ഗ്യാപ്പ് ഞാൻ ചിന്തിച്ചിട്ടില്ല. കാരണം ഓരോ സിനിമ ചെയ്യുമ്പോഴും അടുത്ത സിനിമ, അതുകഴിഞ്ഞു അടുത്ത സിനിമ എന്നാലോചിക്കുമ്പോൾ കാലങ്ങൾ കടന്നുപോകുന്നുണ്ട് എങ്കിലും നമ്മളത് അറിയുന്നില്ല, എന്തുകൊണ്ട് ഉപയോഗിച്ചില്ല എന്ന് ഞാൻ ചിന്തിച്ചിട്ടില്ല. പിന്നെ ഒരു പ്രധാന സംഭവം എന്താണെന്നുവച്ചാൽ ഓരോ വർഷം കഴിയുന്തോറും ഓരോ പടങ്ങൾ കഴിയുമ്പോഴും മമ്മൂട്ടിയുടെ അഭിനയത്തിലെ പുതുമയും മമ്മൂട്ടിയുടെ അഭിനയത്തിന്റെ പ്രത്യേകതയും മാറി മാറി വരുന്നു. പലപ്പോഴും ഞാൻ മമ്മൂട്ടിയുടെ പടങ്ങൾ കണ്ടു വിളിച്ചു അഭിനന്ദിക്കാറുണ്ട്. അപ്പോൾ എന്നോട് പറയും നിങ്ങളെക്കൊണ്ട് വിളിപ്പിക്കാൻ വേണ്ടിയാണ് ഞാൻ ചില സിനിമകൾ ചെയ്യുന്നത് എന്നൊക്കെ മമ്മൂട്ടി തിരിച്ചു പറയാറുണ്ട്. ഏറ്റവും അവസാനം ഇറങ്ങിയ ‘ഉണ്ട’ എന്ന സിനിമയിൽ പോലും പുള്ളിയുടെ ഒരു പ്രസന്റേഷൻ…. എന്നും നവീകരിക്കപ്പെട്ടുകൊണ്ടിരിക്കുന്ന നടനാണ് മമ്മൂട്ടി. മമ്മൂട്ടിയുടെ പഴയകാല സിനിമകൾ നോക്കിയാൽ കാണാം, അന്നത്തെ അഭിനയത്തിന്റെ പാറ്റേൺ അല്ല, അന്നത്തെ അഭിനയത്തിന്റെ രീതി അല്ല മമ്മൂട്ടി അനുവർത്തിക്കുന്നത്. മമ്മൂട്ടി എന്നും ഏറ്റവും യൂങ്സ്റ്റേഴ്‌സിന്റെ കൂടെ സഞ്ചരിക്കുന്ന ഒരാളാണ്. ഞാനും അങ്ങിനെ സഞ്ചരിക്കാൻ ആഗ്രഹിക്കുന്ന ഒരാളാണ്. എന്നും പുതിയ ആളുകളോടൊപ്പം, പുതുമയോടൊപ്പം.. അപ്പോൾ നമ്മളെപ്പോഴും നവീകരിക്കപെടുകയും നമ്മുടെ മനസ്സുകൊണ്ടും പ്രവൃത്തികൊണ്ടും നമ്മളെപ്പോഴും ചെറുപ്പമായിക്കൊണ്ടിരിക്കുന്ന ഒരു രീതിയാണ്. അത് ഒരു കാഴ്ചയിലെ ചെറുപ്പം മാത്രമല്ല, മമ്മൂട്ടിയുടെ അഭിനയത്തിൽ അത്തരം ഒരുപാട് പോസിറ്റീവ് ആയിട്ടുള്ള മാറ്റങ്ങൾ ഉണ്ടായിട്ടുണ്ട്. ഇന്നത്തെ ഏതൊരു പുതുമുഖ നടനും ചെയ്യുന്ന ഒരു രീതിയിലാണ് മമ്മൂട്ടി അഭിനയിക്കുന്നത്.\nഞാൻ ചോദിച്ചു , കഴിഞ്ഞ സിനിമ (ഉണ്ട ) വളരെ നന്നായിരിക്കുന്നു, അപ്പോൾ പുള്ളി പറഞ്ഞത് അത് സിങ്ക് സൗണ്ട് ആയതുകൊണ്ടാണ്, ഞാൻ വളരെ പ്രമോട്ട് ചെയ്യുന്നതാണ് ലൈവ് സൗണ്ടിനെ. അതൊക്കെ സിനിമയിലെ പുതിയ സങ്കേതങ്ങളാണ്. അതിനൊക്കെ മമ്മൂട്ടി തയ്യാറാകുന്നു, മനസ്സുകൊണ്ടപ്പോഴും പുതുമയെ സ്വീകരിക്കാൻ തയ്യാറാകുന്നു എന്നത് വളരെ പോസിറ്റീവ് ആയിട്ടുള്ള കാര്യങ്ങളാണ്.


2009-10 ലെ ശീതകാലം മാനിക്യൂർ\nഒരു സ്ത്രീയുടെ സൗന്ദര്യം Manicure ആൻഡ് പെഡിക്യൂർ\nസ്ത്രീകൾക്ക് വളരെ ശ്രദ്ധയും, സ്ത്രീകളുടെ പ്രതിച്ഛായയുടെ മറ്റ് ഘടകങ്ങളായ ആഭരണങ്ങളും, മുടിമുറിയും ആയ തലമുടിയുടെയും എല്ലാ സ്ത്രീകളുമാണ് അത് എന്ന് സംശയമൊന്നുമില്ല. അറിയപ്പെടുന്ന സ്റ്റൈലിസ്റ്റുകൾ പതിവായി സൃഷ്ടിച്ച വ്യത്യസ്ത ശേഖരങ്ങളാൽ ഇത് സ്ഥിരീകരിച്ചു. ഫാഷനെ പിന്തുടരുന്ന സ്ത്രീകൾ അടിസ്ഥാനപരമായി തങ്ങളുടെ വസ്ത്രങ്ങളിൽ ഏറ്റവും പുതിയ പ്രവണതകളെ മാത്രമല്ല, അവരുടെ സുന്ദരമായ മാനസികാവസ്ഥയെയും കുറിച്ച് അറിയണം. അടിസ്ഥാനപരമായി എല്ലാ സ്വയം ബഹുമാനവും, ആധുനിക സ്ത്രീ എപ്പോഴും അവളുടെ നഖങ്ങളുടെ രൂപം വളരെ ശ്രദ്ധ നൽകുന്നു.\nഫലപ്രദമായ മാനേജിംഗ് ഏതെങ്കിലും സംഘടനയുടെ ഫിനിഷിംഗ് ടച്ച് ആണ്. ഒരു സ്ത്രീയുടെ കരങ്ങൾ എല്ലായ്പ്പോഴും മനോഹരമായി കാണുകയും നന്നായി ശ്രദ്ധിക്കുകയും വേണം, കാരണം അവർ പലപ്പോഴും ശ്രദ്ധിക്കപ്പെടാറുണ്ട്.\nനഖം പിന്തുടരാൻ മാത്രം മതിയാകുന്നില്ല, മാനിക്യൂർ ഫാഷൻ അനുസരിച്ച് വേണം. ഒരു സ്ത്രീയുടെ വ്യക്തിത്വതയെ, മാനസിക ഭാവം മനസിലാക്കുന്നു, അവളുടെ യഥാർത്ഥ ശൈലി, മൂഡ്, മുൻഗണനകൾ, അഭിരുചികൾ എന്നിവയുടെ പ്രകടനമാണ്.\n2009-10 ലെ ശരത്കാല ശീതകാലം അസാധാരണവും അസാധാരണവുമായ നിറങ്ങളാൽ വ്യത്യസ്തമാണ്. വ്യത്യസ്തമായ വർണ്ണ പാലറ്റ്, ക്ലാസിക്കുകളിൽ നിന്നും വളരെ വ്യത്യസ്തമാണ്. ആധുനിക കാലത്തെപ്പോലെ നഖങ്ങളുടെ ആകൃതിയാണ് നാഗരികതയുടെ ആകൃതി. ക്ലാസിക്കൽ ശൈലി, ബദാം ആകൃതിയിലുള്ള ക്ലാസിക്, നഖങ്ങളുടെ ശരാശരി ദൈർഘ്യം ഫാഷൻ ഇപ്പോഴും.\nക്ലാസിക്കൽ ഫ്രഞ്ച് മാനിക്യൂർ, ഒരുപക്ഷേ, അതിന്റെ പ്രാധാന്യം മൂലം എല്ലായ്പ്പോഴും നാളുകളിൽ ആയിരിക്കും. ഒരു പാർട്ടി, ഓഫീസ്, ഒരു കുടുംബ ആഘോഷം, ഒരു ബിസിനസ് മീറ്റിംഗിന് അനുയോജ്യമാണ്. "ഫ്രെഞ്ച്" എന്ന പരമ്പരാഗത രൂപത്തിൽ മാത്രം ശ്രദ്ധിക്കേണ്ട ആവശ്യമില്ല, ഉദാഹരണത്തിന്, നഖങ്ങളുടെ നുറുങ്ങുകൾ വെളുത്ത ലാക്ക്കറും കറുത്ത നിറവും പ്രയോഗിക്കാൻ നിങ്ങൾക്ക് കഴിയും.\nഗോഥിക്, ഗ്രേ ഫാഷൻ മാനിക്യൂർ സീസൺ ശരത്കാല ശീതകാലം.\nഇപ്പോൾ ഗോഥിക്ക് ശൈലിയുള്ള ഇരുണ്ട നിറത്തിലുള്ള ഷേഡുകൾ: ബ്രൌൺ, കറുപ്പ്, കൈപ്പുള്ള ചോക്ലേറ്റ്.\nശാന്തമായ ശരത്കാല മാനിക്ച്ചർ വരണ്ട ചാരനിറത്തിലുള്ള ഷേഡുകൾ ഉപയോഗിച്ച് അല്ലെങ്കിൽ മറ്റ് ഷേഡുകളുമായി ചേർത്ത് സൃഷ്ടിക്കാൻ കഴിയും.\nവിന്റേജും പ്രസക്തമാണ്. ഒരു മെറ്റാലിക് ടിൻടെയുള്ള ഒരു വാരിയിലാണെങ്കിൽ, ഒരു സ്റ്റോറിൽ നിങ്ങൾ അത് വാങ്ങേണ്ടതില്ല, വെള്ളി അല്ലെങ്കിൽ സ്വർണ്ണ ഫോയിൽ ഉപയോഗിച്ചുകൊണ്ട് ഇത് വീട്ടിൽ എളുപ്പത്തിൽ നിർമ്മിക്കാം. ഈ വർണശൈലിയിലെ ഫാഷിറ്റിക്കൽ മിഴിവേറിയ ഫലത്തിൽ നിങ്ങൾക്ക് സന്തോഷം ഉണ്ടാകും.\n"40 കൾ ലൂണാർ മാനേജിംഗ്."\nഇരുപതാം നൂറ്റാണ്ടിലെ 40 കളിൽ പ്രശസ്തമായ ഒരു മാനിക്യൂർ ആയിരുന്നു സീസണിന്റെ പുതുമ. ചന്ദ്രക്കലയുടെ രൂപത്തിൽ നഖങ്ങളുടെ രൂപത്തിൽ വ്യത്യാസമുണ്ട്. ശോഭയുള്ള പവിഴവും ചുവപ്പും മുതൽ ചുവന്ന വരെ നീളമുള്ള ചാരനിറത്തിലുള്ള ഷേഡുകൾ ഉപയോഗിക്കാം.\nഈ മാനിക്യൂർക്ക് രണ്ടാമത്തെ പേര് - "ഹോളിവുഡ് ജാക്കറ്റ്" ആണ്. ആദ്യം, ഒരേ നിറം ഒരു വാർണിഷ് ഉപയോഗിച്ച്, ആണി ആണി പ്രാധാന്യം, പ്രതികൂലമായി ഉണങ്ങിയ, ദ്വാരം ഒരു സ്റ്റെൻസിൽ മുദ്രയിട്ടിരിക്കുന്നു. ബാക്കി നഖം മറ്റൊരു വാലിൽ കൊണ്ട് മൂടിയിരിക്കുന്നു. കറുത്ത നിറമുള്ള വെളുത്ത ലാക്ക്കാർ തികച്ചും സങ്കീർണ്ണമായ സംയോജനമാണ്.\n2009-10 കാലഘട്ടത്തിലെ ഫാഷൻ മാനിക്യൂർ ശരത്കാല ശീതകാലം ഒരു മാറ്റ് വാർണിസിലും ചെയ്യാവുന്നതാണ്, ഒരു ഫ്രോസ്റ്റ് ഗ്ലാസ് പ്രഭാവം സൃഷ്ടിക്കുന്നു, ഇത് എല്ലാവർക്കും ഇഷ്ടമല്ല. പല കമ്പനികളും രണ്ടു ലക്കങ്ങളിൽ പുതിയ വോമാഷുകൾ നിർമ്മിക്കുന്നു.\nസ്റ്റൈലിസ്റ്റുകൾ ഉപദേശം നഖങ്ങൾ ഒരു തണൽ ഒരു വാർനി പ്രയോഗിക്കണം. മത്തനെ നേരത്തേക്കോ നേരേയോ ഉപയോഗിക്കാം.\n2009-2010 സീസണിന്റെ ശരത്കാല ശീതകാലത്തിന്റെ ആകര്ഷകമായ കൈത്തൊഴിലുകളുടെ പ്രധാന പ്രവണത ഗ്രാഫൈറ്റ് നിറം, ഒലിവ്, മാറ്റ് കണ്ണ് നീല. മൂന്ന് ഋതുക്കൾക്ക് ഒരു ഇണചേര നിറം പ്രശസ്തമാണ്.\nശരത്കാലം യഥാർത്ഥ ഷേഡുകൾ - ശീത കാലത്ത്: ബീസ്, മണൽ, തേൻ-മഞ്ഞ, മിനുക്കിയ ഭരണി, സൌമ്യമായി പിങ്ക്. പ്ലാമും വഴുതനയും ധൂമ്രവർണവുമാണ് നർമ്മം.\nജൂലിയ സോബോൾവ്സ്ക്യായ , പ്രത്യേകിച്ച് സൈറ്റിനായി\nനഖങ്ങളിലെ ചിത്രീകരണങ്ങൾ എന്തെല്ലാമാണ്?\nമനോഹരമായ നഖങ്ങൾ: ശ്രദ്ധിക്കുക\nഫാൾ 2015-ൽ ഉണ്ടായിരിക്കണം: നഗ്നരീതിയിലെ ശൈലി\nവീട്ടിൽ ഹാർഡ്വെയർ പെഡിക്യൂർ\nവീട്ടിൽ നഖങ്ങളിൽ rhinestones ഒട്ടിക്കുന്നത് എങ്ങനെ?\nആണി വിപുലീകരണത്തിനുള്ള ജെൽസും വാച്ചുകളും\nസ്വീറ്റ് കുരുമുളക് ആൻഡ് കോഡ്\nബീഫ് ട്യൂണ സൂപ്പ്\nകോക്ക്ടെയിൽ ദി ട്രിപ്പിൾ ത്രെട്ട്\nകുട്ടികളിൽ അലർജി ഉണ്ടാക്കുന്ന നായ്ക്കൾ\nബേക്കൺ ഉപയോഗിച്ച് കുക്കികൾ\nകൊറിയൻ ലെ സാലഡ്, സാലഡ്, സാലഡ് - ഇരുമ്പ് കവറുകൾ കീഴിൽ ക്യാനുകളിൽ ശീതകാലം പുളിച്ച ആൻഡ് marinated ക്യാബേജ്\nഒരു കുട്ടിക്ക് എങ്ങനെ പഠിപ്പിക്കാം?\nമുട്ട, മാംസം, മാംസം എന്നിവ ഉപയോഗിച്ച് ഉപയോഗപ്രദവുമായ കൊഴുൻ സൂപ്പ്: സ്റ്റെപ്പ് ബൈ സ്റ്റെപ്പ് ചിത്രങ്ങൾ ഉപയോഗിച്ച് ലളിതമായ പാചകങ്ങൾ\nരാശിചക്രത്തിൻറെ സൂചനകൾക്കായുള്ള സ്റെപ് ജാതകം\nശരീരഭാരം കുറയ്ക്കുന്നതിൽ സൈക്കോളജിക്കൽ സഹായവും ആത്മഹത്യയും\nഒരു കുട്ടിയുടെ പരിവർത്തന പ്രായം രക്ഷിതാക്കൾക്ക് എങ്ങനെ ലഭിക്കുന്നു?\nഫ്രഞ്ച് ആപ്പിൾ ടാര്ട്ട്\nസംവേദനക്ഷമതയുള്ള ചുണ്ടുകൾക്ക് ഉചിതമായ ശ്രദ്ധ നൽകുക\nവരണ്ട ചർമ്മത്തെ ശ്രദ്ധിക്കാൻ എങ്ങനെ\nമുനിയിൽ നിന്നുള്ള കുവാസ്


For A Default Of Re 1, Bank Refuses To Return Pledged Gold | ഒരു രൂപ കുടിശ്ശികയുടെ പേരില് ഉപഭോക്താവിനെ വട്ടംകറക്കി ബാങ്ക്; ഈട് നല്‍കിയ 17 പവന് സ്വര്‍ണ്ണം കൊടുത്തില്ല | Mangalam\nMonday, July 01, 2019 Last Updated0Min 36 Sec ago English Edition\nMonday 02 Jul 2018 06.40 PM\nഒരു രൂപ കുടിശ്ശികയുടെ പേരില് ഉപഭോക്താവിനെ വട്ടംകറക്കി ബാങ്ക്; ഈട് നല്‍കിയ 17 പവന് സ്വര്‍ണ്ണം കൊടുത്തില്ല\nചെന്നൈ : ഒരു രൂപ കുടിശ്ശികയുടെ പേരില് ഉപഭോക്താവിനെ വട്ടം കറക്കി ബാങ്ക്. സ്വര്‍ണം പണയം വച്ചെടുത്ത വായ്പ തുക പലിശ സഹിതം തിരിച്ചടച്ചു. പക്ഷേ ഒരു രൂപ കുടിശ്ശികയുണ്ടെന്ന കാരണം പറഞ്ഞാണ് ഈട് നല്‍കിയ 17 പവന് സ്വര്‍ണ്ണം ഉപഭോക്താവിനു തിരികെ നല്‍കാന് ബാങ്ക് തയ്യാറാകാതിരുന്നത്. 138 ഗ്രാം സ്വര്‍ണ്ണമാണ് ഒരു രൂപയുടെ കുടിശ്ശിക ഉന്നയിച്ച് തിരികെ കൊടുക്കാതിരുന്നത്.\n2010 ഏപ്രിലിലായിരുന്നു കേസിന് ആസ്പദമായ കാര്യങ്ങള് നടന്നത്. 3.50 ലക്ഷം രൂപയുടെ സ്വര്‍ണ്ണമാണ് 1.23 ലക്ഷം രൂപയ്ക്ക് തമിഴ്നാട്ടിലെ കാഞ്ചിപുരം സെന്‍ട്രല് കോ-ഓപ്പറേറ്റിവ് ബാങ്കിന്റെ പല്ലാവരം ബ്രാഞ്ചില് സി കുമാര് എന്നയാള് പണയപ്പെടുത്തിയത്. വായ്പ എടുത്ത തുകയുടെ പലിശയടക്കം അടച്ച് സ്വര്‍ണ്ണം തിരികെ എടുക്കാന് ബാങ്കിനെ സമീപിച്ചു. എന്നാല് വായ്പ തിരിച്ചടവില് ഒരു രൂപയുടെ കുറവുണ്ട് എന്ന വാദം ഉന്നയിച്ച് ഇയാള് ഈടായി നല്‍കിയ സ്വര്‍ണ്ണം തിരിക നല്‍കാന് ബാങ്ക് തയാറായില്ല. മാത്രമല്ല ഇയാളില് നിന്നു ബാങ്ക് കുടിശ്ശികയായി പറയുന്ന ഒരു രൂപ അടയ്ക്കാന് തയ്യാറായിട്ടും അത് സ്വീകരിച്ചില്ല എന്നും ആരോപണമുണ്ട്.\nകഴിഞ്ഞ അഞ്ചുവര്‍ഷമായി ഈടു നല്‍കിയ 138 ഗ്രാം സ്വര്‍ണ്ണം (17 പവന്) തിരികെ കിട്ടാന് കുമാര് ബാങ്ക് ശാഖയില് കയറിയിറങ്ങുകയാണ് ഇദ്ദേഹം. അവസാനം ഒരു രൂപയുടെ പേരില് സ്വര്‍ണം മടക്കിനല്‍കാത്തതിനെതിരെ മദ്രാസ് ഹൈക്കോടതിയെ സമീപിച്ചു. കേസില് പരാതിക്കാരന്റെ വാദം കേട്ട കോടതി രണ്ട് ആഴ്ചയ്ക്കുള്ളില് അധികൃതരില് നിന്നുള്ള നിര്‍ദേശം അറിയിക്കാന് ഉത്തരവിട്ടു


VD Satheesan interview | എകെ ആന്റണി രാജിവച്ചപ്പോൾ പകരം വന്നത് നിഴൽ പോലെ നടന്ന ഉമ്മൻ ചാണ്ടി; ചെന്നിത്തലയുടെ നിഴൽ പോലെ നടന്നയാളാണ് ഞാൻ; അന്നും ഇന്നും കഥകൾ പ്രചരിച്ചു; ജനങ്ങൾക്കൊപ്പം നിന്നുകൊണ്ട് സർക്കാരിനെ തിരുത്തും; പ്രതിപക്ഷ നേതാവ് മറുനാടനോട് ഷൂട്ട്@ സൈറ്റിൽ - MarunadanMalayalee.com\nJune 14, 202108:57 PM IST Permalink\nനിയമസഭാ തെരഞ്ഞെടുപ്പിലെ പരാജയത്തിൽ തളർന്നുപോയ കോൺഗ്രസ് പ്രവർത്തകർക്ക് പുത്തനൊരുണർവ് സമ്മാനിച്ചുകൊണ്ടാണ് വി.ഡി സതീശൻ പ്രതിപക്ഷനേതൃസ്ഥാനത്തേയ്ക്ക് വന്നത്. അദ്ദേഹത്തിന്റെ ആശയവ്യക്തതയും പോസിറ്റീവ് രാഷ്ട്രീയവും വിഷയങ്ങളിലുള്ള അഗാധമായ അറിവും സഭയ്ക്കുള്ളിൽ പഠിച്ച് അവതരിപ്പിക്കാനുള്ള താൽപര്യവുമെല്ലാം കോൺഗ്രസ് പ്രവർത്തകർക്കും അനുഭാവികൾക്കും മാത്രമല്ല, ആരോഗ്യപരമായ രാഷ്ട്രീയം ആഗ്രഹിക്കുന്ന എല്ലാ മലയാളികൾക്കും രാഷ്ട്രീയഭേദമന്യേ ആവേശമുണ്ടാക്കിയ സംഗതിയാണ്. എന്നാൽ തുടർഭരണം പിണറായി വിജയന്റെ നേത്യത്വത്തിലുള്ള ഇടതുമുന്നണിയെ കൂടുതൽ കരുത്തരാക്കുമ്പോൾ കോൺഗ്രസിന്റെ ഭാവിയെന്താണെന്ന ചോദ്യങ്ങൾ അന്തരീക്ഷത്തിലുണ്ട്. കഴിഞ്ഞ അഞ്ച് വർഷം പ്രതിപക്ഷത്തിന് നേതൃത്വം നൽകിയ രമേശ് ചെന്നിത്തലയെ അപമാനിച്ചു പുറത്താക്കിയെന്ന വാദങ്ങളും ഉയർന്നുവരുന്നുണ്ട്. ഈ അവസരത്തിൽ വിവാദങ്ങൾക്കും സംശയങ്ങൾക്കും കൃത്യമായ മറുപടി നൽകികൊണ്ടാണ് വിഡി സതീശന്റെ രംഗപ്രവേശം. പ്രതിപക്ഷനേതാവ് വിഡി സതീശൻ ഷൂട്ട്@ സൈറ്റിൽ മറുനാടൻ മലയാളിയോട് സംസാരിക്കുന്നു.\nഅപ്രതീക്ഷിതമായിരുന്നോ പ്രതിപക്ഷ നേതൃസ്ഥാനം?\nതെരഞ്ഞെടുപ്പിന് മുമ്പ് ഒരിക്കലും അതിനെപറ്റി ചിന്തിച്ചിരുന്നില്ല. തെരഞ്ഞെടുപ്പ് സമയത്ത് പരാജയത്തെ പറ്റി ചെറിയൊരു സംശയം ഉണ്ടായിരുന്നു. എന്നാൽ കുറഞ്ഞത് 60 സീറ്റെങ്കിലും ലഭിക്കും എന്ന പ്രതീക്ഷയുണ്ടായിരുന്നു. തെരഞ്ഞെടുപ്പ് കഴിഞ്ഞ് വോട്ടെണ്ണൽ സമയത്ത് ഞാൻ രണ്ടാമതും കോവിഡ് ബാധിച്ച് ക്വാറന്റൈനിൽ കഴിയുകയായിരുന്നു. ഫലപ്രഖ്യാപനം കഴിഞ്ഞ് ഒരാഴ്‌ച്ചയ്ക്ക് ശേഷമാണ് ഞാൻ ഫോണൊക്കെ ഉപയോഗിച്ച് തുടങ്ങുന്നത്. അപ്പോഴാണ് പ്രതിപക്ഷനേതൃസ്ഥാനത്തേയ്ക്ക് എന്നെയും പരിഗണിക്കുന്നുണ്ടെന്ന് ഞാൻ അറിയുന്നത്. മറുവശത്ത് എന്റെ സഹോദരതുല്യനായ രമേശ് ചെന്നിത്തലയായിരുന്നു. ഏതുവ്യക്തി വേണം എന്നതിനെക്കാൾ പ്രധാനപ്പെട്ട ചർച്ച പ്രതിപക്ഷനേതൃസ്ഥാനത്ത് മാറ്റം വേണമോ വേണ്ടയോ എന്നുള്ളതായിരുന്നു. മാറ്റം വന്നാൽ എനിക്ക് സാധ്യതയുണ്ടെന്ന് രമേശ് ചെന്നിത്തല അടക്കം പല മുതിർന്ന നേതാക്കളും സൂചന തന്നിരുന്നു.\nകഴിഞ്ഞ തവണ തോമസ് ഐസക്കിനെ ലോട്ടറി സംവാദത്തിൽ മല്ലനെ പോലെ തോൽപ്പിച്ച് നിൽക്കുന്ന അവസരത്തിൽ പോലും മന്ത്രിസ്ഥാനം കപ്പിനും ചുണ്ടിനുമിടയിൽ നഷ്ടപ്പെട്ടിരുന്നു. അവിടെ നിന്നും പെട്ടെന്ന് പ്രതിപക്ഷനേതൃസ്ഥാനത്തേയ്ക്ക് നിയോഗിക്കപ്പെടുമ്പോൾ ഞെട്ടൽ തോന്നിയില്ലേ?\nഇത്തവണ അധികാരത്തിലെത്തിയാൽ സ്വാഭാവികമായും ഞാൻ മന്ത്രിയാകുമെന്ന് പലരും പറഞ്ഞിരുന്നല്ലോ. യുഡിഎഫിന് സർക്കാർ രൂപീകരിക്കാൻ കഴിയാതെ പോയതിൽ വിഷമമുണ്ടെങ്കിലും വ്യക്തിപരമായി മന്ത്രിയാകുന്നതിനെക്കാൾ പ്രതിപക്ഷ നേതാവാകുന്നത് ഇഷ്ടപ്പെടുന്നയാളാണ് ഞാൻ. 2006 മുതൽ 2011 വരെ ഉമ്മൻ ചാണ്ടി പ്രതിപക്ഷ നേതാവായിരുന്നപ്പോഴും 2016 മുതൽ 2021 വരെ രമേശ് ചെന്നിത്തല പ്രതിപക്ഷ നേതാവായിരുന്നപ്പോഴും പ്രതിപക്ഷത്തിന്റെ പിന്നണി പ്രവർത്തനങ്ങളും ഫ്ളോർ മാനേജുമെന്റുമെല്ലാം കൈകാര്യം ചെയ്തിരുന്നയാളാണ് ഞാൻ.\nഇപ്പോൾ തുടർച്ചയായി പരാജയപ്പെട്ട് ഒരു പ്രതിസന്ധിയിൽ പാർട്ടിയും മുന്നണിയും നിൽക്കുന്ന ഘട്ടത്തിലാണ് ഈ ചുമതല ദേശീയ നേതൃത്വം എന്നെ ഏൽപ്പിച്ചിരിക്കുന്നതെന്ന ബോധ്യം എനിക്കുണ്ട്. ആ ചുമതല നിറവേറ്റാൻ കഠിനാധ്വാനം ചെയ്യണം, എല്ലാവരെയും കൂട്ടിയോജിപ്പിച്ചുകൊണ്ടുപോകാൻ സാധിക്കണം, വളരെ ശ്രദ്ധാപൂർവം സർക്കാരിനെ വീക്ഷിക്കണം, മഹാമാരിയുടെ ഈ കാലത്ത് വളരെ ഫോക്കസ്ഡ് ആയി പോകാൻ കഴിയണം എന്നൊക്കെ എനിക്കറിയാം. എല്ലാവരും കൂടി ചേർന്നുനിന്നാലെ ഇത് മുന്നോട്ടുപോകുകയുള്ളു. എല്ലാവരെയും ഏകോപിപ്പിച്ച് കൊണ്ടുപോകുന്നത് ഒരു കലയാണ്. അതുപോലെ അതൊരു വെല്ലുവിളിയുമാണ്. അതിനെ ഞാൻ സന്തോഷപൂർവം ഏറ്റെടുക്കുകയാണ്.\nഅപമാനിച്ച് ഇറക്കിവിടുന്നതുപോലെയായിരുന്നു സ്ഥാനമാറ്റമെന്ന് സൂചിപ്പിച്ച് ചെന്നിത്തല സോണിയാഗാന്ധിക്ക് എഴുതിയ കത്ത് പുറത്തു വന്നിരുന്നു. അദ്ദേഹത്തെ വേദനിപ്പിച്ചുകൊണ്ടുള്ള ഒരു മാറ്റമായിരുന്നോ വേണ്ടിയിരുന്നത്?\nഎനിക്ക് ആ കത്തിനെ പറ്റി ഒന്നും അറിയില്ല. എന്നോട് അദ്ദേഹം കത്തിനെപറ്റി ഒന്നും സംസാരിച്ചിട്ടില്ല. മാറ്റം കോൺഗ്രസിൽ എല്ലാക്കാലത്തും ഉണ്ടാകുന്നതാണ്. 2004 ലെ ലോകസഭാ തെരഞ്ഞെടുപ്പിൽ യുഡിഎഫ് പരാജയപ്പെട്ടതിനെ തുടർന്ന് എകെ ആന്റണി രാജിവച്ചപ്പോൾ പകരം വന്നത് അദ്ദേഹത്തിന്റെ നിഴൽ പോലെ നടന്ന ഉമ്മൻ ചാണ്ടിയാണ്. അന്നും ഇതുപോലെ പല കഥകളും പ്രചരിച്ചു. എന്നാൽ അതൊന്നും സത്യമായിരുന്നില്ല. അതുപോലെയാണ് ഇപ്പോഴും സംഭവിച്ചത്. എത്രയോ പതിറ്റാണ്ടുകളായി രമേശ് ചെന്നിത്തലയുടെ നിഴൽ പോലെ നടന്നയാളാണ് ഞാൻ. ഇരുപത് വയസിൽ ഡിഗ്രിക്ക് പഠിക്കുമ്പോഴാണ് രമേശ് ചെന്നിത്തലയെ പരിചയപ്പെടുന്നത്. അന്നുമുതൽ ഇന്നുവരെ രമേശ് ചെന്നിത്തലയും ജി. കാർത്തികേയനും എടുത്തിരിക്കുന്ന രാഷ്ട്രീയ നിലപാടുകൾക്കൊപ്പം നിന്നയാളാണ് ഞാൻ.\nമാറ്റം വന്നാൽ ഞാനല്ലാതെ മറ്റൊരു പേരില്ല എന്ന് എന്നോട് ആദ്യം പറഞ്ഞത് രമേശ് ചെന്നിത്തലയാണ്. ഞാൻ പ്രതിപക്ഷനേതാവായി തെരഞ്ഞെടുക്കപ്പെട്ട ശേഷവും എല്ലാ കാര്യവും അദ്ദേഹവുമായി സംസാരിച്ച് തന്നെയാണ് മുന്നോട്ടുപോകുന്നത്. അദ്ദേഹവുമായി മാത്രമല്ല, ഉമ്മൻ ചാണ്ടിയുമായും സംസാരിക്കുന്നുണ്ട്. ഞാൻ മുന്നോട്ട് വയ്ക്കുന്ന നിർദ്ദേശങ്ങളിൽ അവർ പറയുന്ന തിരുത്തലുകൾ വരുത്തി തന്നെയാണ് മുന്നോട്ടുപോകുന്നത്. ഘടകകക്ഷിനേതാക്കളായ കുഞ്ഞാലിക്കുട്ടി സാഹിബുമായും പിജെ ജോസഫുമായും ആർഎസ്‌പിയുടെ നേതാക്കളുമായുമൊക്കെ എല്ലാകാര്യങ്ങളും ചർച്ച ചെയ്ത് പെട്ടെന്ന് പെട്ടെന്ന് തീരുമാനമെടുത്ത് മുന്നോട്ടുപോകുകയാണ്. അവർ ഒരുപാട് അനുഭവജ്ഞാനമുള്ള നേതാക്കളാണ്. ഈ പ്രസ്ഥാനം രക്ഷപ്പെടണം, തിരിച്ചുവരണം എന്നുള്ള ആഗ്രഹം അവർക്കുമുണ്ട്.\nപിടി തോമസ്, തിരുവഞ്ചൂർ രാധാകൃഷ്ണൻ പോലുള്ള മുതിർന്ന നേതാക്കൾ സഭയിൽ ഉള്ളപ്പോഴാണ് താങ്കൾ പ്രതിപക്ഷനേതാവാകുന്നത്. അതിലുള്ള അസ്വസ്ഥത അവർക്കൊന്നും ഇല്ല എന്ന കരുതാമോ?\nതീർച്ചയായും അങ്ങനെയൊന്നും അവർക്കില്ല. അവർ പൂർണ പിന്തുണയാണ് എനിക്ക് നൽകുന്നത്. ഉമ്മൻ ചാണ്ടിയും രമേശ് ചെന്നിത്തലയും അംഗങ്ങളായിരിക്കുന്ന പാർലമെന്ററി കമ്മിറ്റിയിലാണ് ഞാൻ നേതാവായിരിക്കുന്നത്. ആ ബോധ്യം എനിക്കുണ്ട്. ഞാൻ സ്‌കൂൾ കുട്ടിയായിരിക്കുമ്പോൾ തിരുവഞ്ചൂർ രാധാകൃഷ്ണൻ സംസ്ഥാന നേതാവാണ്. അദ്ദേഹം ഏഴാമത്തെ തവണയാണ് നിയമസഭയിലെത്തുന്നത്. ഞാൻ സ്‌കൂളിൽ പഠിക്കുമ്പോൾ കെ. ബാബു ജില്ലാ നേതാവാണ്. പിടി തോമസ് കെഎസ്‌യു സംസ്ഥാന പ്രസിഡന്റായിരിക്കുമ്പോൾ ഞാൻ തേവര എസ്എച്ച് കോളേജിലെ യൂണിറ്റ് പ്രസിഡന്റാണ്. അപ്പോൾ അത്രയും വ്യത്യാസം അവരൊക്കെയായിട്ട് എനിക്കുണ്ട്. പക്ഷെ അവരെല്ലാം ഒരു സഹപ്രവർത്തകനോട്, അനുജനോട് എന്നവിധത്തിലുള്ള വാൽസല്യം എന്നോട് കാണിക്കുന്നുണ്ട്. എനിക്ക് എല്ലാവിധത്തിലുള്ള പിന്തുണയും അവർ നൽകുന്നുണ്ട്.\nഗ്രൂപ്പ് ഭേദമന്യേയുള്ള പിന്തുണ ലഭിക്കുന്നുണ്ടോ?\nഗ്രൂപ്പൊന്നും നോക്കണ്ട. പ്രതിപക്ഷനേതാവ് എന്ന നിലയിൽ സഭയ്ക്കുള്ളിലുള്ള പ്രവർത്തനങ്ങളാണ് ഞാനിതുവരെ കൈകാര്യം ചെയ്തത്. എന്നെ പ്രഖ്യാപിച്ച ഉടൻ തന്നെ സഭ ആരംഭിച്ചല്ലോ. സഭയ്ക്കുള്ളിൽ വളരെ ശക്തമായ പിന്തുണ എല്ലാവരിൽ നിന്നും എനിക്ക് ലഭിക്കുന്നുണ്ട്. എന്തായാലും സഭ അവസാനിക്കുമ്പോൾ മുഖ്യമന്ത്രി അടക്കം മന്ത്രിമാർക്കും ഭരണപക്ഷത്തെ മുഴുവൻ പേർക്കും ഒരുകാര്യം ബോധ്യപ്പെട്ടിട്ടുണ്ട്. 41 പേർ എന്നുകരുതി നിസാരമായി തള്ളിക്കളയാനാകില്ല. കേരളത്തിലെ പ്രതിപക്ഷം നിയമസഭയ്ക്കുള്ളിൽ ഒരു ശക്തിയാണ് എന്നുള്ളത്. അതൊരു ടീംവർക്കിന്റെ ഗുണമാണ്. എല്ലാവരും ഒരു സ്പിരിറ്റിലാണ് നിൽക്കുന്നത്. അതുപോലെ നല്ല പൊട്ടൻഷ്യൽ ഉള്ള ഒരു പുതിയ ടീമുണ്ട്. അവർക്കും അവസരങ്ങൾ ലഭിക്കുകയും കാര്യങ്ങൾ ബോധ്യപ്പെടുകയും ചെയ്തിട്ടുണ്ട്. അടുത്ത സഭാ സമ്മേളനമാകുമ്പോൾ ഔട്ട് സ്റ്റാൻഡിങ് ആയിട്ടുള്ള ഒരു പ്രകടനം പുറത്തെടുക്കാൻ അവർക്കും സാധിക്കും. നല്ലൊരു ടീം സ്പീരിറ്റ് കോൺഗ്രസ് പാർലമെന്ററി പാർട്ടിക്കകത്തുണ്ട്.\nനമ്മളെല്ലാവരും കയ്യടിച്ച് പ്രോൽസാഹിപ്പിച്ച നല്ലൊരു പ്രതിപക്ഷ നേതാവായിരുന്നു കഴിഞ്ഞ അഞ്ച് വർഷവും ഉണ്ടായിരുന്നത്. എന്നിട്ടും ലക്ഷ്യത്തിലെത്താൻ സാധിച്ചിട്ടില്ല. അപ്പോൾ കാതലായ എന്ത് മാറ്റമാണ് പ്രതിപക്ഷനേതാവ് എന്ന നിലയിൽ താങ്കൾ കൊണ്ടുവരാൻ ശ്രമിക്കുന്നത്?\nകാലം മാറി. ആളുകളുടെ സമീപനം മാറി. ഇപ്പോൾ ഭരണപക്ഷത്തെ വിലയിരുത്തുന്നത് പോലെ തന്നെയാണ് പ്രതിപക്ഷത്തേയും ജനങ്ങൾ നോക്കിക്കാണുന്നത്. എന്താണ് നമ്മുടെ സമീപനമെന്നത് പ്രധാനമാണ്. ഗവൺമെന്റിനെ എതിർക്കുക മാത്രമാണോ ചെയ്യുന്നതെന്ന് ജനങ്ങൾ വീക്ഷിക്കുകയാണ്. ഗവൺമെന്റ് തെറ്റ് ചെയ്താൽ എതിർക്കുക തന്നെ വേണം. എന്നാൽ പ്രതിപക്ഷത്തിന് അതിനപ്പുറം ചില ചുമതലകളുണ്ട്. പുതിയ കാലത്തിലേയ്ക്കുള്ള ഒരു മാറ്റം വേണം. ഞാൻ പുതിയ തലമുറയിൽ പെട്ടയാളാണെന്നൊന്നും അവകാശപ്പെടുന്നില്ല. എന്നാൽ പുതിയ സ്‌കൂളിൽ പെട്ടയാളാണ്. ഇപ്പോൾ മഹാമാരിയുടെ കാലമാണ്. ഞാൻ ചെയ്തത് സർക്കാരിന് നീരുപാധികമായ പിന്തുണ പ്രഖ്യാപിക്കുകയാണ്. അപ്പോൾ ചിലർ ചോദിച്ചു; അപ്പോൾ സർക്കാരിന് വീഴ്‌ച്ച പറ്റിയാലോ. ഞാൻ പറഞ്ഞു, വീഴ്‌ച്ച പറ്റിയാൽ ചൂണ്ടിക്കാണിക്കും. ഇപ്പോൾ കോവിഡ് മരണങ്ങൾ കുറച്ചുകാണിക്കുന്നതിനെ സംബന്ധിച്ച് കൃത്യമായി സർക്കാരിന്റെ ശ്രദ്ധയിൽ കൊണ്ടുവരാനും തിരുത്തിക്കാനും ഞങ്ങൾക്ക് സാധിച്ചു. ഞങ്ങൾ സർക്കാരിനെ കുറ്റപ്പെടുത്തുകയല്ല ചെയ്തത്. ഞങ്ങൾ പ്രകോപിതരായില്ല. ആരോഗ്യമന്ത്രിയുടെ ഭാഗത്ത് നിന്നാണ് ചില പ്രകോപനങ്ങളൊക്കെ ഉണ്ടായത്.\nമറ്റൊന്ന്, ഒരു വർഷമായി ഓൺലൈൻ വിദ്യാഭ്യാസം ആരംഭിച്ചത്. അത് വളരെ മോശപ്പെട്ട അവസ്ഥയിലേയ്ക്ക് നീങ്ങുകയാണ്. പാർശ്വവൽക്കരിക്കപ്പെട്ട സമൂഹങ്ങളിൽ നിന്നും വരുന്ന ഏഴുലക്ഷത്തോളം കുട്ടികളുണ്ട്. പട്ടികജാതി- പട്ടികവർഗത്തിൽ നിന്നും വരുന്ന കുട്ടികൾ, തീരപ്രദേശങ്ങളിൽ നിന്നുള്ളവർ, പ്ലാന്റേഷൻ മേഖലകളിൽ നിന്നുള്ളവർ എന്നിങ്ങനെ. ഇവരിൽ ബഹുഭൂരിപക്ഷത്തിനും ഫോണോ കമ്പ്യൂട്ടറോ ഒന്നുമില്ല. ഉള്ളവർക്ക് ഇന്റെർനെറ്റോ നെറ്റ്‌വർക്ക് കവറേജോ ഒന്നും കിട്ടുന്നില്ല. നമ്മുടെ കുട്ടികളൊക്കെ വലിയ സൗകര്യത്തിൽ പഠിക്കുമ്പോൾ ഇതൊന്നും കിട്ടാത്ത ഒരു വിഭാഗം കുട്ടികൾ ഇന്നും ഈ നാട്ടിലുണ്ടെന്ന് നാം അറിയണം. അങ്ങനെ അദ്ധ്യാപകരുമായും കുട്ടികളുമായും രക്ഷകർത്താക്കളുമായും അലോചിച്ച് ഞങ്ങൾ ഈ വിഷയം സഭയിൽ കൊണ്ടുവന്നു. അങ്ങനെ ഈ സഭയിലുണ്ടാകാൻ പോകുന്ന വലിയൊരു തീരുമാനം ഓൺലൈൻ വിദ്യാഭ്യാസത്തിന്റെ ഗുണനിലവാരം ഉയർത്താനുള്ളതാണ്. അത് സർക്കാർ ഫസ്റ്റ് പ്രയോരിറ്റിയായി എടുത്തു. ഞങ്ങൾ അടിയന്തരപ്രമേയമായി കൊണ്ടുവന്ന ഒരു വിഷയം മൂന്ന് ദിവസത്തോളം സഭയിൽ ഗുണപരമായി ചർച്ച ചെയ്യുകയാണ്.\nഓൺലൈൻ വിദ്യാഭ്യാസത്തിന്റെ ഗുണനിലവാരം എത്തരത്തിൽ ഉയർത്താൻ കഴിയും?\nഎല്ലാവർക്കും ഡിജിറ്റൽ ഉപകരണങ്ങൾ എത്തിക്കുക, ഇന്റർനെറ്റ് ഇല്ലാത്തിടത്ത് ഇന്റെർനെറ്റ് എത്തിക്കുക എന്നിങ്ങനെ എല്ലാവർക്കും പഠനം തടസമില്ലാതെ നടക്കാനുള്ള സൗകര്യങ്ങൾ ഒരുക്കും. അതിന്റെ അടിസ്ഥാനത്തിലാണ് സർക്കാർ സർവീസ് പ്രൈവൈഡർമാരുടെ യോഗം വിളിച്ചത്. ഗവൺമെന്റ് കൂടുതൽ പണം അതിലേയ്ക്ക് കൊടുക്കാൻ തീരുമാനിച്ചു. കൂടുതൽ ലോൺ നൽകാൻ തീരുമാനിച്ചു. അത്തരത്തിൽ ഡിജിറ്റൽ ഡിവൈഡ് പൂർണമായും ഇല്ലാതാക്കുക എന്നതാണ് പ്രഥമലക്ഷ്യം.\nസ്വകാര്യസ്‌കൂളുകളിൽ ഓൺലൈൻ വിദ്യാഭ്യാസം കുഴപ്പമില്ലാതെ നടന്നുപോകുന്നുണ്ട്. എന്നാൽ സർക്കാർ- എയ്ഡഡ് മേഖലയിൽ ഒരു പഠനവും നടക്കാത്ത അവസ്ഥയാണ്. എന്റെ ഇളയമകൻ എയ്ഡഡ് സ്‌കൂളിലാണ് പഠിക്കുന്നത്. കഴിഞ്ഞ വർഷം ഒന്നും പഠിച്ചിട്ടില്ല എന്ന് തന്നെ പറയാം. വർക്കുകളുമില്ല ഫോളോഅപ്പുമില്ല. മറ്റ് രണ്ട് കുട്ടികൾക്ക് എന്നാൽ അങ്ങനെയല്ല. ഇതെങ്ങനെ പരിഹരിക്കാൻ സാധിക്കും?\nകേരളത്തിലെ മാതാപിതാക്കൾ കൂടുതൽ പ്രാധാന്യം നൽകുന്നത് മക്കളുടെ വിദ്യാഭ്യാസത്തിനാണ്. അത് ഇപ്പോൾ ശരിക്ക് നടക്കുന്നില്ല. അതിന്റെ ഗുണനിലവാരത്തിൽ വലിയ കുറവ് സംഭവിച്ചിട്ടുണ്ട്. ചെറിയ ക്ലാസുകളിൽ ഉണ്ടാകുന്ന ഇത്തരം പ്രശ്നങ്ങളിലൂടെ വലിയ ക്ലാസുകളിലെ വിദ്യാഭ്യാസത്തിന് അടിസ്ഥാനം ലഭിക്കാതെ പോകുന്നു. അത് മുൻകൂട്ടികണ്ടാണ് എന്റെ നിയോജകമണ്ഡലത്തിൽ ഡിജിറ്റൽ ഡിവൈഡ് ഇല്ലാതാക്കാനുള്ള പ്രവർത്തനങ്ങൾക്ക് തുടക്കം കുറിച്ചത്. ഡിജിറ്റൽ ഡിവൈഡ് ഇല്ലാത്ത ആദ്യ മണ്ഡലമാക്കുമെന്ന് പ്രഖ്യാപിച്ചുകൊണ്ട് സിഎസ്ആർ ഫണ്ടുകൾ ഉപയോഗിച്ച് മുന്നൂറിലധികം ടിവി കൊടുത്തു, ഇരുന്നൂറിലധികം ടാബ് കൊടുത്തു. അങ്ങനെ ഒറ്റകുട്ടി ബാക്കിയില്ലാതെ മുഴുവൻപേർക്കും കൊടുത്തു.\nപക്ഷെ ഈ വർഷം വീണ്ടും പ്രശ്നം വരുകയാണ്. ചിലരുടെ ടിവി കേടാകും, മറ്റ് ചിലരുടെ ടാബ് കേടാകും, ചിലരുടെ ഫോൺ കേടാകും. ഇപ്പോൾ വീണ്ടും ലിസ്റ്റ് എടുത്തുകൊണ്ടിരിക്കുകയാണ്. കൊച്ചിയോട് അടുത്തുകിടക്കുന്ന മണ്ഡലമായതിനാൽ അവിടത്തെ സ്ഥാപനങ്ങളുടെ സഹായത്തോടെ എന്നെ പോലൊരു എംഎൽഎയ്ക്ക് സാധിക്കും. എന്നാൽ എല്ലാവർക്കും സാധിക്കില്ല. ഞാനന്ന് 150 കുട്ടികളെ ഉണ്ടാകുകയുള്ളു എന്ന് കരുതി തുടങ്ങിയതാണ്. എന്നാൽ 750 ഓളം പേർക്ക് നൽകേണ്ടി വന്നു. ഒരു വാശിയോടെ മുഴുവൻപേർക്കും ഞാൻ കൊടുത്തുതീർത്തു. അന്നത്തെ വിദ്യാഭ്യാസമന്ത്രി എന്നെ അഭിനന്ദിക്കുകയൊക്കെ ചെയ്തു. എംഎൽഎ ഫണ്ടിൽ നിന്നും 25 ലക്ഷം രൂപ മാറ്റിവച്ചാൽ നാട്ടിലെ സ്ഥാപനങ്ങളുടെ സഹായത്തോടെ ഗവൺമെന്റിന്റെ ഒരു ചെറിയ സഹായം കൂടിയുണ്ടെങ്കിൽ എല്ലാ മണ്ഡലങ്ങളിലും ഇത് നടപ്പിലാക്കാൻ സാധിക്കും.\nഅതുപോലെ വിക്ടേഴ്സ് ചാനലിൽ ഓരോ ആഴ്‌ച്ച ഓരോ അദ്ധ്യാപകർ വന്ന് ക്ലാസെടുക്കുന്നതിന് പകരം അതാത് സ്‌കൂളുകളിലെ അദ്ധ്യാപകർ അതാത് കുട്ടികളെ ഓൺലൈനിലൂടെ പഠിപ്പിച്ചാൽ ആ കുട്ടികൾക്ക് ക്ലാസ് കേൾക്കാൻ താൽപര്യമുണ്ടാകും. ഞങ്ങൾ അത്തരത്തിൽ നന്നായി പഠിച്ചാണ് ഈ വിഷയം സഭയിൽ അവതരിപ്പിച്ചത്. അത് സർക്കാർ അംഗീകരിച്ചിട്ടുണ്ട്. അത്തരത്തിലൊരു ഉത്തരവ് ഉടനുണ്ടാകും. ഇത്തരത്തിൽ ഒട്ടേറെ നിർദ്ദേശങ്ങൾ ഞങ്ങൾ സർക്കാരിന് മുന്നിൽ അവതരിപ്പിച്ചിരുന്നു.\nഓൺലൈൻ ക്ലാസ് നടക്കുമ്പോൾ ഒരു ആറ് മാസം സർക്കാർ ഒരു പഠനം നടത്തണമായിരുന്നു. അത് ഉണ്ടായിട്ടില്ല. ഇപ്പോൾ ശാസ്ത്രസാഹിത്യ പരിഷത്തിന്റെ ഒരു പഠനം പുറത്തുവന്നിട്ടുണ്ട്. നല്ലൊരു പഠനമാണ്. ഞാൻ അവരെ അഭിനന്ദിക്കുകയാണ്. അത്തരമൊരു പഠനം സർക്കാർ നടത്തിയിരുന്നെങ്കിൽ ഈ വർഷം അത് നടപ്പിലാക്കാമായിരുന്നു. ആറ് മാസം കഴിഞ്ഞ് വീണ്ടുമൊരു പഠനം നടത്തണം. അങ്ങനെ ഓരോ വർഷവും പുതിയ മാറ്റങ്ങൾ വരുത്തി മുന്നോട്ട് പോകണമായിരുന്നു. ഇത്തരം കാര്യങ്ങൾ സഭയിൽ ചർച്ച ചെയ്തപ്പോൾ ഒരുപാട് പ്രതികരണങ്ങൾ അതിനനുകൂലമായി ഉണ്ടായി. ഇപ്പോൾ അദ്ധ്യാപകരുടെ കാര്യം. കേരളത്തിൽ 1600 സ്‌കൂളുകളിൽ പ്രഥമാധ്യാപകരില്ല. അത് നമ്മൾ സഭയ്ക്കുള്ളിൽ ചർച്ചയാക്കി. ഗവൺമെന്റ് സെക്ടറിൽ 9500 അദ്ധ്യാപകരുടെ ഒഴിവുണ്ട്. എയ്ഡഡ് സെക്ടറിൽ 6500 അദ്ധ്യാപകരുടെ ഒഴിവുണ്ട്. അതൊന്നും നിയമിച്ചിട്ടില്ല. ഇതൊക്കെ സഭയ്ക്കുള്ളിൽ ചർച്ചയാക്കാൻ ഞങ്ങൾക്ക് കഴിഞ്ഞു.\nസ്വകാര്യസ്ഥാപനങ്ങളിൽ പ്രൊഫഷണൽ കോഴ്സുകൾ പഠിക്കുന്ന കുട്ടികൾക്ക് 2020 മാർച്ചിന് ശേഷം പരീക്ഷകൾ പോലും നടക്കുന്നില്ല. എത്തരത്തിലൊരു ഇടപെടലാണ് ഇക്കാര്യത്തിൽ നടത്താൻ കഴിയുക?\nവളരെ പ്രധാനപ്പെട്ടൊരു കാര്യമാണിത്. ഉദാഹരണമായി തിരുവനന്തപുരം മെഡിക്കൽ കോളേജ് ഇപ്പോൾ കോവിഡ് ആശുപത്രിയാണ്. അവിടെ മാസ്റ്റർ ഓഫ് സർജറിക്ക് കയറിയ വിദ്യാർത്ഥികൾക്ക് എത്ര സർജറികൾ നടത്താൻ പറ്റിയിട്ടുണ്ട്? അവരുടെ പ്രാക്ടിക്കലാണല്ലോ സർജറി. ഇപ്പോൾ അവിടെ സർജറികൾ ഒന്നും നടക്കുന്നില്ല. ഒരു വിദ്യാർത്ഥി എന്നോട് പറഞ്ഞത് എംഎസ് ഇൻ കോവിഡ് എന്ന് പറയേണ്ടി വരും എന്നാണ്. മെഡിസിൻ, നേഴ്സിങ്, എൻജിനീയറിങ് എന്നിങ്ങനെയുള്ള കോഴ്സുകൾ പഠിക്കുന്ന കുട്ടികളെല്ലാം പ്രതിസന്ധിയിലാണ്. ആർട്സ് വിഷയങ്ങൾ പഠിക്കുന്ന കുട്ടികൾക്ക് വീട്ടിലിരുന്ന് പഠിക്കുകയെങ്കിലും ചെയ്യാം. എന്നാൽ സയൻസ് വിഷയങ്ങളിലും പ്രൊഫഷണൽ കോഴ്സുകളിലും ഇത്തരത്തിൽ വളരെ ഗൗരവകരമായ പ്രശ്നങ്ങളുണ്ട്.\nആ മേഖലയിൽ കൂടുതൽ പഠനങ്ങൾ നടത്തി സർക്കാരിനെ തിരുത്തുമോ?\nതിരുത്തണം. അതൊക്കെ നമ്മുടെ ശ്രദ്ധയിൽ വന്നിട്ടുള്ള വിഷയങ്ങളാണ്. മുൻപറഞ്ഞ വിഷയങ്ങളൊക്കെ കുറഞ്ഞകാലത്തിനുള്ളിൽ സഭയ്ക്കുള്ളിൽ ഉയർത്താൻ നമുക്ക് സാധിച്ചു. ഇതുപോലെ ഓരോരോ വിഷയങ്ങൾ ആളുകളെ എത്തരത്തിൽ ബാധിച്ചുവെന്നും അതിന്റെ സോഷ്യോ- എക്കണോമിക് ഇംപാക്ട് എന്താണെന്നുമൊക്കെ നമ്മൾ പരിശോധിക്കേണ്ടതായിട്ടുണ്ട്. ഉദാഹരണത്തിന് ഞാനിന്ന് സഭയിൽ കൊണ്ടുവന്ന ഒരു വിഷയമാണ് ബാങ്ക് ലോണുകളെ കുറിച്ചിട്ടുള്ളത്. ബാങ്ക് ലോൺ, സഹകരണ ബാങ്കുകളിലെ ലോൺ, കുടുംബശ്രീ ലോൺ, വട്ടിപ്പലിശക്കാരിൽ നിന്നെടുത്ത ലോൺ ഇതെല്ലാം ജനങ്ങളെ ഇന്ന് അലട്ടിക്കൊണ്ടിരിക്കുകയാണ്.\nഇപ്പോൾ മോറോട്ടോറിയവുമില്ല ഒന്നുമില്ല. ടാക്സിക്കാരൻ, പ്രൈവറ്റ് ബസ് ഉടമ, ടൂറിസ്റ്റ് ബസ് ഉടമ, ഓട്ടോ ഡ്രൈവർ എന്നിവരുടെയൊക്കെ അവസ്ഥയും കഷ്ടമാണ്. ഇവരെങ്ങനെ ടാക്സ് അടയ്ക്കും. ഒരു വർഷമായി ഓട്ടമില്ലാതെ വണ്ടി ഷെഡിൽ കിടക്കുകയാണ്. പണ്ടൊക്കെ ബസ് മുതലാളി എന്ന് പറയുമായിരുന്നു. ഇപ്പോൾ ബസ് മുതലാളി ഇല്ല. കഴിയുമെങ്കിൽ കണ്ടക്ടറെ ഒഴിവാക്കി ആ പണി സ്വയം ഏറ്റെടുത്ത് ഒരാളുടെ കൂലിയെങ്കിലും ലാഭിക്കാൻ ശ്രമിക്കുന്നവരാണ് അവർ. ഇലക്ഷൻ വരെ ഗവൺമെന്റ് ഇവരെ ടാക്സിൽ നിന്നും ഒഴിവാക്കിക്കൊടുത്തു. അത് ശരിയല്ലല്ലോ. തുടർന്നും അത് ഒഴിവാക്കണമെന്ന് പ്രതിപക്ഷം ആവശ്യപ്പെട്ടു. എന്തായാലും ഓഗസ്റ്റ് വരെ അത് ഒഴിവാക്കാമെന്നും പിന്നീട് ചർച്ച ചെയ്ത് ഫൈനൽ തീരുമാനമെടുക്കാമെന്നും ഇന്ന് തീരുമാനിച്ചിട്ടുണ്ട്.\nബാങ്കുകളുടെ ഒരു അടിയന്തരമീറ്റിങ് വിളിക്കണമെന്ന് ഞാൻ മുഖ്യമന്ത്രിയോട് ആവശ്യപ്പെട്ടിട്ടുണ്ട്. ഒന്ന് മോറട്ടോറിയം പ്രഖ്യാപിക്കാൻ അവരോട് ആവശ്യപ്പെടണം. റിസർവ് ബാങ്ക് നിർദ്ദേശം കൊടുത്തിട്ടും അവർ തയ്യാറായിട്ടില്ലല്ലോ. മറ്റൊന്ന് സിബിൽ റേറ്റിങ് തൽക്കാലത്തേയ്ക്ക് സസ്പെൻഡ് ചെയ്യാനും അവരോട് ആവശ്യപ്പെടണം. കാരണം മോറട്ടോറിയം പ്രഖ്യാപിച്ചാലും തിരിച്ചടവ് മുടങ്ങിയാൽ അത് സിബിൽ സ്‌കോറിനെ ബാധിക്കും. പിന്നീട് അവർക്ക് വായ്പ പോലും എടുക്കാനാകാത്ത അവസ്ഥ ഉണ്ടാകും. അപ്പോൾ ഇങ്ങനെ സാധാരണക്കാരെ ബാധിക്കുന്ന ഗൗരവകരമായ വിഷയങ്ങൾ ഉയർത്താൻ ഞങ്ങൾക്ക് ഈ ചെറിയ കാലത്തിനുള്ളിൽ സാധിച്ചിട്ടുണ്ട്. ഇങ്ങനെയും പ്രതിപക്ഷത്തിന് പ്രവർത്തിക്കാം.\nഗവൺമെന്റിനെ കൊണ്ട് തിരുത്തിച്ച് നല്ലവഴിക്ക് നടത്തിക്കുമ്പോൾ ഗവൺമെന്റിനല്ലേ അതിന്റെ നേട്ടമുണ്ടാകുക, അവർക്കല്ലേ അതിന്റെ സൽപ്പേര് ഉണ്ടാകുക?\nഅങ്ങനയല്ല. ജനങ്ങൾ ഇതെല്ലാം നോക്കിക്കാണുകയല്ലേ. ഇത് ആര് ഇടപെട്ടിട്ടാണ് മാറ്റങ്ങൾ ഉണ്ടാകുന്നത്, എന്തുകൊണ്ടാണ് ഇതുവരെയും ഇങ്ങനെയൊന്നും നടക്കാത്തത് എന്നൊക്കെ അവർ ചിന്തിക്കില്ലേ. ഇന്നുവരെ നിയമസഭയ്ക്കുള്ളിലോ കേരളത്തിലെ പൊതുരാഷ്ട്രീയമണ്ഡലത്തിലോ സിബിൽ റേറ്റ് എന്നൊരു കാര്യത്തെ പറ്റി ഇന്നുവരെ ആരെങ്കിലും സംസാരിച്ചിട്ടുണ്ടോ? ഞങ്ങൾ ഇപ്പോൾ കുട്ടികളുടെ ഓൺലൈൻ വിദ്യാഭ്യാസത്തെ പറ്റി സംസാരിച്ചിട്ടില്ലായിരുന്നെങ്കിൽ ഓൺലൈൻ വിദ്യാഭ്യാസത്തിലെ ഗുണനിലവാരതകർച്ചയെ പറ്റി ഒരു ചർച്ചയുണ്ടാകുമായിരുന്നോ? ഗവൺമെന്റ് ഇതുവരെ അതിനെപറ്റി ആലോചിച്ചിട്ടുപോലുമില്ലല്ലോ.\nഅതായത് വെറും വിമർശനമല്ല ഈ പ്രതിപക്ഷം ഉദ്ദേശിക്കുന്നത്. ഗവൺമെന്റിന് തിരുത്താതിരിക്കാൻ പറ്റാത്ത നിലയിൽ നിങ്ങൾ ഗവൺമെന്റിനെ എത്തിക്കും എന്നാണ് നിങ്ങൾ ഉദ്ദേശിക്കുന്നത്. അല്ലേ?\nഅതെ. സർക്കാരിന്റെ തെറ്റുകൾ, വീഴ്‌ച്ചകൾ, മറവികൾ, അശ്രദ്ധ അതെല്ലാം കണ്ണിലെണ്ണ ഒഴിച്ച് കാത്തിരിക്കുന്ന ഒരു പ്രതിപക്ഷം ഉണ്ട്. ജനങ്ങളും അത് ശ്രദ്ധിക്കുകയാണ്. സഭയിൽ ഓരോ വിഷയവും അവതരിപ്പിച്ചുകഴിയുമ്പോഴും കരഞ്ഞുകൊണ്ടൊക്കെ ചിലർ ഫോണിൽ വിളിക്കും. ഞങ്ങളുടെ വിഷയവും അവതരിപ്പിച്ചല്ലോ. സർക്കാരിന്റെ മറുപടി എന്തായാലും ഞങ്ങളുടെ വിഷയവും പൊതുസമൂഹത്തിന്റെ ശ്രദ്ധയിലെത്തിയല്ലോ എന്നൊക്കെയാണ് അവർ പറയുന്നത്. പിഎസ്‌സി ലിസ്റ്റിൽ വന്നിട്ട് മെമോയും അപ്പോയ്മെന്റ് ഓർഡറും കൈപ്പറ്റി 16 മാസമായി കാത്തിരിക്കുന്നവരുണ്ട് ഈ കേരളത്തിൽ എന്ന് പറഞ്ഞാൽ വിശ്വസിക്കാൻ കഴിയുമോ.\nതാങ്കൾ സഭയ്ക്കുള്ളിൽ പിണറായി വിജയന്റെ ആക്രമിക്കുമ്പോൾ തന്നെ അദ്ദേഹവുമായി നല്ല ബന്ധം പുലർത്തുന്ന ഒരാളുമാണ്. സഭാ ടിവിക്ക് വേണ്ടി അദ്ദേഹത്തെ ഇന്റെർവ്യു ചെയ്യുകയൊക്കെ ഉണ്ടായി. അപ്പോൾ ഇതൊക്കെയൊരു ഒത്തുതീർപ്പ് ആണെന്നുള്ള ആരോപണം വരാൻ സാധ്യതയില്ലെ?\nഅതൊക്കെ ഓരോ വിഷയം വരുമ്പോഴാണല്ലോ. കഴിഞ്ഞ ദിവസം കുഴൽപ്പണവിഷയം സഭയിൽ ഉന്നയിച്ചല്ലോ. അപ്പോൾ ഞങ്ങൾ ഗവൺമെന്റുമായി ഏറ്റുമുട്ടി. ഈ കേസ് ഒത്തുതീർപ്പാകുമോ എന്ന സംശയം ഞങ്ങൾക്കുണ്ട്. ബിജെപി സംസ്ഥാനപ്രസിഡന്റിനെ പൊലീസ് അന്വേഷിക്കുന്നു, മകനെ പറ്റി അന്വേഷിക്കുന്നു. തിരിച്ച് അപ്പുറത്തുമുണ്ടല്ലോ കേന്ദ്ര ഏജൻസികൾ അന്വേഷിക്കുന്ന മക്കൾ. അപ്പോൾ ഞങ്ങൾ നിയമസഭയിൽ പറഞ്ഞു, നിങ്ങൾ ഒത്തുതീർപ്പുണ്ടാക്കും. നിങ്ങൾ നിയമസഭാ തെരഞ്ഞെടുപ്പിൽ ബിജെപിയുമായും സംഘപരിവാറുമായും ഒത്തുതീർപ്പുണ്ടാക്കിയവരല്ലെ എന്ന് ചോദിച്ചു. അപ്പോൾ മുഖ്യമന്ത്രി പ്രകോപിതനായി. അപ്പോൾ തന്നെ തെളിവുകൾ നൽകാൻ പറഞ്ഞു. അപ്പോൾ അവർ ഏഴ് നിയമസഭാ മണ്ഡലങ്ങളിൽ ബിജെപിയുമായി ധാരണ ഉണ്ടാക്കിയ വിവരം ഞങ്ങൾ പുറത്തുവിട്ടു. അപ്പോൾ അത്തരം കാര്യങ്ങളിലൊന്നും യാതൊരു വീട്ടുവിഴ്‌ച്ചകൾക്കും ഞങ്ങൾ തയ്യാറല്ല.\nഈ സർക്കാരിന്റെ മുകളിൽ ഇഷ്ടംപോലെ കേന്ദ്രഏജൻസികൾ വട്ടമിട്ട് പറക്കുകയാണല്ലോ. അതുകൊണ്ട് കുഴൽപ്പണക്കേസുമായി അതൊക്കെ ഈ സർക്കാർ സെറ്റിൽ ചെയ്യുമോ എന്ന് ഞങ്ങൾ നോക്കിയിരിക്കുകയാണ്. അതുപോലെ മുട്ടിൽ മരംമുറികേസിൽ കഴിഞ്ഞ സർക്കാരിലെ രണ്ട് മന്ത്രിമാർ സംശയത്തിന്റെ നിഴലിലാണ്. അതിലൊന്നും യാതൊരു വിട്ടുവീഴ്‌ച്ചയും ഞങ്ങൾ ചെയ്യില്ല. മഹാമാരിയുടെ കാര്യത്തിൽ മാത്രമാണ് സർക്കാരിന് ഞങ്ങൾ പിന്തുണ പ്രഖ്യാപിച്ചിരിക്കുന്നത്. എന്നാൽ കത്തേണ്ട സമയത്ത് ഞങ്ങൾ ആളിക്കത്തും.\nപിന്നെ സഭാ ടിവിക്ക് വേണ്ടി അഭിമുഖം എടുത്തതിനെ പറ്റി. സഭാ ടിവി ലോഞ്ച് ചെയ്ത സമയത്ത് അവർ തീരുമാനിച്ചത് ഭരണകക്ഷിയിലെ പ്രധാന നേതാക്കളെ പ്രതിപക്ഷ അംഗങ്ങളും പ്രതിപക്ഷത്തെ പ്രധാന നേതാക്കളെ ഭരണകക്ഷി അംഗങ്ങളും ഇന്റർവ്യൂ ചെയ്യണമെന്നാണ്. അതിന്റെ അടിസ്ഥാനത്തിലാണ് മുഖ്യമന്ത്രിയെ ഞാൻ ഇന്റർവ്യൂ ചെയ്തത്. അതേസമയം ഉമ്മൻ ചാണ്ടിയേയും രമേശ് ചെന്നിത്തലയേയും ഇന്റെർവ്യു ചെയ്തത് ഭരണകക്ഷി അംഗങ്ങളാണ്. മുഖ്യമന്ത്രിയെ ഞാൻ ഇന്റെർവ്യു ചെയ്തപ്പോൾ ചോദിച്ചത് മുഴുവൻ സ്വർണകടത്തിലെ മുഖ്യമന്ത്രിയുടെ ഓഫീസിന്റെ പങ്കിനെ പറ്റിയാണ്, അദ്ദേഹത്തിന്റെ പ്രിൻസിപ്പൾ സെക്രട്ടറി ജയിലിൽ കിടക്കുന്നതിനെ കുറിച്ചാണ്. പിന്നെ മുതിർന്ന നേതാക്കളെ നമ്മൾ ഇന്റർവ്യൂ ചെയ്യുമ്പോൾ കാണിക്കേണ്ട ഒരു മര്യാദ ഉണ്ടല്ലോ. അത് അത്രയേ ഉള്ളു.\nസത്യം പറഞ്ഞാൽ സഭാ ടിവി പോലുള്ള ധൂർത്തുകൾ ചോദ്യം ചെയ്യേണ്ടത് തന്നെയല്ലെ?\nനിയമസഭയിൽ ഒരു കാര്യവുമില്ലാത്ത കാര്യമാണ് സഭാ ടിവി. 16 കോടി രൂപ മുടക്കി ലോകമലയാളിസഭയ്ക്ക് വേണ്ടി മാത്രം. നിയമസഭയ്ക്കുള്ളിൽ അതിനെയൊക്കെ വിമർശിച്ചയാളാണ് ഞാൻ. കഴിഞ്ഞ സർക്കാരിന്റെ ധൂർത്തിനെപറ്റി ഏറ്റവുമധികം വിമർശനങ്ങൾ ഉന്നയിച്ച ആളാണ് ഞാൻ.\nകഴിഞ്ഞ നിയമസഭാ സ്പീക്കർ ധൂർത്തിന്റെ കാര്യത്തിൽ രാജാവായിരുന്നു. സഭാ ടിവി മാത്രമല്ല, ഓരോ പദ്ധതിയുടെയും പിന്നിൽ വലിയ അഴിമതികൾ ഉണ്ടായിരുന്നു. അതിനെ പറ്റി അന്വേഷിച്ചറിഞ്ഞ തെളിവുകളുടെ പുറത്താണ് ഞാൻ പറയുന്നത്. ശങ്കരനാരായണൻതമ്പി ഹാളിന്റെ നവീകരണവും ലൈബ്രറി പണിയാൻ ടെൻഡർ കൊടുത്തതുമടക്കം എല്ലാം തട്ടിപ്പായിരുന്നു. ഇതിന്റെ തുടർച്ച ഉണ്ടാകാതിരിക്കാനുള്ള ജാഗ്രത ഈ പ്രതിപക്ഷം കാണിക്കുമോ?\nഉറപ്പായും. താങ്കൾ ഈ പറഞ്ഞ ശങ്കരനാരായണൻതമ്പി ഹാളിന്റെ കാര്യം ആദ്യം സഭയിൽ ഉന്നയിച്ചത് ഞാനാണ്. അതിന് ശേഷം സ്പീക്കർക്കെതിരെ ഞങ്ങൾ അവിശ്വാസം കൊണ്ടുവന്നു. വളരെ അപൂർവമായി മാത്രം സംഭവിക്കുന്ന കാര്യം. ഈ വിഷയങ്ങളൊക്കെ തന്നെയാണ് ആ അവിശ്വാസത്തിന് പിന്നിലെ കാരണങ്ങൾ. ഇനി അത്തരം കാര്യങ്ങൾ സഭയ്ക്കുള്ളിൽ ആവർത്തിക്കപ്പെടാതിരിക്കാൻ ഞങ്ങൾ ഞങ്ങളുടെതായ രീതിയിൽ പ്രവർത്തിക്കും.\nഈ സ്പീക്കറുടെയും തുടക്കം അത്ര തൃപ്തികരമായി എനിക്ക് തോന്നിയില്ല. താങ്കൾക്ക് അത് പരസ്യമായി പറയാൻ കഴിയുമോ എന്ന് എനിക്കറിയില്ല. ഒരു കാരണം, താങ്കളുടെ ആരോപണത്തിന്റെ തെളിവുകൾ ഇപ്പോൾ തന്നെ പറയാൻ മുഖ്യമന്ത്രി സഭയ്ക്കുള്ളിൽ പരസ്യമായി വെല്ലുവിളിക്കുന്നു. അതിന് മറുപടി നൽകാൻ താങ്കൾ എഴുന്നേറ്റിട്ടും സ്പീക്കർ മൈക്ക് ഓഫ് ചെയ്യുന്നു. അതെങ്ങനെയാണ് ശരിയാകുന്നത്?\nമുഖ്യമന്ത്രി വളരെ സീനിയറായ നേതാവാകുമ്പോൾ പാർട്ടിക്കുള്ളിലെ ഹൈറാർക്കിയിൽ കുറേക്കൂടി താഴെയുള്ളവർ സ്പീക്കറായി വരുമ്പോഴുള്ള ഒരു പ്രശ്നമുണ്ട്. ഞാൻ സ്പീക്കറെ പറ്റി പറയുന്നത് ശരിയല്ല. പ്രത്യേകിച്ച് മറ്റൊരു പ്ലാറ്റ്ഫോമിൽ അത്തരം കാര്യങ്ങൾ ചർച്ച ചെയ്യാൻ ആഗ്രഹിക്കുന്നില്ല. പക്ഷെ മറ്റുചില കാര്യങ്ങളിലൊക്കെ കുറേക്കൂടി ആറ്റിറ്റിയൂഡ് അദ്ദേഹം കാണിക്കേണ്ടതുണ്ട്.\nവി എം സുധീരനെയും കെ. രാധാകൃഷ്ണനെയും പോലുള്ളവർ ഇരുന്ന സ്പീക്കർ സ്ഥാനത്തിന്റെ മഹത്വം കഴിഞ്ഞ തവണ മുതൽ താഴ്ന്ന് പോകുകയാണോ? അത് ഉയർത്തിപ്പിടിക്കാൻ നിങ്ങളെപോലുള്ളവർ ശ്രമിക്കുന്നുണ്ടോ?\nഈ സ്പീക്കറുടെ അനുമോദന യോഗത്തിൽ കെ. രാധാകൃഷ്ണന്റെ കാര്യം പറയുന്നത് ഞാനാണ്. 2006- 2011 കാലഘട്ടം എന്റെ നിയമസഭാ ജീവിതത്തിലെ യുദ്ധപർവ്വമായാണ് ഞാൻ കാണുന്നത്. 32 അടിയന്തര പ്രമേയങ്ങളും ഏഴ് മന്ത്രിമാർക്കെതിരെ അഴിമതി ആരോപണങ്ങളും കൊണ്ടുവന്ന ഞാൻ വൈബ്രന്റ് ആയി നിൽക്കുന്ന കാലമാണ്. അന്ന് സ്പീക്കർ രാധാകൃഷ്ണനാണ്. അദ്ദേഹം മെറിറ്റ് നോക്കിയിട്ടാണ് കാര്യങ്ങളൊക്കെ തീരുമാനിച്ചിരുന്നത്.അദ്ദേഹം മന്ത്രിയായിരിക്കുമ്പോൾ തന്നെ ഞാനത് ഇത്തവണ പറഞ്ഞു. പിന്നീട് പ്രതിപക്ഷത്തും ഭരണപക്ഷത്തുമുള്ള നിരവധിപേർ അദ്ദേഹത്തെ പറ്റി പറഞ്ഞു. അദ്ദേഹമൊരു മോഡലാണ്.\nവക്കം പുരുഷോത്തമനെ പോലെ വളരെ സ്ട്രിക്ട് ആയിട്ടുള്ള സ്പീക്കർമാർ ഉണ്ടായിട്ടുണ്ട്. തേറമ്പിലിനെ പോലെ വളരെ ലിബറലായിട്ടുള്ളവർ ഉണ്ടായിട്ടുണ്ട്. കാർത്തികേയനെ പോലെ ഭരണപക്ഷവും പ്രതിപക്ഷവും ഒരുപോലെ ബഹുമാനിക്കുന്നയാൾ ഈ പദവിയിൽ ഇരുന്നിട്ടുണ്ട്. അപ്പോൾ ചെറുപ്പക്കാരായിട്ടുള്ളവർ ആ പദവിയിൽ വരുമ്പോൾ അവർ കുറെക്കൂടി ശ്രദ്ധയോടെ പ്രവർത്തിക്കേണ്ടതുണ്ട്. കാരണം വളരെ സമുന്നതമായൊരു പദവി ആണത്. ആ പദവിക്ക് ഒരു അന്തസുണ്ട്.\nഈ ചർച്ച ഇന്നത്തോടെ അവസാനിപ്പിക്കണമെന്ന് വി.ഡി.സതീശൻ\nസീജി കടയ്ക്കൽ പ്രതിപക്ഷ നേതാവിന്റെ പ്രസ് സെക്രട്ടറി?


കേരള കോ-ഓപ്പറേറ്റീവ് മില്‍ക് മാര്‍ക്കറ്റിംഗ് ഫെഡറേഷന് ലിമിറ്റഡില് ടെക്‌നീഷ്യന് ഗ്രേഡ്2(ജനറല് മെക്കാനിക്) (കാറ്റഗറി നമ്പര് 195/16, 196/16) തസ്തികയിലേക്കുള്ള ഒ.എം.ആര്. പരീക്ഷ ഒക്‌ടോബര് 3ന് രാവിലെ 7.30 മുതല് 9.15 വരെ കല്‍പ്പറ്റ എസ്.കെ.എം.ജെ. ഹൈസ്‌കൂളില് നടത്തും.\nമെഡിക്കല് വിദ്യാഭ്യാസ വകുപ്പില് ലാബ് അസിസ്റ്റന്റ് (ഡയാലിസിസ്) (കാറ്റഗറി നമ്പര് 368/15) തസ്തികയിലേക്കുള്ള ഒ.എം.ആര്. പരീക്ഷ ഒക്‌ടോബര് 5ന് രാവിലെ 7.30 മുതല് 9.15 വരെ കല്‍പ്പറ്റ എസ്.കെ.എം.ജെ. ഹൈസ്‌കൂളില് നടത്തും.


അയങ്കാളിയുടെ ജീവിതം സിനിമയാക്കാന് ആഗ്രഹമെന്ന് പാ രഞ്ജിത്ത് - Maktoob\nഅയങ്കാളിയുടെ ജീവിതം സിനിമയാക്കാന് ആഗ്രഹമെന്ന് പാ രഞ്ജിത്ത്\nTOPICS:AyyankaliMalayalam MoviePa RanjithVinayakan\nമഹാത്മാ അയ്യങ്കാളിയുടെ ചരിത്രം മലയാളത്തില് സിനിമയാക്കി ചെയ്യാന് തനിക്ക് ആഗ്രഹമുണ്ടെന്ന് തമിഴ് സംവിധായകൻ പാ രഞ്ജിത്ത്. ദേശാഭിമാനിക്ക് നൽകിയ അഭിമുഖത്തിനിടയിലാണ് രഞ്ജിത്ത് തന്റെ ആഗ്രഹം പങ്കുവെച്ചത്. ജാതീയതക്കെതിരെ പോരാടിയ അയ്യങ്കാളിയുടെ ജീവിതം സിനിമയാക്കുന്നതിലൂടെ അംബേദ്കറൈറ്റ് രാഷ്ട്രീയം കൂടുതൽ പേരിൽ എത്തിക്കാൻ സാധിക്കുമെന്ന് അംബേദ്കറൈറ്റ് ആക്ടിവിസ്റ്റ് കൂടിയായ രഞ്ജിത്ത് മനസ്സ് തുറന്നു.\nകഴിഞ്ഞ വര്‍ഷം തിരുവനന്തപുരത്ത് സംഘടിപ്പിക്കപ്പെട്ട അയങ്കാളി അനുസ്മരണ പരിപാടിയില് പാ രഞ്ജിത്തായിരുന്നു മുഖ്യാതിഥി.\n“അയ്യങ്കാളി ഒരു യഥാർത്ഥ മഹാത്മാവാണ്. ജാതീയത കൊടുമ്പിരിക്കൊള്ളുന്ന കാലത്താണ് അദ്ദേഹം സവർണ്ണ മേധാവിത്വത്തിനെതിരെ ശബ്ദിക്കുന്നത്. അയ്യങ്കാളിയും അംബേദ്ക്കറും ദളിത് സമൂഹത്തിനു വേണ്ടി ശബ്ദിച്ചവരാണ്.” അന്ന് അയ്യൻങ്കാളി അനുസ്മരണ സംഗമം ഉദ്‌ഘാടനം ചെയ്യുന്നതിനിടെ രഞ്ജിത്ത് സംസാരിച്ചു.\nകേരളത്തിലെ ജാതിവിരുദ്ധ സമരനായകൻ അയ്യങ്കാളിയുടെ അവിസ്മരണീയ ജീവിതചരിത്രം മലയാളത്തിൽ തന്നെ സിനിമയായി ചിത്രീകരിക്കാനാണ് തമിഴ് സംവിധായകന്റെ ആഗ്രഹം. ഈയടുത്ത് ചലചിത്ര നടന് വിനായകനും ഒരു ചാനല് അഭിമുഖത്തിനിടെ അയങ്കാളിയാണ് തന്റെ ഹീറോവെന്ന് പറഞ്ഞിരുന്നു. നേരത്തെ ഗോരക്ഷയുടെ പേരില് ഹിന്ദുത്വവാദികള് മുസ്ലിംകളെയും ദലിതുകളെയും വേട്ടയാടുന്ന സാഹചര്യത്തില് സമൃദ്ധമായ ബീഫിന്റെ ലഭ്യതയാണ് തന്നെ കേരളത്തോട് അടുപ്പിക്കുന്നതെന്ന് പാ രഞ്ജിത്ത് അഭിപ്രായപ്പെട്ടിരുന്നു.\nഇന്ത്യയിൽ തന്നെ വാണിജ്യ സിനിമകളിലൂടെ ഫാസിസത്തിനെതിരെ സംസാരിക്കുകയും അംബേദ്ക്റൈറ്റ് രാഷ്ട്രീയം പ്രോത്സാഹിപ്പിക്കുകയും ചെയ്യുന്ന ചുരുക്കം സംവിധായകരിൽ ഒരാളാണ് പാ രഞ്ജിത്ത്.\n” തന്റെ മുൻഗാമികൾ ജാതിക്കെതിരെ തങ്ങളുടെ സിനിമകളിൽ സംസാരിക്കണം എന്നാഗ്രഹിച്ചിട്ടുണ്ടാവും. എന്നാൽ നിർമാതാക്കളുടെയും അഭിനേതാക്കളുടെയും സമ്മർദങ്ങൾക്ക് മുമ്പിൽ അത് നടക്കാറില്ലെന്നാണ് പതിവ്. അംബേദ്കറൈറ്റ് രാഷ്ട്രീയം പറയുന്ന വാണിജ്യചിത്രങ്ങൾ നിർമിക്കുന്നത് ആ സന്ദേശം കൂടുതൽ പേരിലെത്താനാണ്. ” പാ രഞ്ജിത്ത് മുമ്പൊരിക്കല് പറഞ്ഞു.\nCompiled by Shafaf Muradh\nBe the first to comment on "അയങ്കാളിയുടെ ജീവിതം സിനിമയാക്കാന് ആഗ്രഹമെന്ന് പാ രഞ്ജിത്ത്"


Lord SREE NARAYANA GURU Sevak: സവര്‍ണബോധം മാത്രമല്ല - അധമബോധവും എതിര്‍ക്കപ്പെടണം.\nസവര്‍ണബോധം മാത്രമല്ല - അധമബോധവും എതിര്‍ക്കപ്പെടണം.\nജാതിക്കോമരം shared Praveen Koramkottil's photo.\nസവര്‍ണബോധം മാത്രമല്ല, അധമബോധവും എതിര്‍ക്കപ്പെടണം.\n1) കുട്ടിക്കാലത്ത് സ്കൂളുപൂട്ടിയാല് അമ്മവീട്ടില് പോകും. പിന്നെ വേനലവധി തീരും വരെ അവിടെയാണ്. കസിന്‍സ് എല്ലാരും കൂടിയാല് കോരംകോട്ടില് തറവാട് ആകെ ഒരു ബഹളമാണ്. അടിപിടീം വഴക്കും കളീം ചിരീം ഒക്കെ ഉണ്ടാകും. ഒരു ദിവസം അടുത്ത വീട്ടില് മാങ്ങ പെറുക്കാന് പോയ ഒരു കസിന് വെറും കയ്യോടെ തിരിച്ച് വന്നത്. "എന്താടി മാങ്ങ കിട്ടീലേ?", എന്റെ അമ്മ ചോദിച്ചു. "ആ മേനോന്മാരോടത്തെ പെണ്ണ് വല്ലാത്ത സാധനാ മേമേ. മാങ്ങ നിറഞ്ഞ് കിടക്കാണ്, എന്നിട്ടും പെറുക്കണ്ടാന്ന് പറഞ്ഞു." കസിന് സങ്കടോം ദേഷ്യോം ഒക്കെക്കൂടി. പറഞ്ഞ് തീര്‍ന്നതും, "നിന്നോട് ഞാന് പറഞ്ഞിട്ടില്ലേ മേനോന്മാരോടത്തെ കുട്ട്യോളെ അതും ഇതും പറയരുതെന്ന്" എന്നും പറഞ്ഞ് പാത്രം കഴുകിക്കൊണ്ടിരുന്ന അവള്‍ടെ അമ്മ, എന്റെ അമ്മായി ഒരു വടിയെടുത്ത് അവളെ തല്ലാന് പുറപ്പെട്ടു. അമ്മ അമ്മായിയെ പിടിച്ച് വച്ചതോണ്ട് അവള്‍ക്ക് തല്ല് കിട്ടിയില്ല. "അല്ലമ്മായീ മേനോന്മാര്‍ക്കെന്താ കൊമ്പുണ്ടോ?" ഞാന് ചോദിച്ചു. "അതല്ലെട ഉണ്ണ്യേ, അവര് മുന്ത്യേ ജാത്യല്ലേ. ജാതീല് മൂത്ത കൂട്ടുകാരെ പേര് പോലും വിളിയ്ക്കാന് പാടില്ല, പാപാണ്! "കുട്ടി" എന്നേ വിളിയ്ക്കാനും പറയാനും പാടൂ!!" ഇത് നല്ല കൂത്ത്. അമ്മായി വലിയ ദൈവവിശ്വാസിയാണ്. ഹിന്ദുമതത്തിന്റെ സകലജീര്‍ണതകളും തൊണ്ടതൊടാതെ വിഴുങ്ങുന്ന തരം. അമ്മ തമ്മില് ഭേദമാണ്. ഉള്ളില് ജാതിചിന്തയൊക്കെ സാമാന്യം ഉണ്ടെങ്കിലും ഇങ്ങനത്തെ പോക്രിത്തരത്തിനൊന്നും കൂട്ട് നില്‍ക്കില്ല. "എന്റെ ഒപ്പം പഠിച്ച പ്രമിളേനേം ബിന്ദൂനേം ഒക്കെ ഞാന് പേരാണ് വിളിച്ചത്. നീയും വിളിച്ചോടീ". അമ്മ കസിന്റെ പക്ഷം പിടിച്ചു. "പുഷ്പ ഇങ്ങനെ കുട്ട്യോളെ വേണ്ടാത്തത് പഠിപ്പിച്ചോ, ഞാനൊന്നും പറയുന്നില്ല." അമ്മായിയ്ക്ക് നാത്തൂനോട് പരിഭവം. അമ്മായി ഇങ്ങനെയാണ്. ചൊട്ടയിലെ ശീലം നുള്ളിക്കളയാന് പ്രയാസമാണ്. അമ്മായിയുടെ അച്ഛന് ഒരു മനയ്ക്കലെ കാര്യസ്ഥനായിരുന്നു. വാക്കയ്യുപൊത്തി നില്‍ക്കുന്നതും "അടിയന്" എന്ന് സ്വയം അഭിസംബോധന ചെയ്യുന്നതും എല്ലാം കണ്ട് പഠിച്ചാണ് വളര്‍ന്നത്. ഇപ്പോഴും മനയ്ക്കല് ചെന്നാല് ഇതൊക്കെ ചെയ്യുമത്രേ. ഛേ..നാണക്കേട്!!\n2) പുതിയ വീടുണ്ടാക്കിയിട്ട് അധികം കാലമായിട്ടില്ല. വീട്ടില് വിറകടുക്കി വയ്ക്കുന്ന പണിയാണ്. ചക്കിക്കുട്ടിയമ്മയാണ് പണിക്കാരി. സാധാരണയായി പണിക്കാരും ഞങ്ങളുമെല്ലാം വടക്കേ കോലായില് ഒരുമിച്ചിരുന്നാണ് ഉണ്ണുക. അന്ന് കോലായ ആകെ വൃത്തികേടായത് കൊണ്ട് അമ്മ ചക്ക്യമ്മയോട് അടുക്കളയിലേയ്ക്ക് ഇരുന്ന് ഉണ്ടോളാന് പറഞ്ഞു. ചക്ക്യമ്മയ്ക്ക് മടി. ഇല്ല പുഷ്പേ, ഞാന് ഇവിടെ ഇരുന്നോണ്ട്. പൊടിയെല്ലാം തുടച്ചുകൊണ്ട് ചക്ക്യമ്മ പറഞ്ഞു. താഴ്ന്നതെന്ന് കരുതപ്പെടുന്ന ജാതിക്കാര് ഉയര്‍ന്നതെന്ന് കരുതപ്പെടുന്നവരുടെ അടുക്കളയില് ഭക്ഷണം കഴിയ്ക്കാന് പാടില്ലെന്ന അധമബോധം ചക്കിയമ്മയ്ക്ക് ഉപേക്ഷിയ്ക്കാന് മടി. "അകത്തേയ്ക്ക് ഇരുന്ന് ഉണ്ണാന് പറ്റുമെങ്കില് ഉണ്ണാം. അല്ലെങ്കില് ഇന്ന് ഇങ്ങക്ക് ഇവിടെ ചോറില്ല." അമ്മയും വിട്ടു കൊടുത്തില്ല. അവസാനം നിവൃത്തിയില്ലാതെ ചക്ക്യമ്മ അടുക്കളയില് ഞങ്ങടെ കൂടെ ഇരുന്ന് ചോറുണ്ടു. എന്നിട്ടും കസേരയില് കയറിയിരിയ്ക്കാന് തയ്യാറായില്ല. അവസാനം ഞാന് നിലത്തിറങ്ങി ഇരുന്നു. പിന്നാലെ അനിയത്തിയും വന്നു.\n3) സ്കൂളില് ഒരുമിച്ച് പഠിച്ചും ഉണ്ടും കളിച്ചും വളര്‍ന്ന ഒത്തിരി നല്ല കൂട്ടുകാര് എനിയ്ക്കുണ്ട്. അതിലൊരാളാണ് നമ്പൂരി എന്ന് വിളിയ്ക്കുന്ന മനു. അവന് അങ്ങനെ വിളിയ്ക്കുന്നത് ഇഷ്ടമല്ല. അതോണ്ടാണ് ഞങ്ങള് അങ്ങനെ വിളിയ്ക്കുന്നതും. നാട്ടുകാര് തമ്പ്രാന് കുട്ടീ എന്ന് വിളിയ്ക്കുമ്പോള് ഉണ്ടാകുന്ന അലോസരതയെ കുറിച്ച് അവന് എന്നോട് പറഞ്ഞിട്ടുണ്ട്. അവന് ഒരിയ്ക്കല് പറഞ്ഞ കാര്യമാണ്. അവന്റെ വീട്ടില് വീടുപണിയ്ക്ക് വന്നിരുന്ന വയസ്സായ സ്ത്രീ മാറ് മറയ്ക്കുമായിരുന്നില്ല. അവന്റെ വീട്ടുകാരാണെങ്കില് ഇടതുപക്ഷചിന്താഗതിക്കാരാണ്. പണിക്കാരി ഇങ്ങനെ നടക്കുന്നത് മോശമായാണ് അവര് കണ്ടിരുന്നത്. എന്നാല് എത്ര പറഞ്ഞിട്ടും നിര്‍ബന്ധിച്ചിട്ടും അവര് തമ്പ്രാക്കന്മാരുടെ മുന്നില് മാറ് മറയ്ക്കാതിരിയ്ക്കാനുള്ള അവകാശം സംരക്ഷിച്ച് അവസാനം വരെ ജീവിച്ചു.\nഞാന് ഇവിടെ പറഞ്ഞ എന്റെ അമ്മായിയും, ചക്കിയമ്മയും മനുവിന്റെ വീട്ടിലെ മാറുമറയ്ക്കാത്ത വേലക്കാരിയുമെല്ലാം പ്രതീകങ്ങളാണ്. സമൂഹത്തില് ജാതിചിന്ത ഊട്ടിയുറപ്പിയ്ക്കുന്നതില് സവര്‍ണദുരഭിമാനത്തിന്റെ അത്രതന്നെയോ അതില് കൂടുതലോ പങ്കുള്ള അധമബോധത്തിന്റെ പ്രതീകങ്ങള്. ജനിച്ചുപോയ ജാതി സമൂഹത്തില് താഴന്നതെന്ന് കണക്കാക്കപ്പെടുന്നതിനാല് അടിമത്തമനോഭാവം പേറി ജീവിയ്ക്കുന്നവര്. സവര്‍ണദുരഭിമാനത്തിനെതിരെ വാതോരാതെ പ്രസംഗിക്കുന്നവര് ഇതും കൂടി കണക്കിലെടുക്കേണ്ടത് കാലഘട്ടത്തിന്റെ ആവശ്യകതയാണ്. തമിഴ്നാട്ടില് ആത്മാഭിമാനപ്രസ്ഥാനത്തിലൂടെ (Self Respect Movement) പെരിയര് ചെയ്തത് ഈ അടിമത്തമനോഭാവത്തിനെതിരെ പടപൊരുതുകയായിരുന്നു. സവര്‍ണതയെ എതിര്‍ക്കുന്നതിലൂടെ മാത്രം ജാതിചിന്ത ഇല്ലാതാവില്ല എന്ന് തിരിച്ചറിഞ്ഞ മഹാനായിരുന്നു പെരിയര് എന്ന ഇ.വി രാമസ്വാമി.\nLabels: സവര്‍ണബോധം മാത്രമല്ല - അധമബോധവും എതിര്‍ക്കപ്പെടണം.


ട്രെയിനകത്ത് 'പെട്ടിക്കട'; വലഞ്ഞ് യാത്രക്കാര്\nഭിന്നശേഷിക്കാരിയായ യുവതിയെ സംഘം ചേർന്ന് യുവതിയുടെ വസ്ത്രമഴിച്ച് അധിക്ഷേപിച്ചു\nലാവ് ലിന് കേസില് വിധി ഇന്ന്\nറിഷാങ് കെയ്ഷിങ് അന്തരിച്ചു\nപഴശ്ശി സാഗർ ജലവൈദ്യുത പദ്ധതി; ടെൻഡർ നടപടി ഈ മാസത്തോടെ പൂർത്തിയാകും\nHome News ട്രെയിനകത്ത് ‘പെട്ടിക്കട’; വലഞ്ഞ് യാത്രക്കാര്\nട്രെയിനകത്ത് ‘പെട്ടിക്കട’; വലഞ്ഞ് യാത്രക്കാര്\nപെട്ടെന്ന് കണ്ടാൽ ഒരു എക്‌സിബിഷൻ സ്റ്റോൾ പോലെ തോന്നുമെങ്കിലും, ഇത് ഒരു ട്രെയിനിന്റെ ഉൾഭാഗമാണ്. വർണശബളമായ തോരണങ്ങൾ കൊണ്ട് അലങ്കരിച്ചിരിക്കുന്നതല്ല ഇത്, മറിച്ച് ട്രെയിനിൽ വിൽപ്പനയ്ക്കായി വച്ചിരിക്കുന്ന കച്ചവട വസ്തുക്കളാണ്. യാത്രക്കാരിൽ കൗതുകം ജനിപ്പിക്കുന്ന വിവിധ തരം കീ ചെയിനുകൾ മുതൽ നിത്യോപയോഗ സാധനങ്ങളായ സോപ്പ്, ചീപ്പ്, കണ്ണാടി വരെ ഇക്കൂട്ടത്തിൽ ഉണ്ട്. ബാഗും, ലഗ്ഗേജുകളും വയ്ക്കുന്ന ബർത്തിൽ നിന്നും താഴേക്ക് കെട്ടിത്തൂക്കിയ നിലയിലാണ് ഇവ വിൽപ്പനയ്ക്ക് വെച്ചിരിക്കുന്നത്. തിരുവനന്തപുരത്തേക്കുള്ള ട്രെയിൻ നമ്പർ 16341 ലെ കാഴ്ച്ചയാണ് ഇത്.\nപൊതുവെ ഇന്റർസിറ്റി എക്‌സ്പ്രസുകളിൽ വൻ തിരക്കാണ് അനുഭവപ്പെടാറുള്ളത്. തിരക്ക് മൂലം ആളുകൾ വീട്ടിലേക്കും, ഓഫീസിലേക്കും, കോളേജുകളിലേക്കുമെല്ലാം തിങ്ങി ചെരുങ്ങിയാണ് ഇത്തരം എക്‌സ്പ്രസുകളിൽ യാത്ര ചെയ്യാറുള്ളത്. അതിന് പുറമേ ഇത്തരം കച്ചവടക്കാരുടെ സാനിധ്യവും, അവരുടെ കച്ചവട വസ്തുക്കളുടെ വിൽപ്പനയും കൂടിയാകുമ്പോൾ പലർക്കും അത് അലോസരമാവുന്നു.\nഇത്തരം കച്ചവടക്കാരുടെ ഉപജീവനമാർഗമാണ് ട്രെയിനുകളിലെ വിൽപ്പന എങ്കിലും, അവ ഉയർത്തുന്ന സുരക്ഷാ പ്രശ്‌നങ്ങൾ അനവധിയാണ്. ഇത്തരം കച്ചവടക്കാരിൽ ചിലർ കള്ളന്മാരും, പിടിച്ചുപറിക്കാരും ആയിരിക്കാം. ഒറ്റയ്ക്ക് സഞ്ചരിക്കുന്ന സ്ത്രീകളെയാണ് ഇത്തരം കള്ളന്മാർ ലക്ഷ്യം വയ്ക്കുന്നത്. അവ ഉയർത്തുന്ന സുരക്ഷാ പ്രശ്‌നങ്ങൾ എത്രത്തോളം ഭയാനകമാണെന്ന് സൗമ്യയുടെ സംഭവം നമുക്ക് കാണിച്ച് തരും.\n2011 ഫെബ്രുവരിയിൽ എറണാകുളം-ഷൊർണൂർ പാസഞ്ചർ ട്രെയിനിൽ വീട്ടിലേക്ക് മടങ്ങവേയാണ് സൗമ്യ എന്ന ഇരുപത്തിമൂന്നുകാരിയെ ഗോവിന്ദച്ചാമി എന്ന യാചകൻ പീഡിപ്പിച്ച് കൊലപ്പെടുത്തിയത്. ട്രെയിനുകളിലെ സ്ഥിരം കാഴ്ച്ചയാണ് കച്ചവടക്കാരും, ഭിക്ഷാടകരും. ടിക്കറ്റില്ലാതെയുള്ള ഇത്തരം അനധികൃത യാത്രകളും\nനിയമവിരുദ്ധമായ കച്ചവടങ്ങളും തടഞ്ഞില്ലെങ്കിൽ ഇനിയും സൗമ്യമാർ ജനിക്കും.\nbusiness in train\nPrevious article‘തീയറി ഓഫ് തള്ളി വാങ്ങൽ’ വക്താക്കൾ വായിച്ചറിയാൻ\nNext articleമന്ത്രിപുത്രിയെ വിവാഹദിനത്തിൽ മുട്ടയെറിഞ്ഞ് പൊതുജനം\nഭിന്നശേഷിക്കാരിയായ യുവതിയെ സംഘം ചേർന്ന് യുവതിയുടെ വസ്ത്രമഴിച്ച് അധിക്ഷേപിച്ചു August 23, 2017\nലാവ് ലിന് കേസില് വിധി ഇന്ന് August 23, 2017\nറിഷാങ് കെയ്ഷിങ് അന്തരിച്ചു August 23, 2017\nഇതായിരുന്നു ജോർജ് മൈക്കലിന്റെ ലാസ്റ്റ് ക്രിസ്തുമസ്\nഎത്തി ബജറ്റ് ട്രോള് എത്തി!!\nവിദ്യാഭ്യാസ സ്ഥാപനങ്ങള്‍ക്ക് നാളെയും അവധി


ജിയോഫോണ് ഉപഭോക്താക്കള്‍ക്കായി ജിയോ റെയില് ആപ്പ് – Ebadutech\nBy Ebadu Rahman\t On Jan 29, 2019\nജിയോഫോണ് ഉപഭോക്താക്കള്‍ക്ക് റെയില്‍വേ ടിക്കറ്റിംഗ് സൗകര്യമൊരുക്കി ജിയോ റെയില് ആപ്പ്. ഉപഭോക്താക്കള്‍ക്ക് ക്രെഡിറ്റ് കാര്‍ഡോ, ഡെബിറ്റ് കാര്‍ഡോ, ഇ -വാലെറ്റുകളോ ഉപയോഗിച്ച് റെയില്‍വേ ടിക്കറ്റ് ബൂക്കിംഗ്, ക്യാന്‍സലേഷന്, അവശ്യസമയങ്ങളില് തത്കാല് ബൂക്കിംഗ് തുടങ്ങിയവ ഇനി ജിയോ ആപ്പ് വഴി ചെയ്യാനാകും.\nകൂടാതെ പി.എന്.ആര് സ്റ്റാറ്റസ്, ട്രെയിന് സമയം, റൂട്ട്, ട്രെയിന് എത്തിചേരുന്ന സമയം, സീറ്റ് ലഭ്യത തുടങ്ങിയ നിരവധി വിവരങ്ങള് അറിയാനുള്ള സൗകര്യങ്ങളും ജിയോ റെയില് ആപ്പിലുണ്ട്.\nഐ.ആര്.സി.റ്റി.സി അക്കൗണ്ടില്ലാത്ത ഉപഭോക്താക്കള്‍ക്ക് ജിയോ റെയില് ആപ്പ് വഴി അക്കൗണ്ട് തുടങ്ങി ഈ സൗകര്യങ്ങള് ഉപയോഗിക്കാവുന്നതാണ്. ജിയോ നല്‍കുന്ന ഈ ഡിജിറ്റല് സേവനം വഴി റെയില് യാത്രക്കാര്‍ക്ക് നീണ്ട ക്യൂവും, ഏജന്റ്‌സ് കമ്മിഷനുകളും ഒഴിവാക്കാം.\nJio phoneJio Rail app\nലാന്‍ഡ് റോവര് ഡിസ്‌കവറി സ്‌പോര്‍ട് ലാന്‍ഡ്മാര്‍ക്ക് 2019 എഡിഷന് ഇന്ത്യയില്\nഫേസ്ബുക്ക് കെട്ടിടത്തിൽ ചുവർചിത്രങ്ങൾ വരയ്ക്കാൻ പോയി കോടീശ്വരനായി മാറിയ ഡേവിഡ് ചോയുടെ കഥ


വിവാദ പരാമര്‍ശം; കൊഹ്‌ലിക്കെതിരെ ബിസിസിഐ രംഗത്ത് - Express Kerala\nവിവാദ പരാമര്‍ശം; കൊഹ്‌ലിക്കെതിരെ ബിസിസിഐ രംഗത്ത്\nഇന്ത്യന് നായകന് വിരാട് കൊഹ്‌ലിയുടെ വിവാദ പരാമര്‍ശനത്തിനെതിരെ ബിസിസിഐയില് നിന്നും പ്രതിഷേധം ശക്തമായിരിക്കുകയാണ്. ആരാധകരും ക്രിക്കറ്റ് താരങ്ങളും മറ്റ് മേഖലകളില് നിന്നുമുള്ളവരുമെല്ലാം വിരാടിനെതിരെ രംഗത്തെത്തിയിട്ടുണ്ട്. ബിസിസിഐ ട്രഷററായ അനിരുദ്ധ് ചൗധരിയാണ് വിരാടിനെതിരെ രംഗത്തെത്തിയിരിക്കുന്നത്. വിരാടിന്റെ പെരുമാറ്റം ശരിയായില്ലെന്നാണ് അദ്ദേഹം പറയുന്നത്.\n‘ക്രിക്കറ്റ് ആരാധകരേയും അവരുടെ തീരുമാനങ്ങളേയും തിരഞ്ഞെടുപ്പുകളേയും ബിസിസിഐ മാനിക്കുന്നു. സുനില് ഗവാസ്‌കറെ എനിക്ക് ഇഷ്ടമായിരുന്നു. അതേസമയം, തന്നെ എനിക്ക് ഗ്രീനിഡ്ജിനേയും ഇഷ്ടമായിരുന്നു. ഹെയ്നസിനേയും വിവ് റിച്ചാര്‍ഡ്സിനേയും ഇഷ്ടമായിരുന്നു. സച്ചിനേയും സെവാഗിനേയും ഗാംഗുലിയേയും ലക്ഷ്മണിനേയും ദ്രാവിഡിനേയും ഇഷ്ടമാണ്. അതോടൊപ്പം തന്നെ മാര്‍ക്ക് വോയേയും ബ്രയാന് ലാറയേയും ഇഷ്ടമാണ്. ഏറ്റവും ഇഷ്ടമുള്ള സ്പിന്നര് ഷെയ്ന് വോണാണ്. പക്ഷെ ത്രില്ല് അനില് കുംബ്ലെയുടെ ബൗളിങ് കാണാനായിരുന്നു. കപില് ദേവും ഹാഡ്ലിയും ബോധവും ഇമ്രാന് ഖാനുമെല്ലാം ഒരുപോലെ പ്രിയപ്പെട്ടവരാണ്’ അദ്ദേഹം പറയുന്നു.\nലോകകപ്പ് സാധ്യത ടീമിലെ പേസ് ബൗളര്‍മാരായ ജസ്പ്രീത് ബുംറ, ഭുവനേശ്വര് കുമാര് എന്നിവര് ലോകകപ്പിനു പൂര്‍ണ്ണാരോഗ്യവാനായി ഇരിക്കുവാന് ഐപിഎല് 2019ല് കളിക്കരുതെന്ന നിര്‍ദ്ദേശവുമായാണ് വിരാട് കൊഹ്ലി എത്തിയത്. കമ്മിറ്റി ഓഫ് അഡ്മിനിസ്ട്രേറ്റര്‍മാര്‍ക്ക് മുന്നിലാണ് കൊഹ്ലി നിര്‍ദേശം അവതരിപ്പിച്ചത്.\nലോകം അവസാനിച്ചെന്ന് തോന്നി; ആ അവസ്ഥയെക്കുറിച്ച് തുറന്നുപറഞ്ഞ് വിരാട്


ചാപ്ലിൻ വീണ്ടും വരുന്നു! ഇത്തവണ നിക്കി : Kollywood News\nFriday, November 10, 2017 2:22 AM IST\nലോകത്തെ മുഴുവൻ ചിരിപ്പിച്ച കലാകാരനായിരുന്നു ചാർളി ചാപ്ലിൻ. ശക്തി ചിദംബരത്തിന്‍റെ സംവിധാനത്തിൽ 2002 ൽ ചാർളി ചാപ്ലിന്‍റെ കഥ തമിഴിൽ സിനിമയാക്കിയിരുന്നു. സാന്പത്തികമായി വലിയ വിജയം നേടിയ സിനിമയ്ക്ക് ശേഷം ചാപ്ലിന്‍റെ കഥ വീണ്ടും സിനിമയാക്കാൻ പോവുകയാണെന്നാണ് റിപ്പോർട്ടുകൾ.\n2002 ൽ പുറത്തിറക്കിയ സിനിമയിൽ പ്രഭുദേവ, പ്രഭു ഗണേശൻ, അഭിരാമി, ഗായത്രി രഘുരാം എന്നിവരായിരുന്നു പ്രധാന കഥാപാത്രങ്ങളെ അവതരിപ്പിച്ചിരുന്നത്. സിനിമയുടെ രണ്ടാം ഭാഗം കൂടി വരാൻ പോവുകയാണ്. രണ്ടാം ഭാഗത്തിൽ പ്രഭുദേവയും നിക്കി ഗൽറാണിയുമായിരിക്കും പ്രധാനകഥാപാത്രങ്ങളെ അവതരിപ്പിക്കുന്നതെന്നാണ് റിപ്പോർട്ടുകൾ. ആദ്യ ചിത്രത്തിൽ പ്രധാന കഥാപാത്രത്തെ അവതരിപ്പിച്ച പ്രഭുദേവ തന്നെയാണ് രണ്ടാം ഭാഗത്തിലും നായകനായി അഭിനയിക്കാൻ പോവുന്നതെന്നാണ് റിപ്പോർട്ടുകൾ.\nപ്രഭുദേവയും നിക്കിയും ആദ്യമായി ഒന്നിക്കാൻ പോവുന്ന സിനിമയാണെന്നാണ് പുറത്ത് വന്ന റിപ്പോർട്ടുകളിൽ പറയുന്നത്. കറുപ്പൻ എന്ന സിനിമയ്ക്ക് ശേഷം ടാനിയ രവിചന്ദ്രനും ചിത്രത്തിൽ കേന്ദ്ര കഥാപാത്രത്തെ അവതരിപ്പിക്കുന്നുണ്ട്. ചാർളി ആന്‍റ് ചാപ്ലിൻ എന്നിങ്ങനെ രണ്ട് കഥാപാത്രങ്ങളെയും ചിത്രത്തിലൂടെ അവതരിപ്പിക്കുകയാണ്. ഈ രണ്ട് കഥാപാത്രങ്ങളെയും ഒരാൾ തന്നെയാണ് സ്ക്രീനിലേക്ക് എത്തിക്കാൻ പോവുന്നതെന്നതാണ് സിനിമയിലെ മറ്റൊരു പ്രത്യേകത. ഇപ്പോൾ സിനിമയിലെ ഒരു പാട്ട് രംഗം ഗോവയിൽ ഷൂട്ട് ചെയ്യുകയാണ്. ഡിസംബറോട് കൂടി സിനിമയുടെ ഷൂട്ടിങ്ങ് പൂർണമായും ആരംഭിക്കുമെന്നാണ് പറയുന്നത്. നിലവിൽ പ്രഭുദേവ ഒന്നിലധികം സിനിമകളുടെ തിരക്കുകളിലാണ്. മാത്രമല്ല നിക്കി ഗൽറാണി കാലകലപ്പ്2എന്ന സിനിമയുടെ തിരക്കുകളുമായി കാശിയിലാണ്. ഇരുവരുടെയും മറ്റ് സിനിമകളുടെ തിരക്കുകൾ കഴിഞ്ഞിട്ടായിരിക്കും ചാർളി ചാപ്ലിൻ തുടങ്ങുന്നത്.


തിരുവനന്തപുരത്ത് കനത്ത | 60SecondsNow\nസംസ്ഥാനത്ത് കനത്ത മഴ തുടരുന്നു. റെഡ് അലേർട്ട് പ്രഖ്യാപിച്ചിരിക്കുന്ന സാഹചര്യത്തിൽ തിരുവനന്തപുരം ജില്ലയിലെ താഴ്ന്ന പ്രദേശത്ത് താമസിക്കുന്നവർ ജാഗ്രത പാലിക്കണമെന്ന് ജില്ലാ കളക്ടർ കെ ഗോപാലകൃഷ്ണൻ അറിയിച്ചു. ഡാമുകളുടെയും മറ്റ് ജലാശയങ്ങളുടെയും സമീപത്ത് താമസിക്കുന്നവരും അതീവ ജാഗ്രത പുലർത്തണം. അടിയന്തര സാഹചര്യങ്ങൾ നേരിടാൻ ജില്ലാ ഭരണകൂടം തയ്യാറാണെന്നും കളക്ടർ വ്യക്തമാക്കി.\nലൈഫ് സ്റ്റൈൽ -6hr, 51 min ago\nടെക്നോളജി -6hr, 51 min ago\nലൈഫ് സ്റ്റൈൽ -7hr, 41 min ago


sujanika / സുജനിക: മാധ്യമത്തിന്റെ അദ്വൈതം\nത്വദീയാഭിർവാഗ്ഭിസ്തവജനനി! വാചാം സ്തുതിരിയം\nദീപജ്വാലകൊണ്ട് സൂര്യന് നീരാജനം ചെയ്യുമ്പോലെയും\nചന്ദ്രകാന്തജലംകൊണ്ട് ചന്ദ്രന് അർഘ്യദാനം ചെയ്യുന്നതുപോലെയും\nസമുദ്രജലംകൊണ്ട് സമുദ്രത്തിൽ തർപ്പണം ചെയ്യും പോലെയും\nഅങ്ങിൽ (ഭഗവതിയിൽ) നിന്നുണ്ടായ വാക്കുകളെക്കൊണ്ട് ഭഗവതിയെ സ്തുതിക്കുന്നു.\n(1)വേദത്തിലെ ജ്ഞാനകാണ്ഡത്തെ അടിസ്ഥാനമാക്കി ആവിഷ്കരിക്കപ്പെട്ട ഭാരതത്തിന്റെ തനതായ തത്വചിന്തയാണ് വേദാന്തം. ഇതിന് ഉത്തര മീമാംസ എന്നും പേര് ഉണ്ട്. ഉപനിഷത്തുക്കൾ, ബ്രഹ്മസൂത്രം, ഭഗവദ്ഗീത എന്നിവയാണ് അടിസ്ഥാന ഗ്രന്ഥങ്ങൾ. ഇവയെ പ്രസ്ഥാന ത്രയം എന്നും വിളിക്കാറുണ്ട്. ഒരോ ആചാര്യന്മാർ ഈ ഗ്രന്ഥങ്ങളെ വ്യാഖ്യാനിച്ചതിന്റെ അടിസ്ഥാനത്തിൽ വേദാന്തത്തിൽ തന്നെ പല വിഭാഗങ്ങൾ ഉടലെടുത്തു. അദ്വൈതം, ദ്വൈതം,വിശിഷ്ടാദ്വൈതം എന്നിവയാണ് അവയിൽ പ്രധാനം.\nവേദാന്തത്തിന്റെ മൂന്ന് ഉപദര്‍ശനങ്ങളിൽ ഒന്നാണ് അദ്വൈത സിദ്ധാന്തം. ദ്വൈതവും വിശിഷ്ടാദ്വൈതവുമാണ് വേദാന്തത്തിന്റെ മറ്റ് രണ്ട് ഉപദര്‍ശനങ്ങൾ. അദ്വൈതം എന്നാൽ രണ്ട് അല്ലാത്തത് എന്നാണര്‍ത്ഥം. അദ്വൈതം എന്ന വാക്ക് സൂചിപ്പിക്കുന്നത് ആത്മവും ബ്രഹ്മവും ഒന്നാണ് എന്നതാണ്.\n(2) ശ്രീ ശങ്കരാചാര്യർ എഴുതിയതാണ് സൌന്ദര്യ ലഹരി എന്ന വിഖ്യാത ഗ്രന്ഥം. പാര്‍വതീ ദേവിയുടെ സൗന്ദര്യ വര്‍ണ്ണനയാണ് നൂറോളം സംസ്കൃത ശ്ളോകങ്ങളിലായി പ്രതിപാദിച്ചിരിക്കുന്നത്. ഇതിന്റെ ആദ്യത്തെ നാല്‍പത്തിയൊന്നു ശ്ളോകങ്ങൾ ആനന്ദ ലഹരി എന്ന് അറിയപ്പെടുന്നു\nസൌന്ദര്യലഹരിയിലെ അവസാനശ്ലോകമായാണ് ‘പ്രദീപജ്വാലാഭി….’ ചേർത്തിരിക്കുന്നത്. കാവ്യത്തിലെ മംഗളശ്ലോകം . അസാധാരാണമായ കവിത്വവും, യുക്തിബോധവും തദനുസരണമായ ചിന്താശേഷിയും പ്രകടിപ്പിച്ച ശങ്കാരാചാര്യരുടെ എല്ലാ രചനകളും അതിന്റെ ഉദാത്തതയിൽ നിൽ‌പ്പുറപ്പിച്ചവയാണ്.\nശ്ലോകത്തിന്റെ സാമാന്യാർഥം മുകളിൽ നൽകിയിട്ടുണ്ട്. എല്ലാ ഊർജ്ജത്തിന്റേയും ഉറവിടമായ സൂര്യനെ , സൂര്യനിൽ നിന്നുണ്ടായ ഊർജ്ജ രൂപമായ നിലവിളക്ക്, കൊടിവിളക്ക് (ധൂപ-ദീപാദികളാൽ) എന്നിവകൊണ്ട് നിരാജനം ചെയ്യുന്നു. ഇതു പൂജയാണ്. ഈശ്വരനെ പൂജിക്കാൻ ഈശ്വരാംശം തന്നെ പ്രയോജനപ്പെടുത്തുകയാണ് യഥാർഥഭക്തി.\nസമാനഭക്തിരൂപങ്ങൾ വീണ്ടും കാണിച്ചുതരുന്നു. ചന്ദ്രകാന്തക്കല്ലിൽ നിന്നൊലിക്കുന്ന ജലം കൊണ്ട് ചന്ദ്രന് അർഘ്യം നൽകുന്നു.ചന്ദ്രകാന്തക്കല്ല് ചന്ദ്രനിൽ നിന്നു അഭിന്നമല്ല. സമുദ്രജലം കൊണ്ടുതന്നെ സമുദ്രത്തിൽ തർപ്പണം ചെയ്യുന്നതും സമാനമായ മറ്റൊരു ക്രിയയാണ്.\nഈ പൂജാരൂപങ്ങളുടെ തുടർച്ചയാണ് കാവ്യനിർമ്മാണം. ഇവിടെ കവിത (സൌന്ദര്യലഹരി ) ഭഗവതിക്കുള്ള സ്തുതിയാണ്. 100 ശ്ലോകങ്ങളിൽ ഭഗവതിയെ കേശാദിപാദം വർണ്ണിക്കുകയാണ്.ഓരോ വാക്കും വരിയും സ്തുതിയാണ്. ഭക്തി നിർഭരമാണ്. ഭക്തിനിർഭരമായ കവിത രചിക്കുന്നത് ‘വാക്കു‘കളെക്കൊണ്ടാണ്. വാക്കാകട്ടെ ഭഗവതി (വാഗ്ദേവി) യിൽ നിന്നുണ്ടായതും.വാക്കുകൊണ്ട് നിർമ്മിക്കപ്പെട്ട കവിത (സൌന്ദര്യലഹരി) ഭഗവതിക്കുള്ള സ്തുതി. വാക്സൌനദര്യത്തിന്റെ ലഹരി . വാക്കിന്റെ സൌന്ദര്യം. വാക്കിന്റെ സൌന്ദര്യം തന്നെയാണല്ലോ കാവ്യം. ലാവണ്യാത്മകമായ വാക്ക് കാവ്യവും അതുതന്നെ ഉള്ളടക്കവുമാകുന്നു. ഉള്ളടക്കം വാഗ്സൌന്ദര്യത്തെ കേശാദിപാദം വിവരിക്കൽ. വിവരണം വാഗ്വൈഭവത്തോടുള്ള ഭക്തിയുടെ ബഹിർസ്പുരണവും. കവിത (സൌന്ദര്യലഹരി) കാവ്യസൌന്ദര്യത്തെ പ്രകീർത്തിക്കലും അതുതന്നെ ഭഗവത്സേവയുമായിത്തീരുന്ന അദ്വൈതം.\nഉൽ‌പ്പാദനസാമഗ്രിയും ഉൽ‌പ്പന്നവും ഉപഭോഗവും എല്ലാം ഒന്നായിത്തീരുന്ന മഹത്തായൊരു സങ്കൽ‌പ്പം ആചാര്യൻ രൂപപ്പെടുത്തുകയാണ്. ആദ്വൈതത്തിന്റെ അതിമനോഹരമായ ഒരു സാക്ഷ്യം. ആത്മാവും ബ്രഹ്മവും രണ്ടെല്ലന്ന തത്വചിന്തയുടെ സ്വാഭാവിക പരിണാമം. മാധ്യമം തന്നെ ആശയവും ലക്ഷ്യവും ആവുന്ന അദ്വൈതം. കവിയും കാവ്യവും കഥാപാത്രവും വായനക്കാരനും ഒന്നാവുന്ന അവസ്ഥയാണിതിന്റെ സാഫല്യം.\n* സുജനിക dt. 17.7.11\nLabels: DISCUSSION, POEM